Muhimmu nimmevun thakakaa eku Raees Gotabaya mirey qaumaa mukhaathabu kuravvanee - vNews.mv\nމުހިންމު ނިންމެވުންތަކާއެކު ރައީސް ގޮޓަބާޔަ މިރޭ ގައުމާ މުޚާތަބު ކުރައްވަނީ\nސައިފް އަޒްހަރު 11 May 2022, 20:14\nވަގުތީ ސަރުކާރެއް އެކުލަވާލަން އިދިކޮޅު ތައްޔާރު\nޚާއްސަ ނިންމެވުންތަކެއް އިއުލާން ކުރައްވަން ސްރީލަންކާގެ ރައީސް ގޮޓަބާޔަ ރާޖަޕަކްސަ، ސްރީލަންކާ ގަޑިން މިރޭ9ޖަހާއިރު ގައުމާ މުޚާތަބު ކުރައްވާނެ ކަމަށް ސްރީލަންކާގެ މީޑިއާއިން ރިޕޯޓް ކޮށްފިއެވެ.\nރައީސްގެ ބަޔާން ސްރީލަންކާގެ ޓީވީ ޗެނަލްތަކުން ވަގުތުން ދުރަށް ދައްކާނެ ކަމަށްވެސް ރިޕޯޓްކޮށްފައި ވެއެވެ.\nރައީސް ގޮޓަބާޔަ ރާޖަޕަކްސަ މިރޭ އިއުލާން ކުރައްވާނީ ކޮން ކަންތައްތަކެއް ކަމެއް ސާފެއް ނުވެއެވެ.\nއެހެން ނަމަވެސް، ރައީސް ގޮޓަބާޔަ ރާޖަޕަކްސަވަނީ މިއަދު ހަވީރު ސްރީލަންކާގެ ކުރީގެ ބޮޑުވަޒީރު ރަނިލް ވިކްރަމަސިންހައާ ބައްދަލު ކުރައްވާފައެވެ. ރަނިލްއަކީ އިދިކޮޅު ޔުނައިޓެޑް ޕާޓީގެ ލީޑަރެވެ.\nސްރީލަންކާގެ ރައީސް ގޮޓަބާޔަ ރާޖަޕަކްސަ (ކ) އަދި ކުރީގެ ބޮޑުވަޒީރު ރަނިލް ވިކްރަމަސިންހަ:\nއަނެއްކޮޅުން، އިދިކޮޅު އެންމެ ބޮޑު ޕާޓީ ސަމަގި ޖަނަ ބަލަވެގަޔަ، އެސްޖޭބީ ޕާޓީން މިއަދުވަނީ، ޝަރުތުތަކެއްގެމަތިން ވަގުތީ ސަރުކާރެއް އެކުވަލާލަން އެއްބަސްވެފައެވެ.\nއެޕާޓީން އާންމުކުރި ޝަތުރުތަކުގެ ތެރޭގައި، ވަކި މުއްދަތެއްގެ ތެރޭގައި ރައީސްކަމުން އިސްއއުފާ ދެއްވަން ގޮޓަބާޔަ ރާޖަޕަކްސަ އެއްބަސްވެވަޑައިގަންނަވަން ޖެހުން ހިމެނެއެވެ.\nހަމަ އެއާއެކު، ކުރު މުއްދަތަކަށް ސްރީލަންކާގައި އެކުލަވާލެވޭ ހުރިހާ ޕާޓީއެއް ބައިވެރިވާ ވަގުތީ ސަރުކާރުގެ އެއްވެސް ކަމަކާ ރައީސް ބެހިވަޑައިގެން ނުވާނޭ ކަމަށްވެސް ޝަރުތުތަކުގެ ތެރޭގައި ހިމެނެއެވެ.\nއިދިކޮޅު އެސްޖޭބީން މިފަދަ ޝަރުތުތަކެއް މި އާންމުކުރީ، ރައީސްކަމުން ގޮޓަބާޔަ ރާޖަޕަކްސަ އިސްތިއުފާ ދެއްވައިފިނަމަ އައު ސަރުކާރުގެ ބޮޑުވަޒީރުކަމާ ހަވާލުވެވަޑައި ގަތުމަށް އެސްޖޭބީގެ ލީޑަރ ސާޖިތު ޕްރެމަދާސާ ތައްޔާރަށް ހުންނެވިކަން މިއަދު ހެނދުނު ހާމަކުރުމަށް ފަހުގައެވެ. މިކަން ހާމަކުރީ، އެސްޖޭބީން މިއަދު ހެނދުނު ބޭއްވި ޕްރެސް ކޮންފަރެންސެއްގައި، އެޕާޓީގެ ޕާލަމެންޓް މެމްބަރެއް ކަމަށްވާ ލަކްޝްމަން ކިރިއެލާއެވެ.\nއޭނާ ވިދާޅުވީ، ރައީސް ގޮޓަބާޔައާ ދެކޮޅަށް އެޕާޓީން ހުށަހެޅި އިތުބާރުނެތްކަމުގެ މައްސަލަވެސް މިހާރު ޕާލަމެންޓުގައި އެޖެންޑާ ކޮށްފައިވާ ކަމަށެވެ. މިމައްސަލައިގެ ބަހުސް އަންނަ ހަފްތާގައި ފެށޭނެ ކަމަށްވެސް އޭނާ ވިދާޅުވިއެވެ.\nއިދިކޮޅު އެސްޖޭބީން އިސް ނަގައިގެން އިތުބާރުނެތްކަމުގެ ދެ މައްސަލައެއް ޕާލަމެންޓަށް ވައްދާފައި ވެއެވެ. އެއް މައްސަލައަކީ ރައީސް އިމްޕީޗްކޮށް އިތުބާރުނެތްކަމަށް ފާސްކުރުމުގެ މައްސަލައެވެ. އަނެއް މައްސަލައަކީ ސަރުކާރުގެ އިތުބާރުނެތްކަމަށް ފާސްކުރުމުގެ މައްސަލައެވެ.\nސްރީލަންކާގެ ނިޒާމު އޮތްގޮތުން ރައީސްގެ އިތުބާރުނެތްކަމަށް ޕާލަމެންޓުން ފާސްކުރިޔަސް، ގާނޫނީގޮތުން ރައީސް އިސްތިއުފާ ދެއްވާކަށް ޖެހިވަޑައެއް ނުގަންނަވައެވެ. އެކަމަކު، ސަރުކާރުގެ އިތުބާރުނެތްކަމަށް ފާސްކޮށްފިނަމަ ވަގުތުން އިސްތިއުފާދޭން ޖެހެއެވެ.\nސްރީލަންކާގައި އޮންނަނީ އެގްޒެކެޓިވް ޕްރެޒިޑެންސީއެއްކަމުން، ސަރުކާރުގައި ބޮޑުވަޒީރެއް ހުންނެވިޔަސް ވެރިކަން ހިންގުމުގައި ބޮޑެތި ބާރުތައް އޮންނަނީ ރައީސަށެވެ. ޕްރެޝަރ ބޮޑުވެގެން ބޮޑުވަޒީރު މަހިންދަ ރާޖަޕަކްސަ އިސްތިއުފާ ދެއްވާފައި ވާއިރު، ކެބިނެޓް އަދިވެސް އެބައޮތެވެ.


ބަޤާވާތަށް ފަހު ރާއްޖޭގެ ޙާލަތުވަނީ ވަރަށް ދަށު ދަރަޖައަކަށް ވެއްޓިފައި – ރައީސް ނަޝީދު – Maldivian Democratic Party\n17 ޖެނުއަރީ 2013\nބަޤާވާތަށް ފަހު ރާއްޖޭގެ ޙާލަތުވަނީ ވަރަށް ދަށު ދަރަޖައަކަށް ވެއްޓިފައި – ރައީސް ނަޝީދު\n–\tއެމްޑީޕީގެ ވެރިކަމެއްގައި އެންމެ ކުޑަ އުޖޫރައިގެ ގޮތުގައި 4500 ރުފިޔާ ކަނޑައަޅާނަން\nބަޤާވާތަށް ފަހު ރާއްޖޭގެ ޙާލަތު ވަރަށް ދަށު ދަރަޖައަކަށް ވެއްޓިފައިވާ ކަމަށާއި، ރާއްޖޭގައި ރިޔާސީ އިންތިޙާބް ބޭއްވުމުގެ ކުރިން މި ޙާލަތު ބަދަލުކުރަން ޖެހޭކަމަށް ދިވެހިރާއްޖޭގެ އިންތިޙާބީ ރައީސުލްޖުމްހޫރިއްޔާ މުޙައްމަދު ނަޝީދު ވިދާޅުވެއްޖެއެވެ.\n“އެމްޑީޕީގެ ކާމިޔާބު އަހަރު 2013″ގެ ނަމުގައި ރޭ ކާނިވާ ސަރަހައްދުގައި ބޭއްވި ޖަލްސާގައި ވާހަކަފުޅު ދައްކަވަމުން ރައީސް ނަޝީދު ވިދާޅުވީ، ރައްޔިތުން އެދޭ މިންވަރަށް ރާއްޖޭގެ ކަންކަން ބަދަލުކުރުމަކީ ނުރައްކާތެރިކަމެއް ކަން އެނގިވަޑައިގެންފި ކަމަށާއި ރާއްޖޭގައި ޒަމާނުއްސުރެ ހިނގަމުން އައި އަނިޔާވެރިކަމާއި ބޭއިންސާފާއި ބޭވަފާތެރިކަން ބަދަލުކުރަން އުޅުމަކީ އެކަންކުރަން އުޅޭ ބަޔަކަށް ނުހަނު ބިރުވެރިކަމެއް ކަން އަބަދުވެސް އެނގިވަޑައިގަންނަވާ ކަމަށާއި އެހެން ނަމަވެސް އެމްޑީޕީ ނުކުތީ ރައްޔިތުންނަށް ޚިދުމަތްކޮށް ދިނުމަށް ކަމަށް ވާތީ، އެކަމުގައި އެންމެ ފިޔަވަޅެއް ވެސް ފަހަތަށް ޖެހިވަޑައި ނުގަންނަވާނޭ ކަމަށެވެ.\nރައީސް ނަޝީދު ވިދާޅުވީ، އެމްޑީޕީގެ ސަރުކާރުގައި ހޯދި ކުރިން އެރުންތައް މި ސަރުކާރު ވެރިކަމަށް އައި ފަހުން މުޅިން ނެތި ހިނގައްޖެ ކަމަށެވެ.\n“ބަޣާވާތުގެ ކުރީގައި ސްކޫލުތަކުގައި ފޮތް ފަންސޫރު ހުންނާނެ. ބަޣާވާތުގެ ކުރީގައި ސްކޫލުތަކުގެ ފާހާނާތައް ރަނގަޅުވާނެ. އެތައް ސަތޭކަ ސްކޫލެއް އައީ އެއް ދަންފަޅި އަށް ބަދަލު ކުރަމުން. ބަޣާވާތުގެ ކުރިން ކުޑަކުދިން ކިރާނެ. އެކަމަކު ބަޣާވާތުގެ ފަހުން ކުޑަކުދިންނެއް ނުކިރާ. ހޮސްޕިޓަލުތަކުގައި ބޭހެއް ނެތް. ރަށްރަށުގައި ކަރަންޓެއް ނެތް. ރައްޔިތުން ތިބީ އަނެއްކާ ވެސް ރަށު ބަންދުގައި. ބަޣާވާތުގެ ފަހުން ރާއްޖެ މި ދަނީ އަނދަވަޅަކަށް ވެއްޓެމުން. އެހެންވެ، މި ބަޣާވާތުން ނެއްޓުމަށް އަޅުގަނޑުމެން އެންމެން މަސައްކަތް ކުރަންޖެހޭ” ރައީސް ނަޝީދު ވިދާޅުވިއެވެ.\nރޭގެ ޖަލްސާގައި ރައީސް ނަޝީދު ވަނީ އެމްޑީޕީގެ ވެރިކަމެއްގައި ރައްޔިތުންނަށްޓަކައި ކޮށްދޭނެ މައިގަނޑު3ކަމެއް އިޢުލާން ކުރައްވާފައެވެ. އެގޮތުން މަސައްކަތްކުރާ މީހުންނަށް އެންމެ ކުޑަ އުޖޫރައެއްގެ ގޮތުގައި 4،500ރ. ދޭނެ ކަމަށާއި، އެމްޑީޕީގެ ވެރިކަމެއްގައި ވަޒީފާ ނުލިބޭނެ އެއްވެސް މީހަކު ނުހުންނާނެ ކަމަށް އެމަނިކުފާނު ވިދާޅުވިއެވެ. އަދި ރިސޯޓުތަކުގައި މަސައްކަތްކުރާ ހުރިހާ މުވައްޒަފުން ވެސް ނިދާނީ އެ މީހުންގެ އަނބިދަރިން ކައިރީގައި ކަމަށް ވެސް ރައީސް ނަޝީދު ވިދާޅުވި އެވެ.


Fernandes ge penalty in Manchester United salaamaiy vejje | Mihaaru\nފެނާންޑޭސްގެ ޕެނަލްޓީން ޔުނައިޓެޑް ސަލާމަތްވެއްޖެ\nލަނޑު ޖެހުމަށް ފަހު ޔުނައިޓެޑްގެ ފެނާންޑޭސް އުފާފާޅުކުރަނީ.-- ފޮޓޯ: އޭއެފްޕީ\nލަންޑަން (ޖޫން 20) - އިނގިރޭސި ޕްރިމިއާ ލީގުގައި ރޭ ބްރޫނޯ ފެނާންޑޭސް ފަހު ވަގުތު ވައްދާލި ޕެނަލްޓީން 1-1 އިން ޓޮޓެންހަމް ހޮޓްސްޕާސްއާ އެއްވަރުކޮށް މެންޗެސްޓާ ޔުނައިޓެޑް ބަލިނުވެ ސަލާމަތްވެއްޖެ އެވެ.\nމިއީ ގަދަ ހަތަރެއްގެ ރޭހުގައި މި ދެ ޓީމަށް ވެސް މުހިއްމު މެޗެކެވެ. އެކަމަކު ރޭގެ ނަތީޖާ ނުކުތް ގޮތުން ދެ ޓީމުގެ ތެރެއިން ޕޮއިންޓަކުން ފަރުޖައްސައިލެވެން އޮތީ ޔުނައިޓެޑަށެވެ. ޔުނައިޓެޑް ލީގުގެ ފަސް ވަނައިގައި އޮތީ 30 މެޗުން 46 ޕޮއިންޓާ އެކު އެވެ. އަށް ވަނައިގައި ޓޮޓެންހަމް އޮތީ 30 މެޗުން 42 ޕޮއިންޓް ހޯދައިގެންނެވެ.\nޓޮޓެންހަމްގެ ދަނޑުގައި ރޭ ކުޅުނު މެޗު ފަށައިގެން ފުރަތަމަ ލީޑުނަގަން ރަނުގެ ފުރުސަތެއް ލިބުނީ ޔުނައިޓެޑްގެ މާކަސް ރެޝްފޯޑް އަށެވެ. އޭރިއާ ތެރެއިން ރެޝްފޯޑް ޖެހި ބޯޅަ ޓޮޓެންހަމްގެ ކީޕަރު ހޫގޯ ލޮރީސް ވަނީ މަތަކޮށްފަ އެވެ. ކޮވިޑް-19 އަށް ފަހު އަލުން މެޗުތައް ފަށައިގެން ކޮންމެ ހާފެއްގެ މެދުތެރެއިން ވޯޓާ ބްރޭކެއް ދެ އެވެ. ރޭގެ މެޗުގެ ފުރަތަމަ ހާފުގައި ދިން ބްރޭކަށް ފަހު ޓޮޓެންހަމުން ވަނީ ކުޅުން ރަނގަޅުކޮށް ލީޑުނަގައިފަ އެވެ. މެޗުގެ 27 ވަނަ މިނިޓްގައި ސްޓީވެން ބާގްވެއިން މި ގޯލު ޖެހީ ޔުނައިޓެޑްގެ ޑިފެންސްލައިނުގެ ތެރެއިން ބޯޅަ ހިފައިގެން ގޮހެވެ.\nދެ ވަނަ ހާފުގައި ޔުނައިޓެޑުން ކުރިއަށް ޖެހިގެން ނަތީޖާ ހަމަހަމަކުރަން ގިނަ މަސައްކަތްތަކެއް ކުރި އެވެ. ބަދަލު ކުޅުންތެރިއެއްގެ ގޮތުގައި ޕައުލް ޕޮގްބާ ވެސް ވަނީ ކުޅެން އަރުވައިފަ އެވެ. ފެނާންޑޭސް އެއްވަރުކޮށްދިނީ މެޗު ނިމެން ނުވަ މިނިޓަށް ވެފައި ހުއްޓައި ޕޮގްބާ ހޯދައިދިން ޕެނަލްޓީއަކުންވެ. މިއީ ޔުނައިޓެޑަށް ކުޅެދިން ހަ މެޗުގެ ތެރެއިން ފެނާންޑޭސް ޖެހި ތިން ވަނަ ގޯލެވެ.\nޓޮޓެންހަމްގެ ޑަޔާ (ކ) ކައިރިން ޔުނައިޓެޑްގެ ޕޮގްބާ ބޯޅަ ހިފައިގެންދަނީ. -- ފޮޓޯ: އޭއެފްޕީ\nމެޗުގެ ފަހު ވަގުތުގައި ފެނާންޑޭސް އަށް ފައުލުކުރި ކަމަށް ބަލައި ރެފްރީ ޖޯން މޮސް އިތުރު ޕެނަލްޓީ އެއް ޔުނައިޓެޑަށް ދިނެވެ. އެ ވަގުތު ޓޮޓެންހަމްގެ ބެންޗުން ވަރަށް ބޮޑަށް ހިތްހަމަ ނުޖެހުން ފާޅުކުރި އެވެ. ވީޑިއޯ އެސިސްޓަންޓް ރެފްރީ (ވީއޭއާރް) އެހީގައި ބަލައި ފަހުން އެ ޕެނަލްޓީ ނުދޭން ނިންމި އެވެ.\nމެޗަށް ފަހު މޮރީނިއޯ ވަނީ ރޭގެ މެޗުގެ ރެފްރީ މޮސް އަށް ނުސީދާ ގޮތަކަށް ފާޑުކިޔައިފަ އެވެ.\n"އަހަރެންގެ ނަޒަރުގައި ރެފްރީ ޖޮނަތަން މޮސް ވެސް އޭނާގެ ވަޒީފާ ވީ އެންމެ ރަނގަޅަށް ކުރެވޭތޯ މަސައްކަތްކުރި. އަހަރެންގެ ނަޒަރުގައި ވީއޭއާރް އިން ދެއްކީ އަދި ތަފާތު މަންޒަރެއް،" މޮރީނިއޯ ބުންޏެވެ.\nއޭނާ ބުނީ ޔުނައިޓެޑްގެ ބެންޗުގައި ފެންވަރު ރަނގަޅު އެޓޭކިން ކުޅުންތެރިން ތިބުމުގެ ފައިދާ އެ ޓީމުން ނެގި ކަމަށާއި ފަހު 15 މިނިޓްގައި ޑެލޭ އަލީ އާއި ލޫކަސް މޯރާ ފަދަ ކުޅުންތެރިއަކު ބޭނުންކުރެވޭ ގޮތް ވި ނަމަ ތަފާތެއް ފެނުނިސް ކަމަށެވެ. އަލީ ސަސްޕެންޝަނުގައި ހުރިއިރު، މޯރާ ހުރީ އަނިޔާގަ އެވެ.\nޑިސެމްބަރު މަހަށް ފަހު ފުރަތަމަ ފަހަރަށް ޔުނައިޓެޑްގެ މެޗެއްގައި ރޭ ޕޮގްބާ ކުޅުނުއިރު، މެޗަށް ފަހު ޔުނައިޓެޑްގެ ކޯޗު އޮލެ ގުނަ ސޯލްޝެއާ ވަނީ ބެންޗުން އަރައި ޕޮގްބާ ދެއްކި ކުޅުމަށް ތައުރީފުކޮށްފަ އެވެ. އަދި ކުރިއަށް ހުރި މެޗުތަކުގައި ޕޮގްބާ ވަރަށް ބޮޑަށް ބޭނުންކުރާނެ ކަމުގެ އިޝާރާތެއް ސޯލްޝެއާ ދިނެވެ.\nލީގުގައި ރޭ ނޯވިޗް ސިޓީ ދަނޑުގައި ކުޅުނު މެޗުން ސައުތެމްޓަން ވަނީ 3-0 އިން މޮޅުވެފަ އެވެ.\nހުރިހާ ގޮތަކުންވެސް މޮޅީ ޓޮޓެންހަމް. ފޮކަޑިމޭން މެޗްތިބެލީ ހުވަފެނުގަތަ.\nތިބޭފުޅާ ބެލީ 1980ގަ ޓޮޓެންހަމް އާ މެންޔޫ ކުޅުނު މެޗެއް ކަމަށް ވެދާނެ\nޔުނައިޓެޑް ގެ ކުޅުން ސަޅި ރޭގެ ! ނަސީބެއް ކުރީގަ މި ކުޅުން ނުދެއްކިކަން ! މީ އަހަރެމެންގެ ފަހަރެއް !\nފެނާންޑޭސްގެ ޕެނަލްޓީން ޔުނައިޓެޑް ސަލާމަތްވެއްޖެއޭ ހެޑިންގަ ޖެހުމަށްވުރެ ލޮރިސްގެ މޮޅުކުޅުމާއެކު ޓޮޓެންހަމް ސަލާމަތްވެއްޖެއޭ ލިޔުނު ނަމަ މާތާހިރުވާނެ. ޑިފެންސިވްފޯވާޑެއް ލައިގެން ބަސްޕާކްކޮށްގެން ކުޅުނު ޓޮޓެންހަމްއަށް ވުރެ ހުރިހާގޮތަކުންވެސް ރަނގަޅަށް ކުޅުނީ މެން.ޔޫ %61ބޯލް ޕޮޒިސަނާއެކު އޮންޓާގެޓަށް6ޝޮޓް އަމާޒުކޮށްލި އިރު ރަޝްފޯޑް މާޝިއަލް ސްކޯނުކުރެވުނީ ލޮރިސްގެ މޮޅު ސޭވްތަކުގެ ސަބަބުން. ފަހުވަގުތު މެން.ޔޫ މޮޅުނުވީ ނަސީބުދެރަކަމުން.\nޔުނައިޓެޑް މޮޅު ކޮށްދިނީ ރެފްރީ ގޯސް ފެނަލުޓީއެއްދީފަ. އަދި ދެވަނަ ފެނަލު ޓީއެއްވެސް ދޭށް އުޅުނެ.


Rehab gai faruvaa dhinumah dhaulathun meehakah MVR 70,000 | Mihaaru\nރިހެބްގައި ފަރުވާ ދިނުމަށް ދައުލަތުން ބޮލަކަށް 70،000ރ.\nބައެއް މީޑިއާތަކާ އެކު، ފުލުހުން މިިދިޔަ ނޮވެމްބަރު މަހު ކުރިއަށްގެންދިޔަ ޑްރަގް އޮަޕަރޭޝަންގައި ބަޔަކު ފާސްކުރަނީ.---ފޮޓޯ: ނިޝާން އަލީ/މިހާރު\n22 އޮކްޓޯބަރ 2021 - 07:40\nމަސްތުވާތަކެތިން ސަލާމަތްވުމަށްޓަކައި ކ. ހިންމަފުށީ ރިހެބިލިޓޭޝަން ސެންޓަރުގައި ފަރުވާ ހޯދާ ކޮންމެ މީހަކަށް 70،000ރ. ހަރަދުކުރާ ކަމަށް، ނޭޝަނަލް ޑްރަގް އެޖެންސީ (އެންޑީއޭ) ބޯޑުގެ ޗެއާމަން ޝަމާއު ޝަރީފު އިއްޔެ ވިދާޅުވެއްޖެ އެވެ.\nރާއްޖޭގައި މި ވަގުތު ރެޒިޑެންޝަލް ފަރުވާދޭ ހަމައެކަނި މަރުކަޒުގެ ފަރުވާ ރާވާފައި ވަނީ ތިން މަސް ދުވަހަށެވެ. އެ މަރުކަޒުގައި މި ވަގުތު ވެސް 100 އެއްހާ މީހުންނަށް ފަރުވާ ދެ އެވެ. އެހެންވެ، އެއީ ފަރުވާ އަށް ތިން މަހަށް ބަލާއިރު ހަތް މިލިއަން ރުފިޔާ އެވެ.\nހެލްތު މިނިސްޓްރީގެ ޑެޕިއުޓީ މިނިސްޓަރުގެ މަގާމު ވެސް ފުރުއްވާ މާލޭގެ ކުރީގެ ޑެޕިއުޓީ މޭޔަރު ޝަމާއު "މިހާރު" އަށް ވިދާޅުވީ މަސްތުގެ ވަބާ އިން ސަލާމަތްވުމަށް ރާއްޖޭގައި ދެމުން އަންނަނީ ދުނިޔޭގައި އެންމެ އަގު ބޮޑެތި ބޭސްތައް ކަމަށެވެ. އެ ބޭސްތަކުގެ އިތުރުން ރެޒިޑެންޝަލް ފަރުވާގައި ސައިކޯތެރަޕީއާ ދިރިއުޅުމަށް ބޭނުންވާ އެކި ހުނަރުތައް ވެސް ދަސްކޮށްދެ އެވެ.\nރެޒިޑެންޝަލް ފަރުވާ އަށް ގެންދަނީ ޑިޓޮކްސިފިކޭޝަން ސެންޓަރުން 15 ވަރަކަށް ދުވަހު ފަރުވާ ދިނުމަށް ފަހު އެވެ. އެ މުއްދަތުގެ ތެރޭގައި ދޭ ފަރުވާ އަށް ވެސް ދައުލަތުން ކޮންމެ މީހަކަށް ބޮޑު ހަރަދެއް ކުރެ އެވެ.\nޝަމާއު ވިދާޅުވިގޮތުގައި، މަސްތުން ސަލާމަތްވުމަށް ދައުލަތުން އެންޑީއޭ އަށް ބޮޑު ބަޖެޓެއް ކަނޑައަޅާފައި އޮތަސް ފަރުވާގެ މުޅި ނިޒާމަށް ބޮޑު ބަދަލެެއް ގެންނަން ޖެހެ އެވެ. މިހާރު އެކަން ކުރިއަށް ގެންދާ ގޮތުން އެކަށީގެންވާ ނަތީޖާއެއް ނުލިބޭ ކަމަށް އޭނާ ވިދާޅުވި އެވެ.\nއެންޑީއޭ ބޯޑުގެ ސީއީއޯ ޝަމާއު "މިހާރު" އަށް އިއްޔެ އިންޓަވިއު ދެއްވަނީ.-- ފޮޓޯ: ފަޔާޒު މޫސާ/ މިހާރު\nއޭގެ އެއް ހެއްކަކީ، ފަރުވާ ނިންމާފައި މުޖުތަމައަށް ނުކުންނަ މީހަކު ދެ ވަނަ ފަހަރަށް ވެސް މަސްތުވާތަކެތީގެ ތެރެއަށް ވަނުމެވެ.\n"މުޅި ދުނިޔޭގައި ވެސް މަސްތުވާތަކެތީގެ ރިކަވަރީ ރޭޓް މި އުޅެނީ 20 ޕަސެންޓުގައި. ރާއްޖޭގައި ވެސް ހަމަ އެ ގޮތަށް މި ދަނީ. ފަރުވާ އަށް ގެންދިޔައީމާ، އެ ސެންޓަރުން ވެސް އެބަ ފިލާ. ފަރުވާ ނިމޭއިރު މީހާ މި ހުންނަނީ ރަނގަޅަށް. އެކަމަކު އެކި ސަބަބުތަކާ ހެދި އަނެއްކާ އޭގެ ތެރެއަށް ވަދެގެން މި ދަނީ. އާފްޓާ ކެއާގެ ކަންކަން ރަނގަޅު ކުރަންޖެހޭ،" ޝަމާއު ވިދާޅުވި އެވެ.\nއެހެންވެ، މިދިޔަ މެއި މަހު ހެލްތު މިނިސްޓްރީގެ ދަށަށް އެންޑީއޭ ބަދަލުކޮށް އެކުލަވައިލި ބޯޑުން އަންނަނީ މަސްތުން ސަލާމަތްވުމުގެ ފަރުވާގެ ހުރިހާ ކަމެއް ބަދަލުކުރުމުގެ މަސައްކަތް ފަށައިފަ އެވެ. އޭގެ ބައެއް ކަންތައްތައް އަންނަ މަހުގެ ތެރޭގައި ފެށޭނެ ކަމަށް އެ ބޯޑުން ލަފާކުރެ އެވެ.\nއެ ވަބާ އިން ދުރަށް ދިއުމަށް އެތައް ފަހަރަކު ފަރުވާ ހޯދާފައި ތިބި މީހުން ވެސް އެބަތިއްބެވެ. ޝަމާއު ވިދާޅުވީ އެއިން ކޮންމެ ފަހަރަކު ވެސް ދައުލަތުން ބޮޑު ހޭދައެއް ކުރިއަސް، އެއީ ބޭރުގެ ގައުމުތަކުގައި އަމަލުކުރާ ގޮތެއް ނޫނެވެ.\nފަރުވާ ހޯދުމަށް ޑްރަގް ކޯޓުން ހުކުމްކޮށް، ފަރުވާ ނުފެށި ތިބި މީހުންގެ އަދަދު މި ފަހަކާ ޖެހެންދެން އުޅުނީ 800 ގަ އެވެ. އެކަމަކު، އެ އަދަދު މިހާރު 200 އަށް ދަށްކުރެވިފައިވާ ކަމަށް އޭނާ ވިދާޅުވި އެވެ.\nފުލުހުން މަސްތުވާތަކެތި ނެޝަނަލް ޑްރަގް އޭޖެންސީ ހެލްތު މިނިސްޓްރީ މާލޭގެ ޑެޕިއުޓީ މޭޔަރު ޝަމާއު ޝަރީފް\n43 ކޮމެންޓް, 15 ރިއެކްޝަންސް\nދައުލަތަށް ވަރަށް ފައުދާވޭ ދޯ!\nމުޅި ދުނިޔޭގައިވެސް ރިކަވަރީ ރޭޓަކީ 20 ޕަސެންޓްނަމަ ދެން ތިހާ ބޮޑު ޚަރަދެއް ކުރުމުގެ ބޭނުމެއް ނެތެއްނު. ބޮލަކަށް ޖެހޭ ކަމަށް ތިޔަ ބުނާ ޚަރަދު އަލުން އެހެން ފަރާތަކުން ކައިރިން ބަލާލުން ރަގަޅުވާނެ.\nއާނ. ހަމަ ކޮރިޔާ މަޖިލީހު މެންބަލަކަށް ނުވެ ތިޔަ ތިބީ\n70ހާސް ބޮލަކަށް ދީގެން 200 މީހުންގެ ފަރުވާނިމޭއިރު އަނެއް 500 މީހުން ކިއުގަ ފަރުވާހޯދަން. ޑްރަގްސް އެތެރެކުރުން ހުއްޓުވުން ނޫން ހުރިހާކަމެއްކުރާތި.\nބަލަ ތިޔަ ޙަރަދުކުރަންވީމަ ދައުލަތަކައް ގެއްލުމެއް ނުވޭ އެކަމަކު ހިޔާފުލެޓް އަގުހެޔޮކޮއްދީފިއްޔާ ދައުލަތައް ގެއްލުންވޭ ބަލަ ފުލެޓްނާޅާ އެހެންރައްރަށުގަ ބިންދޭހެންގޯތިދީބަލަ އޭރުންނެއްނުޖެހޭނެ ލޯނުނަގައިގެން ނުފޯރާފޮތިންފޫގަޅާކައް\nއަންނި އަަށް ދުވާލަކު ކިހާވަރެއް\nމަށަށް ބައިއަޅާ ރެސްޓޯރެންޓަކުން ނޫނީ ކާއެތިކޮޅު ނުގެނެވޭ . އާންމުންނަށް 20ރ އަށްދޭ ކެއުން ދައުލަތުން ގަންނަނީ ފަހަތަށް ސުމެއް އިތުރުކޮށްފަ 200ރ އަށް ވީ އިރު ތިވަރުވެސް ކުޑަ\nގައުމަށް ގައުމު ނުބެލެހެއްޓޭ ވާހަކަ ހައްތާ ދައްކަނީ. ހަމަ ހަގީގަތުގައިވެސް ނުލެހެއްޓޭ.\nރިހެބް ކުރާނެމެއްނެތް. ޖަލައްލާފަ މުގުރިހަޔާ އަގުހެޔޮ ހަނޑޫ ކާންދީފަ އެމީހުންގެ އާއިލާތަކުން އެއައްވާ އަގުނަގާ. ތިމީހުން މަސްތުވާން ތިބޭ ތަންތަން ވެސް ސަރުކާރަށް ނަގާ ނުވަތަ ގޭގެވެރިފަރާތް ޖޫރިމަނާކޮއް އާންމު ހިދުމަތައް ނުލިބޭގޮތައްހަދާ. އޭރުން ބާކީ ސަލާމަތުން ތިބި މީހުނާއި ޒުވާނުން ސަލާމަތްވާން އޮތީ.\nއަހަންނަކީވެސް އަމިއްލަ ގޮތުން ފަރުވާ އަށް އައިސް ފަރުވާ ފުރިހަމަ ކޮށް ރިކވަރި އަށް މަސައްކަތް ކުރާ ފަރާތެއް. އަހަންނަށް ނޭގުނު 70000ރފ މަހަކު ބޮލަކަށް ދާނެ ގޮތެއް. ކެއުމަށް ގިނައިން ގަރުދިޔަ އާއި ބަތް. ރޭގަނޑު ފުރުޓެއްގެ ހާފް ލިބޭ.5ދުވަސް ވަންދެން ދުވާލަކު 2ފަހަރު ބޭސް ލިބޭނީ. 20 މީހުން އެއް ރޫމެއްގައި. ރީތި ފެން ލިބޭ ފަހަރާއި ނުލިބޭ ފަހަރު. ތަށިދޮންނަން ހުންނަނީ ތަޣައްޔަރު ވެފައިވާ ވަޅުފެން. ދުވާވަހުން ނޭވާ ދަމާލަން ނުކެރޭ.ދެން ކީކޭ މިކިޔަނީ\nކަލޭ ބޮއުން ހުއްޓާލަންވީނުން މާ ހާސަރު ނުދަމާ.\nއެ ދޭ ބޭހަށް ބައިލައްކަ އަރަނީ ކަމަށްވާނީ. ބޭހުގެ އަސަރު ރަގަޅުވީމަތާ ބަރާބަރަށް ހަމަޖެހޭ ގޮތަށް ކޮމެންޓްކުރެވެނީ.


މީސްތަކުންނަށް މިއަދު ކުރިމަތިވަމުންދާ އެންމެ ބޮޑު އެއް މައްސަލައަކީ ޖިންނި ޝައިޠޯނުންގެ ނުބައިކަމުންނާއި ސިހުރާއި އެސްފީނާގެ ސަބަބުން ކުރިމަތިވާ މައްސަލަތަކެކެވެ. އެ މައްސަލަ އެހައިބޮޑު މައްސަލައަކަށްވަނީ އެއިން ކަމަކުން ބައްޔެއް ޖެހުނު ނަމަވެސް އަދި އެހެންބާވަތެއްގެ އުނދަގޫތަކެއްފޯރިނަމަވެސް އެއްވެސް ޑޮކްޓަރީ ތަހްލީލަކުން އެކަންކަން ނުފެންނާތީ ކަމުގެ އަޞްލު ދެނެގަންނަން އުނދަގޫވާކަމެވެ.\nރުޤްޔާކުރުމާއި ހަމައަށް ގިނަބައަކު ކަންކަން ގެންދަނީ އެތައް ބޭސްފަރުވާއެއްކުރުމަށްފަހުގައެވެ. އެތައްބައިވަރުޚަރަދުތަކެއް ބޭސްކުރަން ކުރުމަށްފަހުގައެވެ. އަދި އެކަމުގައި އެތައް ބައިވަރު ދުވަސްތަކެއް ވޭތިކުރުމަށްފަހުގައިވެސްމެއެވެ.\nއަދި މިހާރަކަށް އައިސް މިބާވަތުގެ އުނދަގޫތައް ގިނަބައަކަށް ފޯރަމުން މިދަނީ އެކަންކަމުން ސަލާމަތްވެގެން އުޅުމަށް ކުރަން ޖެހޭ ކަންކަން ނުކުރެވޭތީއެވެ. ރައްކަތެރިވުމުގެ ގޮތުން އަޅަންޖެހޭ ފިޔަވަޅުތައް ނުއަޅައި އުޅެވޭތީއެވެ. އަޅުކަމާއި ދުރުވެވުމުގެ އިތުރުން ހެނދުނާއި ހަވީރުގެ ޛިކުރުތައްވެސް ނުކިޔޭތީއެވެ! އަދި ގެއިން ބޭރަށް ނުކުމެ އުޅުމުގައާއި ގެއަށް ވަންނައިރު ކިޔަންޖެހޭ ޛިކުރުތައްވެސް ނުކިޔޭތިއެވެ. އަދި ފާޚާނާއަށް ވަދެ ނުކުމެވާއިރު ކިޔަންޖެހޭ ޛިކުރުތައްވެސް ނުކިޔޭތީއެވެ.\nހަމައެއާއިއެކު މީސްތަކުންނަށް ދެއްވަވާ ނިޢްމަތްތަކަށް ޙަސަދަވެރިވުން އިތުރުވާތީއެވެ. އެ ހަސަދައިގެ ސަބަބުން އެސްފީނާލެވެމުންދާތީއެވެ. ނިކަން ިސްނައިލަބަލާށެވެ! ބައެއް ފަހަރު އަނެކާއަށް ﷲ ތަޢާލާ ދެއްވެވި ނިޢްމަތްތަކަށް ޙަސަދަވެރިވާހާލު އެސްފީނާލުމުގެ ނިޔަތުގައި ނުވަތަ ޤަޞްދުނެތި ބުނެވޭ ބަސްތައްވެސް އެބަ އެސްފީނާއަށް ބަދަލުވެއެވެ. އެފަދަ ބަސްތަކުގެ ސަބަބުން އެބަ އެސްފީނާ ޖެހެއެވެ. އެއީ ހިތުގައި ހަސަދަވެރިކަން ފޮރުވައިގެންހުރެ ބަސްބުނެވޭތީއެވެ!\nވީމާ މިއީ ވަރަށް ބޮޑަށް ސަމާލުކަންދޭންޖެހިފައިވާ ކަންކަމެވެ. ހަސަދަވެރިވުމާއި މުޅިން ދުރުހެލިވާންޖެހެއެވެ. ތިމާގެ ފުށުން ބުނެވޭ ބަހަކުން ނަމަވެސް މީހަކަށް އެސްފީނާ ޖެހުން ފަދަ ކަމެއް މެދުވެރިވެއްޖެ ނަމަ އެކަމުގެ ޒިންމާ އުފުލަންޖެހޭނެއެވެ. މާނައަކީ ފާފަވެރިވާނެއެވެ! ޤިޔާމަތް ދުވަހުން ބަދަލުދޭންޖެހޭނެއެވެ. އެއީ ކާކަށް ކުރަން ކުޅަދާނަވާނެ ކަމެއް ހެއްޔެވެ؟\nއެހެންކަމުން އެއްވެސް މީހަކަށް ދެއްވަވާ އެއްވެސް ނިޢްމަތަކަށް ހަސަދަވެރިނުވާށެވެ! އެ ހަސަދަވެރިކަމުގެ ސަބަބުން އެސްފީނާލެވޭ ފަދަގޮތަކަށް ކަމެއް ކުރެވިދާނެއެވެ! ބުނެވޭ ބަހަކުންވެސް އެސްފީނާލެވިދާނެއެވެ. އަދި ބަލައިލެވޭ ގޮތަކުންވެސް އެސްފީނާލެވިދާނެއެވެ. މާނައަކީ ހިތުގައި ހަސަދަވެރިކަން އޮވެ ބުނެވޭ ބަހެއްވެސް ބަލައިލެވޭ ގޮތްވެސް އެސްފީނާއަކަށްވެދާނެ ކަމެވެ. މިބޮޑު ފާފައިން ސަލާމަތްވުމަށް އޮތް މަގަކީ ހަސަދަވެރިކަމުން ހިތް ސަލާމަތްކުރުމެވެ. އެއްވެސް މީހަކަށް ﷲ ތަޢާލާ މިންވަރު ކުރައްވަވާ އެއްވެސް ނިޢްމަތަކަށް ޙަސަދަވެރި ނުވުމެވެ!\nއިވޭ އަޑުތަކަށް ބުރަވެ މީހުންނާމެދު ގޮތް ނިންމުމަކީ ފާފައެއް! އެކަމުން އަނެކާއަށް ލިބޭ ގެއްލުމަށް ބަދަލުދޭންވެސް ޖެހޭނެ!\nވަޒީފާ އަދާކުރާ އަނބިން ބިރުގަންނަންވީ ފިރިމީހާއަކަށް ނޫނެވެ! ﷲ އަށެވެ!


ދެވަނަ ޑޯޒް ފުރިހަމަކުރި މީހުންގެ އަދަދު 45،000ށް ވުރެ މައްޗަށް\nއާދީއްތަ ދުވަހު މުޅި ރާއްޖެއިން ޖުމްލަ 8133 މީހުން ވެކްސިން ޖަހާފައިވޭ\nވެކްސިން ޖެހި މީހުންގެ ޖުމްލަ އަދަދު ވަނީ 281،848ށް އަރާފައި\n19 އޭޕްރިލް 2021 | ހޯމަ 18:43\nޖުޑިޝަރީގައި މަސައްކަތް ކުރާ މީހުންނަށް ވެކްސިން ދިނުން\nރާއްޖެއިން މިހާތަނަށް 45،000ށް ވުރެ ގިނަ މީހުން ކޮވިޝީލްޑް ވެކްސިންގެ ދެވަނަ ޑޯޒު ޖަހާފައިވާ ކަމަށް އެޗްޕީއޭގެ ތަފާސްހިސާބުތަކުން ދައްކައިފިއެވެ.\nއެޗްޕީއޭގެ ތަފާސްހިސާބުތަކަށް ބަލާއިރު އާދީއްތަ ދުވަހު މުޅި ރާއްޖެއިން ޖުމްލަ 8133 މީހުން ވެކްސިން ޖާހާފައިވެއެވެ. އޭގެ ތެރޭގައި ހިމެނެނީ ވެކްސިންގެ ފުރަތަމަ ޑޯޒްޖެހި 2546 މީހުންނާއި ދެވަނަ ޑޯޒް ޖެހި5587 މީހުންނެވެ.\nމިއާއެކު މުޅި ރާއްޖެއިން ވެކްސިން ޖެހި މީހުންގެ ޖުމްލަ އަދަދު ވަނީ 281،848ށް އަރާފައެވެ. އޭގެތެރެއިން 45817 މީހުން ދެވަނަ ޑޯޒް ފުރިހަމަ ކޮށްފައިވާކަން ފާހަގަކޮށްލެވެއެވެ.\nފެބްރުއަރީ މަހު ކޮވިޝީލްޑް ވެކްސިންގެ ފުރަތަމަ ޑޯޒް ޖެހި މީހުންނަށް މިހާރު އަންނަނީ ދެވަނަ ޑޯޒް ދެމުންނެވެ. މާލެ ސަރަހައްދުގައި ދެވަނަ ޑޯޒް ދެމުން އަންނަނީ ސޯޝަލް ސެންޓަރާއި ނެޝަނަލް އާޓް ގެލަރީ އާއި ރައްޔިތުންގެ މަޖިލީހާއި ހުޅުމާލޭ ވެކްސިނޭޝަން ސެންޓަރުގެ އިތުރުން ސެނެހިޔާ ހޮސްޕިޓަލާއި ވިލިމާލޭ ޒުވާނުންގެ މަރުކަޒުންނެވެ.\nފުރަތަމަ ޑޯޒްގެ ގޮތުގައި ޗައިނާގެ ސިނޮފާރމް ވެކްސިން ދެމުންގެންދާއިރު މި ޑޯޒް ޖަހައިދެނީ ހުޅުމާލޭ ޓްރީޓޮޕް ހޮސްޕިޓަލުންނެވެ. މި ވެކްސިން ޖަހަނީ އުމުރުން 18 އަހަރާއި 60 އަހަރާ ދެމެދުގެ މީހުންނަށެވެ. ޚާއްސަ ހާލަތުގައި ފައިޒަރ ވެކްސިން ދޭންވެސް ވަނީ ފަށާފައެވެ. އެ ވެކްސިން ދިނުމަށް ހަމަޖެހިފައިވަނީ އެޕޮއިންޓްމަންޓް ދޫކޮށްގެންނެވެ.


Rilwan mahsalaigai adheeb ge ithurun2Intel officer innah dhauvaa kurany – Iru\nރިލްވާން މައްސަލައިގައި އަދީބު ގެ އިތުރުން2އިންޓެލް އޮފިސަރުންނަށް ދައުވާކުރަނީ\nމިނިވަން ނޫހުގެ ނޫސްވެރިޔާ ރިލްވާން ޢަބްދުﷲ ގެއްލުވާލި މައްސަލައިގައި ކުރީގެ ނައިބު ރައީސް އަޙްމަދު އަދީބު އަދި އިންޓެލް ދެ އޮފިސަރުންނަށް ދައުވާކުރައްވާނެކަމަށް ގެއްލުވާލާފައިވާ މީހުންގެ މައްސަލަތައް ތަހުގީގު ކުރާ ކޮމިޝަންގެ ރައީސް ހުސްނުއް ސުއޫދޫ ވިދާޅުވެއްޖެއެވެ.\nމަރާލާފައިވާ މީހުންނާއި، ގެއްލުވާލާފައިވާ މީހުންގެ މައްސަލަތައް ތަހުގީގު ކުރާ ކޮމިޝަންގެ ރައީސް ހުސްނުއް ސުއޫދޫ މިހެން ވިދާޅުވީ، އިިއްޔެ އެކޮމިޝަނުގެ ނޫސްވެރިންގެ ބައްދަލުވުމުގައެވެ.\nސުޢޫދު ވިދާޅުވީ، ރިލްވާން މަރުވެފައިވާކަމަށް އާއްމުންނަށް ދެއްކުމަށްޓަކައި އަދީބު މަސައްކަތް ކޮށްފައިވާ ކަމަށެވެ. އެގޮތުން އެކަން އެގޮތަށް ދެއްކުމަށްޓަކައި ޕާސްޕޯޓްގެ ކޮޕީއެއް ހޯދުމަށް އެމްއެންޑީއެފްގެ ބޭފުޅެއް އަރިހުގައި އަދީބު އެދިފައިވާ ކަމަށެވެ.\nމީގެ އިތުރުން މޯލްޑިވްސް ޕޮލިސް ސަރވިސްގެ ދެ އިންޓެލް އޮފިސަރުންވެސް މައްސަލައިގެ ތަޙްޤީޤަށް ހުރަސް އަޅާފައިވާކަމަށް ސުޢޫދު ވިދާޅުވިއެވެ. އެގޮތުން ރިލްވާނުގެ ޕާސްޕޯޓްގެ ކޮޕީއެއް ހޯދުމަށް އިންޓެލް އޮފިސަރުން އެވަގުތު އިމިގްރޭޝަންގެ ވެރިޔާގެ އަރިހުން އެދުނު ކަމަށާއި، އެކަން އެގޮތަށް ހިނގާފައިވާކަމަށް އޭރު އިމިގްރޭޝަނުގެ އޭރުގެ ވެރިޔާ ހެކިބަސް ދީފައިވާކަމަށް އޭނާ ވިދާޅުވިއެވެ.\nރިލްވާނުގެ މަރުގެ ތަޙްޤީޤަށް އަޙްމަދު އަދީބު އަދި ފުލުހުންގެ އިންޓެލް ދެ އޮފިސަރަކު ހުރަސްއަޅާފައިވާތީ، އެފަރާތްތަކުގެ މައްޗަށް ޢަދުލު އިންސާފު ޤާއިމުކުރުމަށް ހުރަސްއެޅުމުގެ ކުށުގެ ދައުވާ އުފުލޭނެ ކަމަށް، ކޮމިޝަންގެ ރައީސް ހުސްނުއް ސުއޫދޫ ވިދާޅުވިއެވެ.\nމިކަމުގައި ކުރީގެ ނައިބު ރައީސް އަޙްމަދު އަދީބު އަދި ފުލުހުންގެ ދެ އިންޓެލް އޮފިސަރުން މިގޮތަށް މަސައްކަތް ކޮށްފައިވީ ނަމަވެސް، ފުލުހުންގެ މުއައްސަސާއިން މި މައްސަލައިގައި ބައިވެރިވެފައިވާކަމަށް ޤަބޫލުފުޅު ނުކުރެއްވޭ ކަމަށްވެސް ސުޢޫދު ވިދާޅުވިއެވެ.


Hiya flatge agu kudakohdheyn3vana faharah edhijje\nހިޔާ ފްލެޓްގެ އަގު ކުޑަކޮށްދޭން ތިންވަނަ ފަހަރަށް އެދިއްޖެ\nހިޔާ މަޝްރޫއުގެ ދަށުން އަޅާފައިވާ ފްލެޓްތަކެއް. އެތަންތަނުގެ ކުލި ކުޑަކޮށްދިނުމަށް މާލެ ސިޓީ ކައުންސިލުން ދަނީ ތަކުރާރުކޮށް އެދެމުން -- ފޮޓޯ: އަވަސް\nހިޔާ މަޝްރޫއުގެ ދަށުން ދޫކޮށްފައިވާ ފްލެޓްތަކުގެ ކުލި ކުޑަ ކޮށްދިނުމަށް މާލޭގެ މޭޔަރު ޑރ. މުހައްމަދު މުއިއްޒު ތިންވަނަ ފަހަރަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހަށް ދަންނަވައިފި އެވެ.\nމުއިއްޒު މިއަދު ވިދާޅުވީ ހިޔާ ފްލެޓްތަކުގެ ކުލި ކުޑަކޮށްދިނުމަށް ތިންވަނަ ފަހަރަށް ރައީސް ސޯލިހަށް ދެންނެވީ މިދިޔަ ހަފްތާގެ ތެރޭގައި ކަމަށެވެ.\nމާލެ ސިޓީ ކައުންސިލުން އެދެނީ ހިޔާ ފްލެޓްތަކުގެ ކުލި 5،600 ރުފިޔާ އަށް ވުރެ ކުޑަކޮށްދިނުމަށެވެ.\nހިޔާ ފްލެޓްތަކުގެ ކުލީގެ ގޮތުގައި މިސަރުކާރުން ކަނޑައަޅާފައިވަނީ 7،500 ރުފިޔާ އެވެ. މީގެއިތުރުން މެއިންޓަނަންސް ފީގެ ގޮތުގައި ކޮންމެ މަހަކު 1،000 ރުފިޔާ ދައްކަން ޖެހެ އެވެ.\nފްލެޓް ތަކުގެ ކުލި ކުޑަކޮށްދިނުމުގެ އިތުރަށް ފްލެޓްތަކުގެ ފިނިޝިންގެ މަސައްކަތަށް މަދުވެގެން ނުވަ މަސް ދުވަސް ދިނުމަށް މާލެ ސިޓީ ކައުންސިލުން ދަނީ ސަރުކާރުގައި ތަކުރާރުކޮށް އެދެމުންނެވެ.\nމުއިއްޒު ވަނީ ހުޅުމާލޭގެ ކަންކަން މިވަގުތު ބަލަހައްޓަމުން ގެންދާ ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އަށް ވެސް ވަރަށް ބޮޑަށް ފާޑު ވިދާޅުވެފަ އެވެ. އެގޮތުން ފްލެޓްތަކުގެ ފިނިޝިން މަސައްކަތް ކުރުމަށް ފްލެޓްތަކުގެ ވެރިންނާ ހަވާލުކުރީ އެކުންފުނީގައި އެ މަސައްކަތް ކުރަން ފައިސާ ނެތުމުން ކަމަށް އެޗްޑީސީން ކުރިން ބުނެފައިވާތީ އެކަމަށް މުއިއްޒު ވަނީ ރައްދުދެއްވާފަ އެވެ.\n"ހިޔާ ފްލެޓްތަކުގެ ފިނިޝިން މަސައްކަތަށް ޚަރަދު ކުރާނޭ ފައިސާ ނެތް ކަމަށް ބުނި ކުންފުނިން ތިލަފުށި ބިން ހިއްކަން ބޮޑު ހޭދައެއް ކުރަން ނިންމާ އެ ހޭދަ އެދަނީ ކުރަމުން. އެޗްޑީސީގައި ފައިސާ ނެތީ ހަމައެކަނި ހިޔާ ފްލެޓްތައް ނިންމަން،" މުއިއްޒު ވިދާޅުވެފައިވެ އެވެ.\nހިޔާ ފްލެޓްތަކަށް ފައިސާ ދައްކަން ދީފައިވާ ގްރޭސް ޕީރިއަޑް ވެސް އިއްޔެ އިން ފެށިގެން ވަނީ ގުނަން ފަށާފަ އެވެ. އެޗްޑީސީން ބުނެފައިވާ ގޮތުގައި ފްލެޓްތަކުގެ ވެރިން ފްލެޓަށް ފައިސާ ދައްކަންޖެހޭނީ އަންނަ ޖެނުއަރީ މަހުން ފެށިގެންނެވެ.\nހިޔާ ފްލެޓްތަކުގެ ކުލި ކުޑަކުރަން އެންމެ ބޮޑަށް ދަތިވެފައިވަނީ ހިޔާ މަޝްރޫއު، ކުރީގެ ސަރުކާރުގައި ފަށައިގެންއިރު އެ މަޝްރޫއަށް އެންމެ ބޮޑު އަގު ހުށަހެޅި ކުންފުންޏަށް މަސައްކަތް ހަވާލުކުރުމުން އަނބުރާ ސަރުކާރުން ދައްކަންޖެހޭ އަދަދު ބޮޑުވެ، އެ ހަރަދު މިވަގުތު ސަރުކާރަށް ކުރަން ދަތިވުމުން ކަމަށް މިސަރުކާރުން ކުރިން ބުނެފައިވެ އެވެ.\nރައީސް އިބްރާހިމް މުހައްމަދު ސޯލިހު ހުޅުމާލެ ރައީސް އޮފީސް + ޑރ. މުހައްމަދު މުއިއްޒު މާލޭ ސިޓީ ހިޔާ މަޝްރޫއު މާލޭ ސިޓީ ކައުންސިލް މުހައްމަދު އަސްލަމް


އުރީދޫން މާލޭގެ ބޮޑު ސަރަހައްދަކަށް 5ޖީ ފޯރުކޮށްދީފި\nއުރީދޫ މޯލްޑިވްސްއިން މިއަދު މުޅި ދުނިޔެއަށް ޓެކްނޮލޮޖީގެ ދާއިރާއަށް އިންގިލާބެއް ގެނުވައިދޭ 5ޖީ ނެޓްވޯރކް، މާލޭގެ ބޮޑު ސަރަހައްދަކަށް ތައާރަފްކޮށްފިއެވެ.\nމީގެ ތެރޭގައި ގިނަ ވިޔަފާރިތައް ހިންގާ ސަރަހައްދުތައް، ހޮސްޕިޓަލް އަދި އާންމު ސަރަހައްދުތައް ހިމަނާފައިވެއެވެ. 5ޖީ ނެޓްވާރކް އިފްތިތާޙް ކުރުމަށް ބޭއްވި ޚާއްޞަ ޙަފްލާ ގައި އުރީދޫ މޯލްޑިވްސް އިން ވަނީ 5ޖީ ހޯމް ބްރޯޑްބޭންޑް އެއަރފައިބަރ 10 ގުނަ އިތުރު ސްޕީޑާއެކު މުޅިން އަލަށް ރާއްޖެއަށް ތަޢާރަފް ކޮށްފައެވެ.\nރާއްޖޭގެ ޑިޖިޓަލް ވިއުގައަށް އުރީދޫމޯލްޑިވްސް އިން މިގެނެސްދިން 5ޖީ ގެ އިންގިލާބީ ޚިދުމަތައް ތަޢާރަފް ކުރެވިފައިވަނީ މިނިސްޓަރ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީ، މުހައްމަދު މަލީހް ޖަމާލާއި މިނިސްޓަރ އޮފް އިކޮނޮމިކް ޑެވެލޮޕްމަންޓް، ފައްޔާޒް އިސްމާއިލް އާއި ކޮމިއުނިކޭޝަން އޮތޯރިޓީ އޮފް މޯލްޑިވްސްގެ ޗީފް އެގްޒެކެޓިވް، އިލްޔާސް އަހުމަދު އަދި ރައީސުލްޖުމްހޫރިއްޔާގެ އޮފީހުގެ ޗީފް ޓެކްނޮލޮޖީ އޮފިސަރ އަލްފާޟިލް ހާމިދު ޝަފީޢު އާއި އުރީދޫ މޯލްޑިވްސްގެ ޗެއަރމަން، އެންޑުރޫ ކުވެލްސެތް، މެނޭޖިންގް ޑިރެކްޓަރ އަދި ސީއީއޯ، ނަޖީބު ޙާން، އުރީދޫ މޯލްޑިވްސްގެ ބޯޑް ޑިރެކްޓަރުން، އަދި ލީޑަރޝިޕް ޓީމްގެ މެމްބަރުންގެ ހާޒިރުގައި ބޭއްވުނު ޚާއްޞަ ވާރޗުއަލް ހަފްލާއެއްގައެވެ.\nމި ޙަފްލާ ގައި ވާހަކަފުޅު ދައްކަވަމުން ކޮމިއުނިކޭޝަން، ސައިންސް އެންޑް ޓެކްނޮލޮޖީ، މިނިސްޓަރ މުހައްމަދު މަލީހް ޖަމާލް ވިދާޅުވީ 5ޖީ ޓެކްނޮލޮޖީ މުޅިދުނިޔެ ބަލާލި ކަމުގައިވިޔަސް އާދަޔާ ޚިލާފު ބޮޑެތި ބަދަލުތަކެއް ހުރިހާ ދާއިރާއަކަށްވެސް ލިބިގެން ދިއުމުގެ ޤާބިލްކަން ހުރި ޓެކްނޮލޮޖީއެއްކަން ދަނީ ސާބިތު ކޮށްދެމުން ކަމަށެވެ.\n“ގައުމުގެ އިގްތިޞޯދީ އަދި އިޖްތިމާޢީ ކުރިއެރުމަށް އިންޓަނެޓް ގެ ޚިދުމަތް ގެ މުހިންމުކަން މިއަދު މިވަނީ އެތައްގުނައަކަށް އިތުރުވެފަ. 5ޖީ ޓެކްނޮލޮޖީ އާއެކު ރާއްޖޭގެ ޑިޖިޓަލް އިންފްރާސްޓްރަކްޗަރ އިތުރަށް ވަރުގަދަވެ މުޖުތަމަޢު ތަކަށް ބޮޑެތި ހައްލުތައް ލިބިގެންދާނެކަމީ ޝައްކެއް ނެތް ކަމެކެވެ. ޑިޖިޓަލް މޯލްޑިވްސް އެއް ގާއިމުކޮށް ވަރުގަދަ ނެޓްވާރކް އަކާއެކު އައު އީޖާދީ ޓެކްނޯލޮޖީ އާއި ދިވެހިން ގުޅުވާލަދިނުމަށް އުރީދޫ މޯލްޑިވްސް ގެ މެނޭޖްމަންޓް އަދި ސްޓާފުން މެދުކެޑުމެއްނެތި ކުރައްވާ މަސައްކަތަށް ޝުކުރު އަދާކުރަން.”\nއުރީދޫ މޯލްޑިވްސް ގެ މެނޭޖިންގ ޑިރެކްޓަރ އަދި ސީ.އީ.އޯ ވިދާޅުވީ ފާއިތުވެދިޔަ އަހަރު ތެރޭގައި ރާއްޖޭގެ ހުރިހާ ދާއިރާއަކުންވެސް ޑިޖިޓަލް ޒަރީޢާތަކަށް ބަރޯސާވެ ޚިދުމަތްތަކަށް ބޮޑެތި ބަދަލުތަކެއް ވަނީ ފެނިގެން ގޮސްފައިވާ ކަމަށެވެ. އަދި ދުނިޔެއަށް ކުރިމަތިވި ޕެންޑަމިކް އާއި ގުޅިގެން ދިމާވި ދަތިތަކާއެކުވެސް އުރީދޫ މޯލްޑިވްސް އިން މަސައްކަތް ކޮށްފައިވަނީ 5ޖީ ގެ ޚިދުމަތް ރާއްޖެއަށް ތަޢާރަފް ކުރުން އެއީ އެންމެ މުހިންމު ކަމެއް ކަމުގައި ދެކިގެން ކަމަށްވެސް އޭނާ ވިދާޅުވި އެވެ.\n“މުޖުތަމައު ތަކުގެ ދިރިއުޅުމުގެ އައު ވައްޓަފާޅިއަށް ބިނާކޮށް ޑިޖިޓަލް ކޮށް ގުޅިފައިވާ މުޖުތަމައު އެއް އުފެއްދުމަކީ މިވަގުތަށް އެންމެ މުހިންމުކަމެއްކަމުގައިދެކިގެން. ހަމަ އެޔާއެކު 5ޖީގެ ހަލުވި ސްޕީޑް ގިނަބަޔަކަށް ތަޖުރިބާ ކުރުމުގެ ފުރުސަތު ހުޅުވާލުމުގެ ގޮތުން މިއަދު އަޅުގަނޑުމެންމިވަނީ 5ޖީ އެއަރފައިބަރ މާލޭގެ ގިނަ ހިސާބުތަކަކަށް ތައާރަފްކުރެވިފައި. މި ހިދުމަތާއެކު ފައިބަރ އޮޕްޓިކް މެދުވެރިކޮށް އިނަޓަނެޓްގެ ހިދުމަތް ފޯރުކޮށްދިނުމަށް ދިމާވާ ދަތިތަކަށް ހައްލެއްލިބި ވައިގެ ޒަރިއްޔާއިން އެތަށްގުނައަކަށް އިތުރު ސްޕީޑާއެކު ފުރިހަމަ އިންޓަނެޓްގެ ފައިދާތަށް މުޖުތަމައުތަކަށް ލިބިގެންދާނެކަމީ އަޅުގަނޑުމެންނަށް ލިބޭ ވަރަށް ބޮޑު އުފަލެއް. ޑިޖިޓަލް ދިވެހިރާއްޖެއެއް ބިނާކުރުމުގައި އަޅުގަނޑުމެން މިކުރާ މަސައްކަތުގައި ދެމި ތިބެ، ރާއްޖޭގެ ހުރިހާ ކަންކޮޅުތަކަކަށް 5ޖީގެ ހިދުމަތް ފޯރުކޮށްދީ އައު ފުރުސަތުތަކާ ގުޅުވާލަދިނުމުގެ މަސައްކަތް ކުރިއަށް އޮތްތަނުގައިވެސް ކުރަމުންދާނެކަމުގެ ޔަގީންކަން އަރުވަން.”\nއުރީދޫން ބުނިގޮތުގައި 5ޖީޓެ ޓެކްނޮލޮޖީ އާއި އެކު ލިބިގެންދާ ހައިސްޕީޑްގެ އިތުރުން އިންޓަނެޓާއި ކަނެކްޓްރުމުގައި ދިމާވާ ލަސްތައްވެސް އެތައްގުނައަކަށް ކުޑަވެގެންދާނެ އެވެ. އަދި މި ކުރިއެރުމާއި އެކު، ޑްރައިވަރުންނާއި ނުލާ ދުވާ ކާރު، އުދުހޭ ޓެކްސީ، އަދި ޑްރޯން މެދުވެރިކޮށް ތަކެތި ޑެލިވަރ ކުރުން ފަދަ އީޖާދީ ޚިދުމަތްތަކާއި އިންޓަނެޓް ކަނެކްޓިވިޓީ އާއި އައި.އޯ.ޓީ ތަޖުރިބާ ކުރާ ގޮތް މުޅިން ބަދަލުވެގެންދާނެކަމީ ޔަގީންކަމެއް ކަމަށް ވެސް އުރީދޫން ބުންޏެވެ.\nއުރީދޫން ބުނިގޮތުގައި ޕްރީޕެއިޑް އާއި ޕޯސްޓްޕެއިޑް ކަސްޓަމަރުންނަށް ވެސް 5ޖީ ފޯރުކޮށްދޭއިރު، މާލޭގެ ބޮޑު ސަރަހައްދަކުން، 5ޖީ ޑިވައިސްތައް މެދުވެރިކޮށް މިޙިދުމަތް ލިބިގެންދާނެއެވެ. ރަސްމީކޮށް ޚިދުމަތްދޭން ފެށުމަށްފަހު، އަދިވެސް އިތުރު ޑިވައިސްތަކަށް މި ޚިދުމަތް ފޯރުކޮށްދިނުމަށް، ދުނިޔޭގެ އެކި އޮޕަރޭޓަރުންނާއި ގުޅިގެން މަސައްކަތް ކުރެވެމުންދާ ކަމަށްވެސް އުރީދޫން ބުންޏެވެ. އުރީދޫއިން 5ޖީ ފޯރުކޮށްދޭ ސަރަހައްދުތަކުގެ ޗާޓު، ވެބްސައިޓް މެދުވެރިކޮށް ބައްލަވާލެވޭނެއެވެ.\nމޯބައިލް 5ޖީ ގެ އިތުރުން، މާލޭގެ ކަސްޓަމަރުންނަށް 5ޖީ އެއަރފައިބަރ ހޯމް ބްރޯޑްބޭންޑް މެދުވެރިކޮށް، 5ޖީ އެންމެ ހަލުވިކަމާއެކު ތަޖުރިބާކޮށްލެވޭނެއެވެ. މި ޚިދުމަތް ވެގެންދާނީ، މުޖުތަމަޢުގެ ވަކި ފަރުދުންނަށާއި ވިޔަފާރިތަކަށް އުފާވެރި ހަބަރަކަށެވެ. ހާއްސަކޮށް، ދުރު ރަށްތަކާއި ގޭގައި މަސައްކަތް ކުރިޔަށްގެންދާ ކުދި އަދި މެދު ފަންތީގެ ވިޔަފާރިތަކަށް އިތުރު ފަސޭހަކަމެއް ލިބިގެންދާނެ ކަމަށް ވެސް މިނިސްޓަރު ވިދާޅުވި އެވެ.\n5ޖީ ޚިދުމަތް ލިބޭ ސަރަހައްދެއްތޯ ބެއްލެވުމަށް ފަހު، އުރީދޫ ވެބްސައިޓް މެދުވެރިކޮށް ކަސްޓަމަރުންނަށް 5ޖީ އެއަރ ފައިބަރ ޑިވައިސް، ޕްރީބުކް ކުރެއްވޭނެއެވެ. ކަސްޓަމަރުންނަށް 5ޖީ ތަޖުރިބާކޮށްލެވޭގޮތަށް، ވީއާރް ކެފޭ އާއި އުރީދޫ ކްލަބް ޕްރެމިއަރ ލައުންޖްގައި އެކްސްޕީރިއަންސް ޒޯންތަކެއްވަނީ ހުޅުވާލާފައެވެ.\nއުރީދޫ 5ޖީ އާއިގުޅޭ އިތުރު މައުލޫމާތް ހޯދުމަށް: http://ore.do/5grevolution\n5ޖީ އެއަރފައިބަރ ޕްރީބުކް ކޮށްލުމަށް: http://ore.do/getairfibre


BREAKING: Vagu Passport BeynunKohggen Raajje Etherevaan Ulhunu Meehaku Anehkkaaves Hayyarukohffi - Vaguthu\nވަގު ޕާސްޕޯޓް ބޭނުން ކޮށްގެން ރާއްޖެ އެތެރެވާން އުޅުނު މީހަކު އަނެއްކާވެސް ހައްޔަރުކޮށްފި\nވަގު ޕާސްޕޯޓް ބޭނުން ކޮށްގެން ރާއްޖެ އެތެރެވާން އުޅުނު މީހާ\nވަގު ޕާސްޕޯޓް ބޭނުން ކޮށްގެން ރާއްޖެ އެތެރެވާން އުޅުނު އިތުރު މީހަކު އިމިގްރޭޝަނުން ހައްޔަރުކޮށްފިއެވެ.\nއިއްޔެވެސް ވަނީ މިފަދަ މައްސަލައެއްގައި މީހަކު ހައްޔަރުކޮށްފައެވެ.\nއިމިގްރޭޝަނުން މިއަދު ވިދާޅުވީ، ވައްތަރު މީހެއްގެ ޕާސްޕޯޓް ބޭނުންކޮށްގެން ޝަހްސު އޮޅުވާލައިގެން ރާއްޖެ އެތެރެވާން އުޅުނު މީހަކު މިއަދުވެސް ހުއްޓުވާފައިވާ ކަމަށެވެ.\nޝަހުޝު އޮޅުވާލައިގެން ރާއްޖެ އެތެރެވާން މިއަދުވެސް އުޅުނީ ފިރިހެނެކެވެ. އޭނާ ހިފަހައްޓާފައި ވަނީ މިއަދުގެ ވަގުތެއްގައެވެ.\nއިމިގްރޭޝަނުން އެ މިހާއާ ގުޅޭ އިތުރު މައުލޫމާތެެއް ދީފައެއް ނުވެއެވެ. އެހެންކަމުން އެއީ ކޮން ގައުމަކުން ރާއްޖެ އައި މީހެއް ކަމެއް އެނގިފައެއް ނުވެއެވެ. އިއްޔެވެސް ހައްޔަރު ކުރި މީހާއާ ގުޅޭ މައުލޫމާތެއް އިމިގްރޭޝަނުން ދީފައެއް ނުވެއެވެ.\nވަގު ޕާސްޕޯޓްގައި ދަތުރުކުރާ މީހުން ދެނެގަތުމަށް ރާއްޖޭގައި ވެސް ވަނީ ހާއްސަ ފިޔަވަޅުތަކެއް އަޅާފައެވެ. ރާއްޖެ އަކީ އިންސާނީ ވަގުފާރިއާއި މަސްތުވާތަކެތީގެ ވިޔަފާރި ކުރުމުގައި ހަބެއްގެ ގޮތުގައި ބޭނުންކުރާ ގައުމެއް ކަމަށް ބައިިނަލްއަޤުވާމީ ބައެއް ރިޕޯޓްތަކުގައި ބުނެފައިވެއެވެ.\nމިއަދު އިމިގްރޭޝަނުން އަތުލައިގަތް މީހާގެ މަންޒިލަކީ ރާއްޖެ ކަމެއް ނުވަތަ ރާއްޖެ މެދުވެރިކޮށް އެހެން ގައުމަކަށް ދަތުރު ކުރަން އޭނާ ނިންމާފައި އޮތް ކަމެއް އަދި އިމިގްރޭޝަނުން ކަށަވަރު ކޮށްދީފައެއް ނުވެއެވެ.\nމި ސަރަހައްދުން ވިސާ އާ ނުލާ އެންމެ ގިނަ ގައުމަތަކަށް ދަތުރު ކުރެވެނީ ދިވެހިންނަށް\nއަހަރުގެ ފުރަތަމަ ފަތުވެރިޔާއާއެކު މޯލްޑިވްސް ބޯޑަރ މައިލްސް ޕްރޮގްރާމް ފަށައިފި\nލައިސަންސް ކާޑުގެ ބަދަލުގައި ދެން ޕާސްޕޯޓް ކާޑު ބޭނުން ނުކުރެވޭނެ - އިމިގްރޭޝަން\nސެޕްޓެމްބަރު 9, 2019 20:22\nސޫދުގެ ބަޔާނާ ގުޅިގެން އަންނަ ހަމަލާ.\nސެޕްޓެމްބަރު 9, 2019 20:30\nކުދިބޮޑު ހުރިހާ ރައްޔިތުން ހުޝިޔާރުވެތިބޭ. ފަހަރެއްގާ މިވެދާނެ އަލްޤައިދާ ނުވަތަ އައިއެސް އައިއެސް އާއި ގުލުން ހުރި ބަޔަކަށްވެސް. މި ތަނުގައި ހަމަޖެހުން ނަގާލަން އެތެރެވާ ބަޔަކަށްވެސް ވުން އެކަށީގެންވޭ.\nސެޕްޓެމްބަރު 9, 2019 20:33\nމީ އާކަމެއްނޫން ކޮންމެ ދުވަހަކުހެން ދިމާވާކަމެއް\nސެޕްޓެމްބަރު 9, 2019 21:39\nސުއޫދު ކައިރީ އަހާލަބަލަ ކޮން ގްރޫޕެއްގެ މީހެއްތޯ\nސެޕްޓެމްބަރު 9, 2019 21:53\nކްރޭޒީސްޕީކަރާއި މިނިވްން ފިކުރުގެ ރައީސާ ދެމީހުންނާ ގުޅުން އޮންނަ އަލްގައިދާ ގޭންގް މީހުން.\nސެޕްޓެމްބަރު 9, 2019 22:21\nދަލާމަތީބާރުތަކުން ވަރަށްބޮޑަށް ސަމާލުވާން ވާނެއެވެ. ތީ އިންޑިޔާގެ ޖާސޫސުންކަމަށް ވެދާނެއެވެ. ޚަބަރު ލިބޭގޮތުގައި މިހާރުވެސް އައްޑޫގައި ވަރަށްގިނަ އިންޑިޔާސިފައިން އެބައުޅެއެވެ. ޕޮލިސް ޓްރޭނިންގެ ސެންޓަރުގެ ނަމުގައި ހަދާ އިންޑިޔާގެ އަސްކަރީ މަރުކަޒުގެ މަސައްކަތު މީހުންގެ ނަމުގައެވެ.


Iraq ge khaassa fauju ge sifain Mosul gai kuriah | Mihaaru\nއައިއެސް ޖަމާއަތުގެ ހަނގުރާމަވެރިންގެ އަތްދަށުން މިނިވަންކުރި މޫސަލްގެ އަވަށެއްގައި ހުރި ގެއެއް ބަލައި ފާސް ކުރުމަށް އިރާގުގެ ޚާއްސަ ފައުޖުގެ ސިފައިންގެ ބަޔަކު ވަންނަނީ. ފޮޓޯ ރޮއިޓާސް\nއިރާގުގެ ޚާއްސަ ފައުޖުގެ ސިފައިން މޫސަލްގައި ކުރިއަށް\n10 ޖެނުއަރީ 2017 - 08:20 1 comment\nއިރާގުގެ އުތުރުގައި އޮންނަ މޫސަލް އިން އިސްލާމިކް ސްޓޭޓް (އައިއެސް)ގެ ހަނގުރާމަވެރިން ފައްސައިލުމަށް ކުރަމުންދާ ހަނގުރާމައިގައި އިރާގުގެ ޚާއްސަ ފައުޖުގެ ސިފައިން ކުރިއަރަމުންދާ ކަމަށް އެ ގައުމުގެ އަސްކަރިއްޔާ އިން ބުނެފި އެވެ.\nއާދީއްތަ ދުވަހު ދިޖްލަތު ކޯރު ހުރަސްކޮށް ކޯރުގެ އިރުމަތީ ފަރާތަށް ދިއުމަށް ފަހު މޫސަލްގެ އެތެރެ އަށް ވަންނަން ފެށި ސިފައިން އިއްޔެ ވަނީ މޫސަލްގެ މައި ދެ އަވަށަކުން އައިއެސްގެ ހަނގުރާމަވެރިން ބަލިކޮށް ފައްސާލައިފަ އެވެ. އެ ގޮތުން މޫސަލްގެ ބަލަދިއްޔާތު އަވަށާއި އެ އަވަށުގެ ވަށައިގެން އޮންނަ ކުޑަ ތިން އަވަށެއްގައި ތިބި އައިއެސްގެ ހަނގުރާމަވެރިން ފައްސާލެވިފައިވާ ކަމަށް އިރާގު ސިފައިން ބުނެ އެވެ.\nއިރާގުގެ ޚާއްސަ ފައުޖުގެ ސިފައިން ދިޖްލަތު ކޯރު ހުރަސް ކުރުމަށް ފަހު އިއްޔެ ވަނީ، އާސާރީ ސަހަރެއް ކަމަށްވާ ނައިނަވާ ވެސް އެ މީހުންގެ ބާރުގެ ދަށަށް ގެނެސްފަ އެވެ.\nއައިއެސް ޖަމާއަތުގެ ހަނގުރާމަވެރިންގެ އަތްދަށުން މިނިވަންކުރި މޫސަލްގެ އަވަށެއްގައި ހުރި އިމާރާތެއްގެ ކައިރީގައި އިރާގު ސިފައިންގެ މީހަކު މަޑުކޮށްލައިގެން. ފޮޓޯ ރޮއިޓާސް\nއިރާގު ސިފައިން މޫސަލް ހިފުމަށް މިދިޔަ އޮކްޓޫބަރު މަހުގެ ފެށި ހަނގުރާމައިގައި ކުރިއެރުންތަކެއް ހޯދަމުންދާ އިރު، އައިއެސްގެ ހަނގުރާމަވެރިން ދަނީ ފަރުބަދަމަތީ ސަރަހައްދުތަކަށް ވަދެ ފިލަމުންނެވެ. އެހެންކަމުން، އެމެރިކާއާ ގުޅިފައިވާ ލަޝްކަރުން ވައިގެ މަގުން ދޭ ހަމަލާތައް މިހާރު އަމާޒު ކޮށްފައިވަނީ ފަރުބަދަމަތީގައި އައިއެސްގެ ހަނގުރާމަވެރިން ތިބި ސަރަހައްދުތަކަށެވެ.\nއައިއެސްގެ ހަނގުރާމަވެރިން މީގެ ދެ އަހަރެއްހާ ދުވަސް ކުރިން މޫސަލް ހިފުމަށް ފަހު، އެ ޖަމާއަތުން ވަނީ މޫސަލް އާއި ސީރިޔާގެ ވަކި ސަރަހައްދެއްގައި އިސްލާމީ ދައުލަތުގެ ނަމުގައި ވަކި ވެރިކަމެއް އިއުލާން ކޮށްފަ އެވެ. މިހާރު ވެސް މޫސަލްގެ ހުޅަނގު ސަރަހައްދު އޮތީ އައިއެސްގެ ފުރިހަމަ ބާރުގެ ދަށުގަ އެވެ. (ރޮއިޓާސް)\nއިތުރު ލިޔުންތައް އިރާގު ޓެރަރިޒަމާ ދެކޮޅު ހަނގުރާމާ މިލިޓަރީ\nހުޅަނގު މޫސަލްގެ 200،000 މީހުން ގެދޮރު ނެތިފައި


SunOnline: Ooredoo Badhige: Chicken Pie\nއުރީދޫ ބަދިގެ : ޗިކަން ޕައި\nމިޙްނާ ނާސިހު 15 May 2019, 08:51\nކުކުޅަކީ އަހަރެމެންގެ ތެރެއިން އެންމެ ގިނަބަޔަކަށް ކަމުދާ އެއް ބާވަތެވެ. ތަފާތު އެތަށް ބާވަތެއްގެ ތަކެތި ކުކުޅުން ތައްޔާރު ކުރެވޭއިރު މިއަދުގެ ރެސިޕީއަކީ ޗިކަން ޕައި އެކެވެ. އާންމު އެހެން ޕައިތަކާއި، މި ޕައި ތަފާތުވާނެ ކަމަށް މިއަދުގެ ރެސިޕީ ތައްޔާރުކޮށްދޭ ސުއާދާ ވިދާޅުވާއިރު، މި ރެސިޕީގެ ހުރި މީރުކަމެއް އެނގޭނީ ހަމަ ޓްރައި ކޮށްލުމުންނެވެ.\n40 ގްރާމް ބަޓާރ\n50 ގްރާމް ކުކުޅު ކުދިކޮށް ކޮށާފައި\n400 ގްރާމް މަޝްރޫމް\n1 މޭޒުމަތީ ސަމްސާ އާދައިގެ ފުށް\n1 މޭޒުމަތީ ސަމްސާ މަސްޓާޑް\n1 މޭޒުމަތީ ސަމްސާ ކޮރިއަންޑާ ފަތް (އޮޕްޝަނަލް)\n1 ޕަފް ޕޭސްޓްރީ\n180 ގްރާމް ކުކިން ކްރީމް\nބޮޑު ތެއްޔެއްގައި ބޭނުންކުރާ ބަޓަރުގެ ދެބައިކުޅަ އެއްބައި މެލްޓްކޮށްލާށެވެ. އެއަށްފަހު ކުކުޅުތައް ބްރައުން ކޮށްލުމަށްފަހު ނަގާށެވެ.\nދެން އަނެއްކާވެސް ބާކީ ހުރި ބަޓަރުކޮޅު އަޅާލުމަށްފަހު މަޝްރޫމް އާއި ލީކްސް އަޅާ5ވަރަކަށް މިނިޓް ކައްކާލާށެެވެ. އެއަށްފަހު ފުށްކޮޅު އަޅާލުމަށްފަހު، ފުށުގައިވެސް މުށި ކުލައެއް އަރަންދެން ރަނގަޅަށް ކައްކާލާށެވެ. ރަނގަޅަށް މިކްސް ކުރަން ހަނދާން ބަހައްޓަން ވާނެއެވެ. އެއަށްފަހު ކުކުޅުކޮޅާއ،ި މަސްޓަޑް، ކޮރިއަންޑާ، ލޮނު އަދި ކުކިން ކްރީމް އަޅާ ބޮކިއަރަންދެން (ބޮއިލް ވަންދެން) ކައްކާލާށެވެ.\nކުކުޅު ކޮޅު ކެކިނިމުމުން، 10 ސެންޓިމީޓަރު ވަށް ބޮޅުތަކެއް ޕޭސްޓްރީ ފުށްގަނޑު ދަމާލުމަށްފަހު ކަފާލާށެވެ. އަދި ކެއްކި ކުކުޅުކޮޅު އަޅާލާށެވެ. މަތި ބަންދުކޮށްފައިވެސް އަދި ނުކޮށްވެސް ތައްޔާރުކޮށްލެވިދާނެ އެވެ. ވީޑިއޯގައި ދެގޮތްވެސް ފެނިގެންދާނެ އެވެ.\nމިހެން ހަދާ ނިމުމުން، ބިސްކޮޅެއް ޕޭސްްޓްރީ ފުށްގަނޑުގެ މަތީގައި ހާކާލާށެވެ. އޭރުން ރީތިކޮށް ފިހެވޭނެ އެވެ. މި ޕައި ފިހެލާނީ އަވަން ޕްރީހީޓް ކުރުމަށްފަހު 15 މިނިޓް ވަންދެން 180 ޑިގްރީސްގައެވެ.\nޓައިޓްލް ސްޕޮންސާ: އުރީދޫ މޯލްޑިވްސް\nލޮކޭޝަން ޕާޓްނަރ: ޓައިޑްސް ކެފޭ އެންޑް ބިސްޓްރޯ\nވީޑިއޯ އަދި އެޑިޓިންގް: ހުސައިން ޝަޔާހު ޝަފީގު، މުހައްމަދު ޝަފީއު، މުސްތަފާ މުހައްމަދު ރަޝީދު


Shraddha Dheke Loabivaa Emmen Ge Hithah Finikameh - Vaguthu\nޝްރައްދާ ދެކެ ލޯބިވާ އެންމެންގެ ހިތަށް ފިނިކަމެއް\nބޮލީވުޑްގެ މަޝްހޫރު ތަރި ޝްރައްދާ ކަޕޫރަށް ޑެންގޫ ޖެހިގެން ފަރުވާ ދެމުންދާ ޚަބަރު، އޭނާ ދެކެ ލޯބިވާ އޭނާގެ ފޭނުން އެހީ ކަންބޮޑުވުމާއި މާޔޫސްކަމާއި އެކުއެވެ. ޝްރައްދާގެ ހާލު ގޯސްވެގެން ހޮސްޕިޓަލުގައި ފަރުވާ ދެމުންދާތާ ދުވަސްކޮޅެއް ވެފައި ވާއިރު، އޭނާގެ ހާލާއި ބެހޭ އެއްވެސް މަޢުލޫމާތެއް މީޑިއާ އާއި ހިއްސާކޮށްފައެއް ނުވެއެވެ.\nއުމުރުން 31 އަހަރުގެ ޝްރައްދާ ޑެންގޫ ހުމަށް ޕޮޒިޓިވް ވެގެން ފަރުވާ ދެމުންދާކަން ނޫސްތަކުން ހާމަކުރުމުން އޭނާގެ ފޭނުން އޭނާގެ ޚަބަރަކަށް އިންތިޒާރު ކުރަމުންދަނިކޮށް އޭނާ މިވަނީ އެފަރާތްތަކުގެ ހިތްތަކަށް ފިނިކަމެއް ގެނެސްދީފައެވެ. އެގޮތުން އޭނާގެ ހާލު މިހާރު ރަނގަޅު ވަމުން އަންނަ ކަމަށް ބުނެ ލިޔެފައިވާ ލިޔުންކޮޅެއް މިހާރު މީސްމީޑިއާ މެދުވެރިކޮށް އޭނާ ވަނީ ޢާންމުކޮށްފައެވެ.\nއިންސްޓަގްރާމުން ޢަންމުކުރި އެ ލިޔުމުގައި ޝްރައްދާ ބުނީ، އޭނާގެ ބަލި ހާލަތު ރަނގަޅު ވަމުން އަންނަ ކަމަށާއި އެކަމާއި މެދު އެއްވެސް މީހަކު ކަންބޮޑު ނުވުމަށެވެ. އަދި ހުރިހާ ފޭނުން ދެކެ އިންތިހާއަށް ލޯބިވާ ކަމަށް އޭނާ ބުނެފައި ވެއެވެ.\nޝްރައްދާއަށް ޑެންގޫ ހުން ޖެހިގެން ފަރުވާދެމުން މިދަނީ، މިދިޔަ މަހު އާ ފިލްމެއްގެ މަސައްކަތް އޭނާ ފަށާފައި ވަނިކޮށެވެ. އެ ފިލްމަކީ އޭޝިއަން ގޭމްސްގެ ބެޑްމިންޓަން އަންހެން ކުޅުންތެރިންގެ ބައިން ބްރޮންޒް މެޑަލްއެއް ހޯދައިގެން މުޅި އިންޑިއާ ފަޚުރުވެރިކޮށްދީ، ތާރީޚުގެ ސަފްހާތަކުން ޖާގަ ހޯދި ބެޑްމިންޓަން ކުޅުންތެރިޔާ ސައިނާ ނެހްވަލްގެ ހަޔާތުގެ މައްޗަށް ކުޅޭ ފިލްމެކެވެ.\nޝްރައްދާ ގިނަ ބައެއްގެ މަޤުބޫލުކަން ހޯދާފައި ވަނީ ފިލްމް "އާޝިގީ 2" އިންނެވެ. އެ ފިލްމަށްފަހު އޭނާ ވަނީ ބޮލީވުޑްގެ މަޝްހޫރު ފިލްމުތަކުގެ ލީޑު ރޯލުން ފެނިގެންގޮސްފައެވެ.


Foiythuge beyru jaree kollee fothin! | Mihaaru\nޅޮހީ ސްކޫލުގެ ދަރިވަރުންތަކެއް ކުލާހުގައި: ސެލޯފިނުގެ ބަދަލުގައި ބޭނުންކުރީ ފޮތި -- ފޮޓޯ: ޅޮހީ ސްކޫލް\n20 ޖެނުއަރީ 2020 - 08:04 25 comments\nއެ ސްކޫލުގެ ޕްރިންސިޕަލް އަލީ ޒާހިރު ވިދާޅުވީ، އެލްކޭޖީން ފެށިގެން ގްރޭޑު 10އާ ހަމައަށް ކިޔަވައިދޭ ސްކޫލުގެ 90 ޕަސެންޓު ދަރިވަރުން، މި އަހަރު ފޮތްތަކަށް ލެއްވީ ފޮތި ކަމަށެވެ. މިއީ ޕްލާސްޓިކާ ދެކޮޅަށް ސަރުކާރުން ފަށާފައިވާ މަސައްކަތަށް އެއްބާރުލުން ދިނުމަށް ހިންގި ކަމެއް ކަމަށް އޭނާ ވިދާޅުވި އެވެ.\nޅޮހީ ސްކޫލުގެ ދަރިވަރުންގެ ފޮތްތަކުގެ ކަވަރު އެކި ކަހަލަ ފޮތިން ތައްޔާރުކޮށްފައި-- ފޮޓޯ: ޅޮހި ސްކޫލް\nޒާހިރު ވިދާޅުވީ ސެލޯފިންގެ ބަދަލުގައި މި އަހަރުގެ ފޮތްތަކުގައި ފޮތި ލައްވަން މިދިޔަ އަހަރު ސްކޫލު ބަންދުވުމުގެ ކުރިން ބެލެނިވެރިންނާ މަޝްވަރާކުރި ކަމަށެވެ. އެކަމަށް ހާއްސަކޮށްގެން ދަރިވަރުންނަށް ވޯކްޝޮޕެއް ވެސް ހިންގިކަމަށް، 150 ދަރިވަރުން ކިޔަވަމުން އަންނަ ސްކޫލުގެ ޕްރިންސިޕަލް ވިދާޅުވި އެވެ.\n"މަތީ ގްރޭޑުތަކުގެ ކުދިންނަށް ފަހަން ދަސްވި. ޗުއްޓީގައި ދަރިވަރުން އަމިއްލައަށް މަސައްކަތްކުރުން ބޭނުމަކީ،" ޒާހިރު ވިދާޅުވި އެވެ.\nފޮތިން ކަވަރު ތައްޔާރުކޮށްފައިވަނީ، ބޭނުން ވަގުތަކު އެ ނެގޭ ގޮތަށެވެ. އެހެންވެ ފޮތިކޮޅު ހަޑިވުމުން، އެ ދޮވެލައި އަނެއްކާވެސް ބޭނުންކުރެވޭނެ އެވެ.\nޅޮހި ސްކޫލުގެ ދަރިވަރުންނަށް ދިރާސީ އާ އަހަރަށް މަރުހަބާ ކިޔަން ދިން ހަދިޔާ، ފަންވަތުން ތައްޔާރުކޮށްފައި. .-- ފޮޓޯ: ޅޮހި ސްކޫލް\nނަން ކަރުދާސް ވަކިން ޕްރިންޓުކޮށް ތައްޔާރުކުރުމުގެ ބަދަލުގައި، ޅޮހީ ސްކޫލުގެ ބައެއް ދަރިވަރުން ނަން ޖެހީ ތިނޯސް ބޭނުންކޮށްގެން އަތުންނެވެ. މިއީ އިތުރު ހުނަރު ދަސްވެ، ހަރަދު ކުޑަވާނެ ކަމެއް ކަމަށް ޅޮހީ ސްކޫލުން ދެކެ އެވެ.\nޅޮހީގެ ކުދިންގެ ފޮތްތަކުގައި ސެލޯފިންގެ ބަދަލުގައި ފޮތި\n"ހީކުރީ މި ކަމެއް ނުވާނެ ކަމަށް. އެކަމަކު އުއްމީދުކުރި ވަރަށް ވުރެ ބޮޑަށް ލިބުނު ތަރުހީބު ރަނގަޅު. މުޅި އުމުރަށް ވެސް ކަވަރު ބޭނުންކުރެވޭނެ،" ޒާހިރު ވިދާޅުވި އެވެ.\n"މަތީ ގްރޭޑުތަކުގެ ދަރިވަރުން އަމިއްލައަށް ފޮތްތައް ތައްޔާރުކޮށްފައި ހުރީ. ދަށް ގްރޭޑުތަކުގެ ދަރިވަރުންނަށް ބެލެނިވެރިންގެ ފަރާތުން އެހީތެރިކަން ލިބުނު."\nޅޮހި ސްކޫލުގެ ދަރިވަރަކު ފޮތިން ޖަރީކުރި ފޮތްތަކާ އެކު ފޮޓޯއަކަށް ހުއްޓިލައިގެން .-- ފޮޓޯ: ޅޮހި ސްކޫލް\nޒާހިރު ވިދާޅުވީ އެ ސްކޫލަށް ވެސް މި އަހަރު ސެލޯފިން ނުގެންނަ ކަމަށެވެ. ޓީޗަރުން ބޭނުންކުރާ ކްލާސް ރިކޯޑު ފޮތްތައް ވެސް ފޮތިން ޖަރީކުރުމާ ގުޅޭ ގޮތުން ޓީޗަރުންނާ ވާހަކަދައްކާފައިވާ ކަމަށް ވިދާޅުވި އެވެ.\nފޮތްތަކުގެ އިތުރުން، ސްކޫލުގައި ދޭ ހަދިޔާގައި ވެސް ޕްލާސްޓިކް ބޭނުންނުކުރަން ވަނީ ހުއްޓާލައިފަ އެވެ. އެގޮތުން ދިރާސީ އާ އަހަރަށް މަރުހަބާ ކިޔައި ދަރިވަރުންނަށް ބެހި އާފަލާއި ބިސް ބަންދުކޮށްފައި ހުރީ ފަންވަތް ބޭނުންކޮށްގެންނެވެ.\nއިތުރު ލިޔުންތައް ސްކޫލް ތައުލީމް ކިޔަވާކުދިން ނ. ޅޮހި\nމުހިއްމު ބަދަލު އަންނާނެ ތައުލީމުގެ ބިލް ފާސްކޮށްފި\nގްރޭޑު 7ގެ ދަރިވަރުންނަށް ކިޔަވައިދޭން ފަށައިފި


ފާފަކުރާ މީހުންނަށް ދުނިޔޭގަ ޢަޛާބު ނުދެއްވަވަނީ ކީއްވެގެންކަން އެނގި ބިރުވެތިވާށެވެ! – ދިވެހި ނޫސް\nHome ⁄ ދީން ⁄ ފާފަކުރާ މީހުންނަށް ދުނިޔޭގަ ޢަޛާބު ނުދެއްވަވަނީ ކީއްވެގެންކަން އެނގި ބިރުވެތިވާށެވެ!\nބައެއް މީހުން ބުނާ އަޑު ވަރަށް ގިނައިން އިވެއެވެ. “މިވެނި މީހަކީ ހާދަހާ ގިނަ ފާފަތަކެއް ކުރާ މީހެކެވެ. ނަމަވެސް އޭނާއަށް އެއްވެސް ޢަޛާބެއް ނުދެއްވަވައެވެ. އެއީ ކީއްވެގެން ހެއްޔެވެ؟”\nއެފަދަ ވާހަކަތަކަށް ﷲ ތަޢާލާ ވަނީ ޤުރްއާނުގައި ވަޙީ ބަސްފުޅު ބާވައިލައްވަވައިފައެވެ.\n“އަނިޔާވެރިން ކުރާ ކަންތަކާމެދު، ﷲ، ޣާފިލުވެ ވޮޑިގެންވާކަމަށް ކަލޭގެފާނު ހީފުޅުނުކުރައްވާ ހުށިކަމެވެ! އެކަލާނގެ އެއުރެން ފަސްކުރައްވާކަން ކަށަވަރީ (ކަންތައް ބޮޑުވެ) ލޯތައް ހުޅުވޭ ދުވަހަކަށެވެ.” (އިބްރާހީމް 42)\nއެއްވެސް ޙާލެއްގައި އެމީހުން ކުރާ ފާފަތަކަށް ﷲ ތަޢާލާ ޣާފިލުވެވޮޑިގެންވަނީއެއް ނޫނެވެ. ކުރާ ހުރިހާ ކަންކަން ވެސް ﷲ ތަޢާލާ ހަމަ އެންމެ މޮޅަށް ދެކެ ދެނެވޮޑިގެންވެއެވެ. ނަމަވެސް އެފަދަ މީހުންނަށް ޖަޒާ ދެއްވެވުން “(ކަންތައް ބޮޑުވެ) ލޯތައް ހުޅުވޭ ދުވަހަކަށް” ލަސްކުރައްވަވަނީއެވެ. އެއީ ޤިޔާމަތް ދުވަހެވެ.\nވީމާ ފާފަކުރާ މީހުންނަށް މިދުނިޔޭގައި ޖަޒާ ނުދެއްވެވުމުން އެއީ އެމީހުންނަށް އެކުރާ ފާފަތަކުން ސަލާމަތްވެވެނީއެއް ނޫނެވެ. އެމީހުންނަށް އެދެއްވަވަނީ2ފުރުޞަތެކެވެ. އެއީ ބޭނުން ވަރަކަށް ފާފަތައް ކުރުމުގެ ފުރުޞަތާއި އަވަހަށް ތައުބާވެ ﷲ ތަޢާލާގެ މަގަށް ރުޖޫޢަވުމުގެ ފުރުޞަތެވެ.\nވީމާ މިވެނި މީހަކު ފާފަކުރި ނަމަވެސް ޢުޤޫބާތް ނުދެއްވަވާތީ ފާފަކުރަން ޝައުޤުވެރިނުވާށެވެ! އޭނާއަށް ދެއްވަވާނެ ޢުޤޫބާތުގެ ބޮޑުކަން ހިތަށް އަރުވައި ފާފަކުރުމާއި ދުރުހެލިވާށެވެ! ނަރަކައިގެ ޢަޛާބަކީ ގަދަފަދަ ޢަޛާބެއްކަން އަބަދުވެސް ހިތުގައި ބާއްވައި ނަރަކައިން ސަލާމްވުމަށް ގަދައަޅައި މަސައްކަތްކުރަމުން ގެންދާށެވެ!\nސުނާމީ – ކުޑަ ހިނދުކޮޅެއް


މަޓުއިޑީ އިންޓަ މިޔާމީއަށް ބަދަލުވެއްޖެ މަޓުއިޑީ އިންޓަ މިޔާމީއަށް ބަދަލުވެއްޖެ\nމަޓުއިޑީ އިންޓަ މިޔާމީއަށް ބަދަލުވެއްޖެ\nޔުވެންޓަސްގެ މިޑްފީލްޑަރު ބްލައިސް މަޓުއިޑީ\nޔުވެންޓަސްގެ މިޑްފީލްޑަރު ބްލައިސް މަޓުއިޑީ އެމެރިކާގެ މޭޖާ ލީގުގައި ވާދަކުރަމުން އަންނަ އިންޓަ މިޔާމީއަށް ބަދަލުވެއްޖެއެވެ.\nއުމުރުން 33 އަހަރުގެ މަޓުއިޑީ އިންޓަ މިއާމީއަށް ބަދަލުވެފައިވަނީ ހިލޭ ޓްރާންސްފާއެއްގެ ދަށުންނެވެ. މަޓުއިޑީ ޔުވެންޓަސްއާއެކު ހަދާފައިވާ ކޮންޓްރެކްޓް ހަމަވާނީ އަންނަ އަހަރުއެވެ. ނަމަވެސް އޭނާގެ އެދުމުގެ މަތިން ޔުވެންޓަސްއިން ވަނީ ކޮންޓްރެކްޓް އުވާލަން ނިންމާފައެވެ.\nމަޓުއިޑީ ދޫކޮށްލިކަން ހާމަކޮށް ޔުވެންޓަސްއިން ނެރުނު ބަޔާނުގައި ބުނީ ވޭތުވެދިޔަ ދުވަސްތަކުގައި މަޓުއިޑީ ކުލަބަށް ކޮށްދިން ޚިދުމަތަށް ޝުކުރުއަދާކުރާ ކަމަށާއި، މަޓުއިޑީއަށް އުޖާލާ މުސްތަގުބަލަކަށް އެދޭ ކަމަށެވެ.\nފްރާންސް ގައުމީ ޓީމަށް 82 މެޗު ކުޅެ، އެ ޓީމާ އެކު 2018 ވަނަ އަހަރުގެ ވަރލްޑް ކަޕް ކާމިޔާބުކުރި މަޓުއިޑީ ޔުވެންޓަސްއާ ގުޅުނީ 2017 ވަނަ އަހަރު ޕީއެސްޖީންނެވެ. އަދި ޔުވެންޓަސްއަށް ބަދަލުވެ މަޓުއިޑީ ވަނީ އެ ޓީމާއެކު ގިނަ ކާމިޔާބީތަކެއް ހޯދާފައެވެ. އެގޮތުން ޔުވެންޓަސްއަށް ކުޅެދިން 133 މެޗުގައި 8 ލަނޑު ކާމިޔާބުކުރި މަޓުއިޑީ ވަނީ ޔުވެންޓަސްއާއެކު އިޓާލިއަން ލީގު ތިން ފަހަރު ކާމިޔާބުކޮށްފައެވެ.


Ria akee gurubaan kuraa kanbalhi eh: Shekhar\nސުޝާންތު އާއި ޝޭކަރު\nއެކްޓަރު ސުޝާންތު ސިންގް ރާޖްޕޫތުގެ މަރުގެ މައްސަލަ އިންޑިޔާގެ ސެންޓްރަލް ބިއުރޯ އޮފް އިންޓެލިޖެންސް (ސީބީއައި) އިން ބަލައިދިނުމަށް އެދި ގިނަ ބަޔަކު މިހާރު ދަނީ ސަރުކާރަށް އިލްތިމާސް ކުރަމުންނެވެ. ސީބީއައި އާ މައްސަލަ ހަވާލު ކުރަން ވަކާލާތުކުރާ މީހުންގެ ތެރޭގައި އެކްޓަރު އަދި ޓީވީ ހޯސްޓް ޝޭކަރް ސޫމަން ހިމެނެ އެވެ. ޝޭކަރް އަކީ ސުޝާންތު މަރުވި ދުވަހުން ފެށިގެން ވެސް މި މަރާ ގުޅޭ ގޮތުން ވަރަށް ގިނަ ވާހަކަތައް ދައްކަމުން އަންނަ މީހެކެވެ. އަދި ސުޝާންތުގެ އެކުވެރިއެކެވެ.\nސުޝާންތުގެ މަރުގެ މައްސަލައިގައި މިހާރު އެންމެ ބޮޑު ތުހުމަތެއް ކޮށްފައި ވަނީ އޭނާގެ ލޯބިވެރިޔާ ރިއާ ޗަކްރަބަތީ އަށެވެ. ނަމަވެސް ޝޭކަރް ބުނަނީ ރިއާއަކީ މި މައްސަލަ މުޅިން އަނބުރާލުމަށްޓަކައި "ގުރުބާން ކުރާ ކަންބަޅި" އެއް ކަމަށެވެ. މި މައްސަލަ ރިއާ ބޮލުގައި އަޅުވައި ހަގީގީ ކުށްވެރިން ފިލަން ވަގުތު ދެނީ ކަމަށް ޝޭކަރް ތުހުމަތު ކުރެ އެވެ.\nސުޝާންތު މަރުވި ފަހުން ޝޭކަރް ވަނީ އޭނާގެ ބައްޕަ ދިރިއުޅޭ ގެޔަށް ގޮސް އާއިލާ އާ ވެސް ބައްދަލު ކޮށްފަ އެވެ. ފުރަތަމަ ދުވަހުން ފެށިގެން ވެސް ޝޭކަރް ތުހުމަތު ކުރަނީ ސުޝާންތު މަރުވީ އަމިއްލައަށް ނޫން ކަމަށާއި ބަޔަކު އޭނާ ގަސްތުގައި މަރާލީ ކަމަށެވެ.\nނަމަވެސް މުމްބައި ފުލުހުން އާދީއްތަ ދުވަހު ބޭއްވި ޕްރެސްގައި ބުނެފައި ވަނީ ސުޝާންތު މަރުވީ އަމިއްލައަށް ކަމާ މެދު އެއްވެސް ޝައްކެއް ނެތް ކަމަށެވެ. އަދި އޭނާ މަރުވުމުގެ ކުރިން ވޭން ނުލިބޭ ގޮތަށް މަރުވާނެ ގޮތްގޮތް ގޫގުލް އިން ސާޗްކޮށްފައިވާ ކަމަށް ވެސް މުމްބައި ފުލުހުން ބުނެ އެވެ.\nސުޝާންތުގެ އާއިލާއިން ތުހުމަތު ކުރަނީ ސުޝާންތު މަރުވީ ރިއާ އާއި އާއިލާއިން ސުޝާންތު އާ ދޭތެރޭ ކަންތައް ކުރި ގޮތުން ކަމަށެވެ. އަދި ސުޝާންތުގެ އާއިލާގެ މީހުންނާ އޭނާއާ އޮތް ގުޅުން ވެސް ރިއާ މުޅިން ކަނޑުވާލާފައި އޮތް ކަމަށާއި ގޮތް ނޭނގޭ ބޭސްތަކެއް އަބަދު ކާންދީ އެނދުން ނުތެދުވެވޭ ވަރު ކޮށްފައި އޮންނަ ކަމަށް ވެސް ސުޝާންތުގެ އާއިލާއިން ވަނީ ތުހުމަތު ކޮށްފަ އެވެ.


Mi faharu ves Flat dhookuree hagguverin kashavaru nukoh?! | Mihaaru\nމި ފަހަރު ވެސް ފްލެޓް ދޫކުރީ ހައްގުވެރިން ކަށަވަރު ނުކޮށް؟!\n10 އޮކްޓޯބަރ 2018 - 12:08 95 comments\n"މި ފަހަރު ވެސް މި އޮތީ ބޭނުން ބަޔަކަށް ބަހާލާފައި. ކުރިން ފަހަރު 90 އަށް ވުރެން މަތިން މާކްސް ލިބިފައި ފްލެޓް ނުލިބުނީ. މި ފަހަރު ލިބުނު ޕޮއިންޓު މި އޮތީ 40 އަށް ތިރިވެފައި. އެކަމަކު ދިރިއުޅުމުގެ ހާލަތަށް އައި ބަދަލެއް ނެތް. ހާލަތު ބަލާކަށް، ގެއަކަށް ނުދޭ. ދެން ކޮން ގޮތަކަށް އިވެލުއޭޓް ކޮށްގެން ކަމެއް ނޭނގޭ ހައްގުވެރިން ކަނޑައަޅާފައި މި ވަނީ،" ފްލެޓް ލިބޭ މީހުންގެ ލިސްޓު ހައުސިން މިނިސްޓްރީން އިއްޔެ އާއްމު ކުރުމާ އެކު ހިތްހަމަނުޖެހުން ފާޅުކުރި މީހަކު ބުންޏެވެ.\nމި ސަރުކާރުން އިމާރާތް ކުރަމުން އަންނަ 7،000 ފްލެޓް ލިބޭ މީހުންގެ ލިސްޓުތައް އިއްޔެ އާއްމު ކުރަން ފެށުމާ އެކު ފުލުފުލުގައި ޝަކުވާ އެވެ. "ހިޔާ" މަޝްރޫއުގެ ދަށުން އިމާރާތްކުރާ ފްލެޓަށް އެދި 22،614 ފޯމު ހުށަހެޅި އެވެ. އެކަމަކު މައްސަލަ އަކީ، މި ފަހަރު ވެސް ފްލެޓް ލިބުނީ އެންމެ ހައްގުވެރިންނަށްތޯ ކަށަވަރު ނުވުމެވެ.\n"އެއް ކެޓަގަރީއަކުން ކުރިމަތިލީ. ދަރިން ތިބެ ވަރަށް ހާލުގައި އުޅޭ މީހުންނަށް ޕޮއިންޓް މަދުވެފައި، ދަރިން ނެތް މީހުންނަށް ގިނައިން ޕޮއިންޓް ލިބި ފްލެޓް ލިބެންވީ ސަބަބެއް ނޭނގުނު." އެކަކު ބުންޏެވެ.\nމިއީ، މި ސަރުކާރުގެ ފުރަތަމަ ބޯހިޔާވަހި ކަމުގެ މަޝްރޫއުން ފްލެޓް ދޫކުރިއިރު ވެސް ދިމާވި މައްސަލަ އެވެ. އެ މަޝްރޫއުގެ ދަށުން އިމާރާތް ކުރާ ފްލެޓްތަކަށް 15،000 މީހުން ކުރިމަތިލިއިރު އޭގެ ތެރެއިން، 704 ފްލެޓް ލިބުނު މީހުން ކަނޑައެޅި ގޮތާ މެދު އުފެދުނު ޝަކުވާތައް އަދިވެސް ނުނިމެ އެވެ. މަތިން މާކްސް ލިބުނު މީހުން ތިއްބައި ފްލެޓް "ބަހާލީ" ބޭނުން ބަޔަކަށެވެ.\n"މި ފަހަރު ވެސް ހަމައެހެން ހެދީ. ދެފުށް ފެންނަ ގޮތަކަށް ނޫން ފްލެޓް ދިނުމުގެ ކަންކަން ކުރިއަށް ގެންދިޔައީ. ސުވާލު އުފެދޭ އެތައް ކަމެއް އެބަހުރި" ހައުސިން މިނިސްޓްރީ އަށް ޝަކުވާ ހުށަހަޅަން ގޮސް ހުރި މީހަކު ބުންޏެވެ.\nHousing Ministry was unable to collect evenaquarter of thounsands of people's forms who were queued on the last day only.\nIt baffles me how @HousingGovMv has been able to verify all the forms within 8 days in order to release the list.\n— Ismail Shimau (@ismailshimau) October 10, 2018\nފްލެޓު ލިބުނު މީހުންގެ ލިސްޓު އާއްމުކުރުމާ އެކު މީހަކު ކުރި ޝަކުވާއެއް.\nފްލެޓް ދޫކުރި ގޮތުން ފާޑުކިޔާފައި މީހަކު ކުރި ޓުވީޓެއް.\nހާލަތު ބަލަން ގޭގެއަކަށް ނުދޭ!\nފްލެޓް ލިބުނު މީހުންގެ ލިސްޓުތައް އާއްމު ކުރަން ހައުސިން މިނިސްޓްރީގައި އިއްޔެ ބޭއްވި ނޫސްވެރިންގެ ބައްދަލުވުމުގައި މިނިސްޓަރު ޑރ. މުހއްމަދު މުއިއްޒު ވިދާޅުވީ 7،000 ފްލެޓް ދޫކުރާ މި ބުރުގައި "ނުހައްގުންނޭ ފްލެޓު ދީފައި އޮތީ" ބުނެވޭނެ ޖާގައެއް ނޯންނާނެ ކަމަށެވެ. ފްލެޓު ދިނުމުގައި އަމަލު ކުރީ އިންސާފުވެރިކަމާ އެކު، ދިރިއުޅުމުގެ ހާލަތަށް ބަލައިފައި ކަމަށް މިނިސްޓަރު މުއިއްޒު ވިދާޅުވި އެވެ. އަދި ފްލެޓަށް ކުރިމަތިލީ މީހުންގެ ދިރިއުޅުމުގެ ހާލަތު ބެލުމަށް ހައުސިން މިނިސްޓްރީގެ ޓީމުތައް ގޭގެއަށް ޒިޔާރަތް ކުރި ކަމަށް ވެސް މުއިއްޒު ވިދާޅުވި އެވެ.\nމިނިސްޓަރު މިގޮތަށް ވިދާޅުވި ނަމަވެސް އެއީ، އޮޅުވާލައިގެން މިނިސްޓަރު ދެއްކެވި ވާހަކައެއް ކަމަށް ބުނެ ގިނަ ބަޔަކު ދަނީ ޝަކުވާ ކުރަމުންނެވެ. ދިރިއުޅުމުގެ ހާލަތު ބަލަން ގޭގެއަށް ޒިޔާރަތް ނުކުރާ ކަމަށް ހައުސިން މިނިސްޓްރީގެ ބައެއް މުވައްޒަފުން ވެސް ކަށަވަރުކޮށްދެ އެވެ.\n"ހިޔާ" މަޝްރޫއުގައި ކުރިމަތިލީ މީހުންނަށް ޕޮއިންޓް ދޭން، އިވެލުއޭޝަން ކުރިއަށް ގެންދިޔައީ އިންސާފުވެރި ކަމާ އެކު ކަމަށް ވެސް އެތައް ބަޔަކު ގަބޫލެއް ނުކުރެ އެވެ. އަވަސް އަރުވާލައިގެން އިވެލުއޭޝަން ނިންމާލީ، ވަކި ބަޔަކަށް ދޭން ކަމަށް ތުހުމަތު ކުރެ އެވެ.\n"ދޭން ކޮންމެހެން ބޭނުންވާ މީހުންނަށް ދީފައި، ދެން ހުރި ފްލެޓްތައް އިވެލުއޭޓް ނުކޮށް، އިންސާފެއް ނެތި ބަހާލީ،" ފްލެޓް ނުލިބުމުން ހިތްހަމަނުޖެހިފައި ހުރި އަންހެނަކު ބުންޏެވެ.\nފްލެޓަށް އެދި ފޯމު ހުށަހަޅަން ހައުސިން މިނިސްޓްރީއަށް ދިޔަ ބަޔަކު މަޑުކޮށްލައިގެން.---ފޮޓޯ: ނިޝާން އަލީ/މިހާރު\n"ހިޔާ މަޝްރޫއު"ގެ ފްލެޓްތަކެއް ކޮރަޕްޝަނަށް މަގުފަހިވާ ގޮތަށް ދޫކުރަން އުޅޭ ކަމަށް ބުނެ އެންޓި ކޮރަޕްޝަން ކޮމިޝަން (އޭސީސީ) އަށް ޝަކުވާ ހުށަހެޅުމުން، އެ މައްސަލަތައް ބަލަން ފަށައި، އެ މަޝްރޫއު މަޑުޖައްސާލަން އެ ކޮމިޝަނުން މި މަހުގެ 1 ގައި އެންގި އެވެ. އެއީ، މި މަޝްރޫއުގެ ފޯމުތައް ބަލައިގަތުމަށް ހަމަޖައްސާފައިވާ އެންމެ ފަހު ދުވަހެވެ.\nމިދިޔަ ޖޫން މަހުން ފެށިގެން މި މަޝްރޫއަށް ކުރިމަތިލުމުގެ ފުރުސަތު ހުޅުވާލާފައި އޮތް ނަމަވެސް ފޯމު ހުށަހެޅުމުގެ ފަހު ދެ ދުވަހު ކިޔޫ ޖެހިގެން ގިނަ އަދަދެއްގެ ބަޔަކު ފޯމު ލި އެވެ. ފޯމު ބަލައިގަތުމަށް ނަމްބަރު ދޫކުރުމަށް ފަހު، ވަކި ހިސާބަކުން ފޯމު ބަލައިގަތުން ހުއްޓާލުމުން ފޯމު ނުލެވިގެން ރުޅިގަދަވި މީހުން ވެސް މަދެއް ނޫނެވެ.\nމި ހުރިހާ މައްސަލަތަކެއް ބެލުމަށް ފަހު، "ހިޔާ" މަޝްރޫއު އަލުން ކުރިއަށް ގެންދިއުމުގެ ހުއްދަ ހައުސިން މިނިސްޓްރީ އަށް ދިނީ މިދިޔަ އާދީއްތަ ދުވަހު އެވެ. އެކަމަކު، ދެ ދުވަހުގެ ތެރޭގައި ގިނަ އަދަދެއްގެ ފޯމުތައް އިވެލުއޭޓްކުރީ ކޮން އުސޫލަކުންތޯ އާއްމުން ދަނީ ސުވާލު އުފައްދަމުންނެވެ.\nފްލެޓަށް އެދި ބަޔަކު ފޯމު ލާން ހައުސިން މިނިސްޓްރީގައި.\nއިވެލުއޭޓް ކުރި ގޮތް ހާމަކުރަން ޖެހޭ!\nމި ސަރުކާރުގެ ފުރަތަމަ މަޝްރޫއާ މެދު ވެސް އާއްމުން ހިތްހަމަ ނުޖެހުނީ ދެފުށް ނުފެންނަ ގޮތަށް ފްލެޓް ދޫކުރުމުގެ ހުރިހާ ކަމެއް ކުރިއަށް ގެންދިއުމުންނެވެ. އެ ފަހަރު، ފްލެޓް ލިސްޓު އާއްމުކުރީ ހަމައެކަނި ފޯމު ނަމްބަރާ އެކު އެވެ. އެންމެ ކުޑަމިނުން ފްލެޓް ލިބުނީ ކިތައް ޕޮއިންޓް ލިބުނު މީހުންނަށްތޯ ވެސް ހާމައެއް ނުކުރެ އެވެ.\nއެކަމަކު، މި ފަހަރު ލިސްޓު އާއްމުކޮށްފައި ވަނީ، ޕޮއިންޓުގެ އަދަދާ ވެސް އެކު އެވެ. އެކަމަކު، މައްސަލަ އަކީ ޕޮއިންޓް ދިން ގޮތުގެ ތަފްސީލު އާއްމު ނުކުރުމެވެ.\n"ފްލެޓް ލިބުނު މީހުންނަށް އަލުން ޕޮއިންޓް ދިނުމަށް ސަރުކާރަށް ގޮވާލަން. މިނިސްޓްރީން ބޭރު ބަޔަކާ، ފޯމުތައް އިވެލުއޭޓް ކުރަން ހަވާލުކުރޭ،" މީހަކު ލިއެފައިވެ އެވެ.\nދެފުށް ފެންނަ ގޮތަށް މިކަން ކުރި ނަމަ، ފޯމުތައް އިވެލުއޭޓް ކުރި ގޮތާއި ޕޮއިންޓް ދިން ގޮތުގެ ތަފްސީލު މައުލޫމާތާ ވެސް އާއްމުކުރަން ޖެހެ އެވެ. އަދި އިވެލުއޭޝަން ކޮމެޓީގައި ތިބި މީހުން ވެސް އާއްމުންނަށް ސާފުކޮށްދޭން ޖެހެ އެވެ.\nއިތުރު ލިޔުންތައް ހުޅުމާލެ ހައުސިން މިނިސްޓަރު ބޯހިޔާވަހިކަން ފްލެޓް ހައުސިން މިނިސްޓްރީ ހުޅުމާލެ ހައުސިން ހިޔާ މަޝްރޫއު ކުރީގެ މިނިސްޓަރު ޑރ. މުހައްމަދު މުއިއްޒު ހުޅުމާލޭ ދެ ވަނަ ފިޔަވަހި


Male sarahadhdhu ge hotaa guesthouse thakah touristun genaun manaakoffi | Mihaaru\nމާލެ ސަރަހައްދުގެ ހޮޓާ ގެސްޓްހައުސްތަކަށް ޓޫރިސްޓުން ގެނައުން މަނާކޮށްފި\nއެޗުޕީއޭގެ ޑިރެކްޓަ ޖެނެރަލް މައިމޫނާ އާއި ހެލްތު މިނިސްޓަރު އަބްދުﷲ އަމީން\n14 މާޗް 2020 - 14:11\nމިހާރު ރާއްޖޭގައި އިއުލާންކޮށްފައިވާ ސިއްހީ ކުއްލި ނުރައްކަލުގެ ހާލަތުގައި، އެޗުޕީއޭއިން މި ގޮތަށް ނިންމާ ކުރި އިއުލާނެއްގައި ބުނީ މިރޭ 12 އިން ފެށިގެން ކުރިއަށް އޮތް ދެ ހަފުތާއަށް މޭލެ އާއި ވިލިމާލެ އަދި ހުޅުމާލޭގެ ހޮޓަލާއި ގެސްޓްހައުސްތަކަށް ބިދޭސީ އެއްވެސް ދަތުރުވެރިޔަކު ޗެކިން ކުރެވިގެން ނުވާނެ ކަމަށެވެ.\n"މާލޭގައި (މާލެ، ހުޅުމާލެ، ވިލިމާލެ) ހިންގާ ގެސްޓްހައުސްތަކާއި ސިޓީ ހޮޓެލްތަކުން މިރޭ 12:00 އިން ފެށިގެން 14 ދުވަހުގެ މުއްދަތަށް ބިދޭސީ އެއްވެސް ފަތުރުވެރިޔަކު ޗެކިން ކުރުން ހުއްޓާލުމަށް އަންގަމެވެ،" ޓްވިޓާ މެދުވެރިކޮށް އެޗުޕީއޭ އިން ނެރުނު އިއުލާންގައި ބުނެފައިވެ އެވެ.\nއެޗުޕީއޭގެ ޑިރެކްޓަ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރު ސޮއިކުރައްވާ ނެރުނު އެންގުމުގައި ބުނެފެފައިވާ ގޮތުގައި މިހާރު މާލެ ސަރަހައްދުގެ ގެސްޓްހައުސްތަކާއި ހޮޓާތަކުގައި ތިބި ޓޫރިސްޓުންގެ ހަދާފައިވާ ބުކިންގެ މުއްދަތުގައި އެ މީހުންނަށް ތިބެވޭނެ އެވެ.\nމިއީ ސިއްހީ ކުއްލި ނުރައްކަލުގެ ހާލަތުގައި މިހާތަނަށް ސަރުކާރުން އެޅި އެންމެ ބޮޑު ފިޔަވަޅެވެ. މީގެ ކުރިން ވަނީ ރިސޯޓްތައް އެކަހެރިކޮށް، އަދި ރިސޯޓްތަކުން އެއްވެސް މީހަކު އެހެން ރަށްރަށަށް ދިއުން މަނާކޮށްފަ އެވެ.\nއެޗުޕީއޭގެ ނިންމުން މި އައީ ރިސޯޓްތަކުން ކޮރޯނާވައިރަަސް އަށް ޕޮޒިޓިވް މީހުންގެ އަދަދު މިއަދު 10 އަށް އަރާފައި ވަނިކޮށެވެ. މި އެންމެންނަކީ ވެސް ބިދޭސީންނެވެ. އެކަމަކު އެއީ ޓޫރިސްޓުންކަމެއް ނުވަތަ ރިސޯޓްތަކުގައި އުޅޭ ބިދޭސީ މުވައްޒަފުންކަމެއް، އެޗުޕީއޭއަކުން ނުބުނެ އެވެ.\nސިއްހީ ކުއްލި ނުރައްކަލުގެ ހާލަތުގައި އަޅާނެ ފިޔަވަޅުތަކާ ބެހޭ ގޮތުން ހެލްތު މިނިސްޓަރު އަބްދުﷲ އަމީނަށް ލަފާއަރުވަނީ މައިމޫނާ އެވެ. އަދި ހެލްތު މިނިސްޓަރުގެ މަޝްވަރާތަކާ އެކު އެ ފިޔަވަޅުތައް އޭނާއަށް އިއުލާންކުރެއްވެ އެވެ.\nދުނިޔޭގައި ވަރަށް ބާރަށް ފެތުރެމުން ދާ ކޮރޯނާވައިރަސްގެ ސަބަބުން މިހާރު ދުނިޔެ ވަނީ ގާތްގަނޑަކަށް ހުއްޓުމަކަށް އައިސްފަ އެވެ. މިހާރު އެންމެ ނުރައްކާތެރީ ޔޫރަޕް ސަރަހައްދެވެ.\nޑަބްލިޔުއެޗުއޯއިން ބުނީ ޗައިނާގައި އެ ވައިރަސް އެންމެ ބާރަށް ފެތުރުނު އިރު، ދުވާލަކު ފެންނަ ކޭސްތަކަށް ވުރެ ޔޫރަޕުން މިހާރު ފެންނަ ބަލިމީހުންގެ އަދަދު ގިނަ ކަމަށެވެ. އިއްޔެ އެކަނި ވެސް އިޓަލީން ވަނީ 280 މީހުން، ކޮވިޑް-19 ގައި މަރުވެފަ އެވެ.\nރާއްޖެއިން ފުރަތަމަ ފަހަރަށް ކޮވިޑް-19 ފެނިގެން އުޅެނީ ވެސް އިޓަލީން އައި ޓޫރިސްޓެއްގެ ސަބަބުންނެވެ.\nސިއްހަތު މާލެ ޓޫރިޒަމް ހެލްތު ޕްރޮޓެކްޝަން އެޖެންސީ ގެސްޓް ހައުސް ޓޫރިސްޓުން ރިސޯޓްތައް މައިމޫނާ އަބޫބަކުރު (ޑީޖީ، އެޗްޕީއޭ) ސިއްހީ ކުއްލި ނުރައްކަލުގެ ހާލަތު ބަލިތައް\n68 ކޮމެންޓް, 102 ރިއެކްޝަންސް\nމާލެ، ހުޅުމާލެ، ވިލިނގިލި އަށް ފަތުރުވެރިން ޗެކިންކުރުން ހުއްޓުވި ފަދައިން އެހެން ރަށްރަށަށްވެސް މިފިޔަވަޅު އަވަހަށް، ލަސްނުކޮށް، އެޅުމަށް ގޮވާލަން، ބައިވަރު ރަށްތަކުގައި ގެސްޓްހައުސްތައް ބައިވަރު އެބަހުރި. ބައިވަރު ފަތުރުވެރިންވެސް އެބަތިބި.\nގޭގައި ކުދިން އޮންލައިންކޮށް ކިޔަވާއިރު ދިރާގުން ޑާޓާ ކޮޅެއް ހިލޭ ލިބޭގޮތެއް ނުވާނެތަ؟ ފެންކުންފުނިންވެސް 1 ޓަނު ލިބޭ ހިލޭ.\nޑިރެކްޓަރ ޖެނެރަލް މައިމޫނާ އަކީ ކޮންކަހަލަ ކޮލިފޭކަށަނާ ތަޖުރިބާއެއް ހުރި ބޭފުޅެއްތޯ؟ ކީއްވެތޯ އެއްވެސް ހަބަރެއްގަ އެތަފްސީލް ނެތީ؟\nހެލްތު މިނިސްޓަރު ކަމާ ހަވާލުވިފަހުން ކްރައިސިސްއަކަށްފަހު ކްރައިސިސްއެއް ހައްލުކުރަމުން އަމީނު ދައްކަމުން ތި ގެންދަނީ ހަގީގީ ލީޑަޝިޕަކީ ކެތްތެރިކަމާއި އިލްމާ ހިކުމަތްތެރިކަމާ ދުރުވިސްނުންކަން. އަމީނު ތި ދައްކަމުންގެންދާ ނަމޫނާ ލީޑަޝިޕަށް ސާބަސްދެން\nރަނގަޅު ނިންމުމެއް.. ސުވާލަކީ އިންޓަނޭޝަނަލް ޕެސެންޖާ ފްލައިޓްތަކާއި ޕްރައިވެޓް ޖެޓް ޖައްސާ އައްޑޫ ސިޓީ ގަމުގައި ކޮންކޮން ސަލާމަތީ ފިޔަވަޅުތަކެއް ތޯ އެޅިފައިވަނީ..\nކަރަންކާ މަގުގަ ސެލްފް އައިސޮލޭޝަން ކުރާނެ ގޮތެއް ބުނެދޭންވެއްޖެ. މި މަގުގަ ދަންވަރު ވާއިރުވެސް މީހުން ހުސްނުވޭ. އަޑުގަދަކަ ކަމުން ބައެއް ފަހަރަށް ނިދޭ ވަރެއް ނޫން. މީ ހަމަ ހުސް ސަރުކާރުގެ އިހުމާލު.\nޕޮޒިޓިވް ވާ މީހުން މާލެ ނުގެނެސް ވާކަށް ނެތްތޯ؟ ވަކި ރަށެއްގަ ބެލެހެއްޓޭ ގޮތަށް....\nއަންނި ތިހެން ބުނީ މަ ކަމަކު ނުދިޔަ އެއްނު\nއެންމެ ފަހުން ބަލި މީހަކު މިފެނުނީ ކަރަންޓީނު ކުރެވުނު3ރިސޯރޓް ގެ ތެރޭގައި ހިމެނޭ ރަށަކުން...... އެކަމަކުވެސް3ދުވަސް ފަހުން ކަރަންޓީނުން ރަށްތައް ދޫކޮށްލައިފި ؟....... ދެން އަނެއްކާ ޓެސްޓް ހަދައިގެން ޕޮޒިޓިވް މިވަނީ ؟ ބަލީގެ އަލާމާތްތައް ނުފެނި 14 ދުވަސް ހުންނަ ކަމަށްވާއިރު ރިސޯޓުގައި ތިބި ހުރިހާ އެންމެން ޓެސްޓްތައް ހަދައިގެން ނޫންގޮތަކަށް ކަރަންޓީނުން ދޫކޮށްލީ ކީއްވެ؟......\nހަރަދު ކުޑަޖުރަންވެސް އެބަޖެހޭ. މާލޭ ބުރިޖުފުޅު ދުވާލުގަޑީގަވެސް ދިއްލާފަ އޮންނަނީ، އޭގެބަދަލުގައި މިދުވަސްކޮޅު ރޭގަނޑުވެސް ނުދިއްލަންވީ، މަގުމަތި ފެންނަވަރު އަލިކަން ކޮންމެ ވެހިކަލެއްގަވެސް ހުރޭ.\nސަރުކާރޫ.... އޯވަރރިއެކްޓް ކުރުމަކީ ރަގަޅު ކަމެއް ނޫން.\nކޮންމެހެންވެސް ކުރަންޖެހޭ ނުކޮއް އޮތްކަމެއް! އެވާހަކަ ނުވެސް ދައްކަނީއޭ!


އައްޑޫ ތިން އަވަށެއްގެ ނަރުދަމާގެ ބޮޑު ބައެއް އެމްޓީސީސީއިން ނިންމައިފި\nSeptember 16, 2020 12:54:27\nމިނިސްޓްރީ އޮފް އެންވަޔަރަންމަންޓް އެންޑް އެނާރޖީގެ ފަރާތުން އެމްޓީޓީސީއާ ހަވާލުކޮށްގެން ކުރިއަށްގެންދިޔަ ސ.މަރަދޫފޭދޫ، ސ.މަރަދޫ، އަދި ސ.ފޭދޫ ނަރުދަމާ ނިޒާމް ގާއިމް ކުރުމުގެ މަޝްރޫއުގެ ބޮޑު ބައެއް ނިމި ފެނަކަ ކޯޕަރޭޝަން ލިމިޓެޑް އާއި ހަވާލު ކޮށްފައިވާ ކަމަށް އެމްޓީޓީސީއިން ބުނެފިއެވެ.\nއެމްޓީޓީސީއިން ބުނެފައިވާ ގޮތުގައި، މަސައްކަތުގެ ބޮޑު ބައި ނިންމާ ފެނަކަ އާއި ހަވާލުކުރެވުނީ މިމަހުގެ 12 ވަނަ ދުވަހުއެވެ. މިގޮތުން، ސ. މަރަދޫ އަދި ސ.މަރަދޫފޭދޫގެ ނަރުދަމާ ނިޒާމް ގާއިމް ކުރުމަށް ބޭނުންވާ ހުރިހާ މަސައްކަތް ނިމިފައިވާ ކަމަށާއި މިހާރު ކުރިއަށް ދަނީ ސ.ފޭދޫގެ ސީއައުޓްފޯލްގެ ރެކްޓިފިކޭޝަން މަސައްކަތްތައް ކަމަށް އެމްޓީޓީސީއިން މައުލޫމާތުދެއެވެ.\nނަރުދަމާ ނިޒާމް ގާއިމްކުރުމުގެ މަސައްކަތް ނިންމައި ފެނަކައާއި ހަވާލުކުރުމުގެ ކުރިން ސ.މަރަދޫފޭދޫ އަދި ސ.މަރަދޫގެ ޕަމްޕިންގ ސްޓޭޝަން، ޕެނަލް ބޯޑްސް އަދި ޓްރާންސްފަރ ސްޓޭޝަންތައްވެސް އެމްޓީޓީސީ އާއި ފެނަކައިގެ ކޮންސަލްޓެންޓުންގެ ޓީމުން ވަނީ ބަލައި ފާސްކޮށްފައެވެ. އަދި ފެނަކައިގެ މުވައްޒިފުންނަށް ނަރުދަމާ ނިޒާމް ބެލެހެއްޓުމަށް ބޭނުންވާ މައުލޫމާތު ފޯރުކޮށްދިނުމުގެ ތަމްރީން ސެޝަންތަކެއް އެމްޓީޓީސީގެ ޕްރޮޖެކްޓްސް ޓީމުން ވަނީ ހިންގާފައެވެ.\nމި މަޝްރޫއުގެ ދަށުން ސ.މަރަދޫފޭދޫ އަދި ސ.މަރަދޫގައި 10،289 މީޓަރުގެ ހޮޅި ވަޅުލައި، ސ.މަރަދޫ ޓްރާންސްފަރ ސްޓޭޝަންގައި 720 މީޓަރުގެ ސީއައުޓްފޯލްއެއް ގާއިމްކޮށްފައިވެއެވެ. މުޅި މަޝްރޫއުއަށް 124 މިލިއަން ރުފިޔާ ހަރަދުވާނޭ ކަމަށް ބެލެވެއެވެ. މިއީ މި އަހަރުގެ ޑިސެމްބަރ މަހަށް ނިންމާލުމަށް ތާވަލުކޮށްފައިވާ މަޝްރޫއުއެކެވެ.\nފެނަކަ ސ.މަރަދޫފޭދޫ ސ.މަރަދޫ ސ.ފޭދޫ އެމްޓީޓީސީ\nSeptember 22, 2020 21:05:13


India ah fahu thoofaan "fani" Bangladesh ah araifi | Mihaaru\nތޫފާނުގައި އިންޑިއާގެ އޮޑިޝާ ސްޓޭޓުގެ ރެއިލްވޭ ސްޓޭޝަނުގެ ޕްލެޓްފޯމް ހަލާކުވެ ޓިނުތައް ޓްރެކް މަތީގައި. --ފޮޓޯ:އޭއެފްޕީ\nއިންޑިއާ އަށް ފަހު ތޫފާން "ފަނި" ބަންގްލަދޭޝް އަށް އަރައިފި\n05 މެއި 2019 - 11:20\nބަންގްލަދޭޝް އަށް ތޫފާން އެރި އިރު ވަނީ ބާރު ދަށްވާން ފަށައިފަ އެވެ. ނަމަވެސް އޮފިޝަލުން ބުނަނީ ތޫފާންގައި ބަންގްލަދޭޝް އިން ވެސް 12 މީހުން މަރުވެފައިވާ ކަމަށެވެ.\nތޫފާން އަރާތީ އިންޑިއާގެ އޮޑިޝާ އިން 1.2 މިލިއަން މީހުން ރައްކާތެރިކަމުގެ ހިސާބުތަކަށް ގެންދަަން ޖެހުނެވެ. ބަންގްލަދޭޝް އިން ވަނީ 1.6 މިލިއަން މީހުން ވަގުތީ ހިޔާތަކަށް ބަދަލުކޮށްފަ އެވެ. ބަންގްލަދޭޝްގައި ވަނީ 36 އަވަށުގައި ފެންބޮޑުވެ އަދި 2،000 އަށް ވުރެ ގިނަ ގޭ ހަލާކުވެފަ އެވެ.\n"ވެއްޓުނު ގަސްތަކުންނާއި ފާރުތަކުން ޖެހި ހަ މީހަކު ވަނީ މަރުވެފައި. އަދި އިތުރު ހަ މީހަކު ވަނީ ހޮނު އަޅައިގެން މަރުވެފައި،" ބަންގްލަދޭޝްގެ ޑިޒާސްޓާ އޮފިޝަލެއް ކަމަށްވާ ބޭނަޒީރު އަހުމަދު އޭއެފްޕީ އަށް ވިދާޅުވި އެވެ.\nތޫފާންގައި ބަންގްލަދޭޝް އިން ހަލާކުވި ގެއެއް މަރާމާތު ކުރަނީ. --ފޮޓޯ:އޭއެފްޕީ\nތޫފާން "ފަނި" އިންޑިއާ އަށް އެރި އިރު ވައިޖެހެމުން ދިޔައީ ގަޑިއަކު 200 ކިލޯ މީޓަރުގެ ބާރު މިނުގަ އެވެ. ނަމަވެސް އެ ތޫފާންގައި މިހާރު ވައިޖެހެމުން ދަނީ ގަޑިއަކު 70 ކިލޯ މީޓަރުގެ ބާރު މިނުގަ އެވެ.\nބޭ އޮފް ބެންގާލްގައި އުފެދޭ ތޫފާންތައް އިންޑިއާގެ އިރުމަތީގެ ހިސާބުތަކަށް ދޭތެރެ ދޭތެރެއިން އަރަ އެވެ. އޮޑިޝާ އަށް 1999 ވަނަ އަހަރު އެރި ތޫފާންގައި 10،000 މީހުން މަރުވި އެވެ.\nއޮޑިޝާގެ ޗީފް މިނިސްޓަރު ނަވީން ޕަޓްނައިކް ވިދާޅުވީ ތޫފާންގައި މި ފަހަރު ގެއްލުން ކުޑަވީ ދުރާލައި ރާވައިގެން ރައްކާތެރިކަމުގެ ހިސާބުތަކަށް މީހުން ބަދަލު ކުރުމުން ކަމަށެވެ. ގާތްގަނޑަކަށް 9،000 ވަގުތީ ހިޔަލުގައި ތިބި މީހުންނަށް ކާންދިނުމަށް ވަނީ 7،000 ބަދިގެ ހަދައިފަ އެވެ. އަދި ހާލުގައި ޖެހުނު މީހުންނަށް އެހީވުމަށް ދަނީ 45،000 ވޮލަންޓިއަރުން އެހީވަމުންނެވެ.\nއިތުރު ލިޔުންތައް އިންޑިއާ ބަންގްލަދޭޝް


Raees Solihge Sarukaaru Ai Fahun Badhaluthakeh Aisfi, Speed Aa Medhu Gotheh Ninmaanee Rayyithun - Tharujamaanu - Vaguthu\nރައީސް ސޯލިހުގެ ސަރުކާރު އައިފަހުން ބަދަލު ތަކެއް އައިސްފި، ސްޕީޑާއި މެދު ގޮތެއް ނިންމާނީ ރައްޔިތުން - ތަރުޖަމާނު\nހޫދު ރައީސް ޞާލިހް އާއި ބައްދަލުކުރައްވަނީ – ފޮޓޯ: ރައީސް އޮފީސް\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވެރިކަމާ ހަވާލުވެވަޑައިގަތް ފަހުން ހެޔޮ ބަދަލުތަކެއް އައިސްފައިވާ ކަމަށާއި، ނަމަވެސް ސަރުކާރު ހިނގާ ސްޕީޑާ މެދު ގޮތެއް ނިންމާނީ ރައްޔިތުން ކަމަށް ރައީސުލްޖުމްހޫރިއްޔާގެ އޮފީހުގެ ތަރުޖަމާނު، އިބްރާހީމް ހޫދު ވިދާޅުވެއްޖެއެވެ.\nސަރުކުރާރުގެ މަސައްކަތްތަކާ ގުޅޭގޮތުން ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ހޫދު ވިދާޅުވީ، މީގެ ކުރިން ގައުމު އޮތީ ސިޔާސީ ގޮތުން ވަރަށް ބިރުވެރި ހާލަތެއްގައި ކަމަށެވެ. އެގޮތުން ރައީސް ސޯލިހު ވެރިކަމާ ހަވާލުވެވަޑައިގަތުމުގެކުރިން ނޫސްތަކުން ފެންނަނީ ރާއްޖޭގައި އަނިޔާއާއި، ވައްކަމާއި ކޮރަޕްޝަން އަށަގެންފައިވާ މިންވަރުގެ ބޮޑުކަން ކަމަށް ހޫދު ފާހަގަކުރެއްވިއެވެ.\nނަމަވެސް މިހާރު އެ ހާލަތު ބަދަލުކޮށްފައިވާކަމަށް ހޫދު ވިދާޅުވިއެވެ.\nހޫދު ވިދާޅުވީ، ރައީސް ސޯލިހުގެ ސަރުކާރާއެކު ގައުމަށް ބޮޑު ބަދަލެއް އައިއިރު، މިސަރުކާރުގެ ސްޕީޑާ ގުޅޭ ގޮތުން އެއްޗެއް ބުނަން އެނގޭނީ ރައްޔިތުންނަށް ކަމަށެވެ.\n"އަޅުގަނޑަކަށް ނޭނގެ ސްޕީޑް ދަންނަވާކަށް. ފާސްތްތޯ ސްލޯތޯ، އިންޓަމީޑިއެޓްތޯ ނުވަތަ ގޫގުލް ސްޕީޑްތޯ. އެނިންމަވާނީ ރައްޔިތުން. އަޅުގަނޑަށް އެނގޭކަމަކީ ބަދަލުތަކެއް އައިސްފިކަން. މިދިޔަ ހަމަސްދުވަސްތެރެގައި ޤައުމުގެ ހާލަތަށް ބޮޑު ބަދަލެއް އައިސްފި" ހޫދު ވިދާޅުވިއެވެ.\nހޫދު ވިދާޅުވީ، ވޭތުވެ ދިޔަ 10 އަހަރުދުވަހުގެ ތެރޭގައި ރާއްޖޭގެ އެއްވެސް ސަރުކާރަކަށް އެސަރުކާރެއްގެ ފުރަތަމަ6މަސްދުވަހުގެ ތެރޭގައި ތަރައްޤީގެ ބޮޑެތި މަޝްރޫޢުތައް ފެށިފައިނުވާކަމަށެވެ.\nނަމަވެސް މި ސަރުކާރުން މިހާރު ވެސް ގިނަ މަސައްކަތްތަކެއްކޮށްފައިވާ ކަމަށް ހޫދު ވިދާޅުވިއެވެ. އެގޮތުން 117 ރަށެއްގައި ހިންގާ ތަރައްޤީގެ މަޝްރޫޢުތައް ޓެންޑަރ ކުރުމާއި، އެއްބަސްވުންތަކުގައި ސޮއިކުރުމުގެ އިތުރުން ޑިޒައިން ފޭސްގެ މަސައްކަތް މިހާރު ކުރެވެމުންދާކަމަށެވެ. އަދި އިތުރު 41 ރަށެއގައި ހިންގާ މަޝްރޫޢުތަކުގެ ޢަމަލީ މަސައްކަތް ފެށިފައިވާކަމަށް ހޫދު ވިދާޅުވިއެވެ.\n"މިއީ މީގެ ކުރިން ވޭތުވެދިޔަ އެއްވެސް ސަރުކާރެއްގައި މި މަސައްކަތް ކުރެވުނު އަދަދަށް ވުރެ ފާސްޓު އަދަދެއް،" ހޫދު ވިދާޅުވިއެވެ.\nސަރުކާރުގެ ދުވެލި ރަނގަޅު ކަމަށް ސަރުކާރުން ބުނި ނަމަވެސް، އެމްޑީޕީގެ މެންބަރުން ވެސް ހިމެނޭ ގޮތައް ވަރަށް ގިނަ ބަޔަކު ގެންދަނީ ސަރުކާރުގެ ދުވެލި މަޑުކަމަށް ބުނެ ސަރުކާރަށް އެތައް ފާޑުކިޔުމެއް އަމާޒު ކުރަމުންނެވެ. އަދި ސަރުކާރުގެ ތަރައްޤީގެ މަޝްރޫޢުތައް ލަސްކަމަށް ބުނެ ފާޑުކިޔާ ކިޔަމުން ދެއެވެ.\nއަންނަ މަހުން ފެށިގެން ރައީސް އޮފީހުގެ ނޫސްވެރިންގެ ބައްދަލުވުންތައް ފަށަނީ\nރާއްޖެއިން "ސޭފް ސްކޫލްސް ޑެކްލަރޭޝަން" ގައި ބައިވެރިވުމަށް ވަޒީރުންގެ މަޖިލީހުން ލަފާދެއްވައިފި\nޖޫން 13, 2019 15:32\nކަލޮއަށް ނުފެނޭތަ ޔާމިނުގެ ފުރަތަމަ ސަތޭކަ ދުވަސްތެރޭ ކުރިކަންތަށް. ރާއްޖޭގެ ކޮންމެރަށެއްގަ ބޭސްފިހާރަ ހަދާ ހިދުމަތްދިންތަށް. ޙަމަ އެކަނި ތިނަދުއަށް އަރާލިޔަސް ކަލޭ ކޮސްވާނެ ކޮށްފަހުރި މަސައްކަތް. ކަލޯމެން އެވަރަށް ދުޕާންކުރަމުން ދިޔައިރުވެސް. ޔާމިން ގެނެސްފަހުރިވަރުގެ އެންމެ މެގަ ޕްރޮޖެކްޓެއްގެ ވާހަކަ ކިޔާބަލަ.\nޖޫން 13, 2019 17:47\n5 އަހަރު ވަންދެން މަޑުކޮއްބަލަ\nޖޫން 13, 2019 19:56\n5 އަހަރުވަންދެން މަޑުވެސް ކުރެވިދާނެ. އެކަމަކު އެކަމަކު ސަރުކާރަށް އުނދަގޫ ކުރާނެ ހިންޔެއްވެސް މިހާރުނެތްއިރު ކުރެވޭ މަސައްކަތް މަމަދު، ޔާމީނަށް ހަތަރުފަޅިން ހަމަލާ ދެމުން ދިޔައިރު ކުރިމަސައްކަތަށްވުރެ. މީ ހަގީގަތް. ޔާމީނު ބަޔަކަށް އަނިޔާވެރިވެވުނީވެސް ވެރިކަން ބޭނުންވެގެން ވެރިކަން ވައްޓާލަން ބަޔަކު ނުކުތުމުން. މިހާރު ތިންބާރު އެއްވެ ރަސްކަމެއް ކުރާއިރު ވާކަމެއް ހަރާމް.\nޖޫން 13, 2019 15:40\nރައީސް އިބޫ އައި ފަހުން ވަރަަށް ދަތި ހާލުގައި މިއުޅެނީ.7މަސް ވެގެން ދިޔަ އިރުވެސް ބޮޑު އެއްކަމެއް ވެސް ނެތް ކޮއްދީފައެ\nޖޫން 13, 2019 15:48\nމަމެންނަކަށް އަދި ނުފެނޭ ކަމުދާ ކަމެއް ކުރެވުނު ތަނެއް ފަހުންވާނެގޮތެއް ނޭނގެ އާނ! މަޖްލިސް ހިތަކަށް ލިބި ހަސަދަ ތައް ފިލުވަމުން ދާތަން ފެންނަނީ ސަރުކާ ރުގެ މިނިސްޓަރުންވެސް އަމިއްލައޮފީހަށް ހާޒިރުކޮށް ސަރުކާރުގެ ހައިބަތު ނަގާލާ ތަން ފެނިގެން ދަނީ ތިބުނާ ނާސްތާއެއް ދިނުން އެކަނި ކުރެވުނު ކަމަކީ މާރޗް މަހު އިބޫބުނި ތިޔަބައިމީހުންގެ ހޮޅުއަށި ޖަލްސާއެއްގަ ކަރަންޓް އަގުހެޔޮ ކޮއްފީމޭ ދުވަސްކޮޅެއް ފަހުން ކަމާބެހޭ އިދާރާއިން ބުނީ ރަމަޟާންމަހު ލިބޭބިލް ކުޑަވާނެޔޭ މަމެން ހީކުރީ ކަރަންޓްގެ އަގުހެކޮށް ބިލް ލިބޭނެ ކަމަށް އެކަމަކު ބިލް ހަދާފަވަނީ ހަމަ ކުރީގެ ރޭޓުން މިކަހަލަ އޮޅުވާލުން ތަކެއް އޮޅުވާލަމުން ތިޔަދަނީ ހޫދުމެން އަގަފޭނުކޮށް ތިބިއްޔާ ރަގަޅުވާނީ\nޖޫން 13, 2019 15:52\nވަރަށް ދައް. ވަރަށް ސާފު. ދައްކާނެ އިތުރު ވާހަކައެއްނެތް.\nޖޫން 13, 2019 16:08\nއިބުރާހިމް މުހައްމަދު ސޯލިހް ވެރިކަމަށް އައި ފަހުން ބަދަލްތަކެއް އައިސްފި އައިބަދަލް ތަކަކީ\n1. ރައީސް މީހާ އަބަދު ސެލްފީ ނެގުމުގައި\n2. ދައުލަތުން 1.8 ބިލިއަން ރުފިޔާއަށް ވީނުވީ އެއް ނޭގުނު\n3. ދައުލަތުގެ ރިޒާވް އޮތީ އަޑި އަޅާލާފައި\n4. ދައުލަތުން ލޯނު ދެއްކުމަށް ހެދިފައިވާ ސޮވެރައިޒިންގ ފަންޑް އަޑިއަށް ގޮސްފި\n5. ޕާޓީގެ އެކްޓިވިސްޓުނަށް ބޮޑެތި އަދަދުތަކުން މާލިއްޔާއިން ފައިސާ ދޭން ހުކުމް ކޮށްފި\n6. ކަރަންޓްބިލް ދެ ގުނަ ކޮށް ދީފި\n7. ޕެންސަން ފަންޑް ގައި ހުރި ފައިސާ 33 އަހަރު ވަންދެން ސަރުކާރަށް ދީފި\n8. ލޯނު ނުނަގަނަމޭ ބުނެ ބޮޑެތި ލޯނުތައް ނަގަން ފަށައިފި\n9. އިންޑިއާ ސިފައި ގައުމުގައި ތިބުމުގެ ފުރުސަތު ހުޅުވާލައިފި\n10. ދިހެހީންގެ މަސްކަނޑުތައް ސެކިއުރިޓީ ކުރުމުގެ ނަމުގައި އިންޑިއާ އަށް ދީފި\n11. މިގައުމުގެ މިނިވަންކަން ނަގާލުމަށް ރާޑަރު ސިސްޓަމް ބެހެއްޓުމަށް އިންޑިއާއަށް ދީފި\n12. މިގައުމުގެ ސިފައިންނަކީ ގަމާރުން ކަމަށް ހަދައިފި\n13. ދިވެހި އެތަށް ބައެއް ވަޒީފާއިން ވަކިކޮށްފި\n14. ކޯޓްތަކަށް ބިރުދައްކަން ފަށައިފި\n15. ލޯނުގެ އެހީގައި ކުރިއަރަމުން އައި ކުދި ވިޔަފާރިތައް ހުއްޓިއްޖެ\n16. އިންޑިއާގެ އަޅުވެތިކަމަށް ގައުމު ގޮސް ނިމިއްޖެ\n17. ހިގަމުން ދިޔަ ބޮޑު ބިޔަ ޕްރޮޖެކްޓް ތައް ހުއްޓިއްޖެ\n18. ގައުމުގެ އިގްތިސާދީ ހުރިހާ މަސައްކަތެއް ހުއްޓިފައި\n19. ކުރިއަށް އޮތް3އަހަރު ގައުމުގެ ކުރިއެރުން ވަޅުވަދެފި\n20. އާއިލީ ވެރިކަމެއް ފައްޓަވައިފި\n21. އިސްލާމް ދީނާ ދުރު ބައެއް އެދޭގޮތަށް ގައުމު ބިނަކުރުވައިފި\n22. ރައްޔިތުން ބިކަ ކޮށްފި\n23. ކުރެވުނު އެއްވެސް މަސައްކަތެއް ފެންނާކަށް ނެތް\n24. ގައުމުގެ ހާލަތު ބަދަލްކޮށްފި\n25. އަމިއްލަޔަށް ކަރަން ފައިން އަރާފި\nޖޫން 13, 2019 16:15\nމީ އަނެއްކާ ބީރު މަންމަން ސޮރެއްބާ މީނައަށް ނުއިވޭތަ ރައްޔިތުން ދައްކަމުން މިއަންނަ ވާހަކަތައް ހޫދޫދޫދޫދޫދޫދޫ\nބަލަގަ މިހާރު ހުރި ނޫސްތަކަކީ މުޅިންވެސް ވަގުސަރުކރުގެ މުށުތެރޭގައި ހުރި އެއްޗެތި! ސަންގު ، ރާއްޖެއޮންލައިން، ، މިހާރު ، އައްޑޫއޮންލައިން މިހެން ކިޔނޭކަމެއްނެތް. ޓީވީތައް ހުރީވެސް ވަގުސަރުކާރުގެ މުށުތެރޭގައި . ސަންގުޓީވީ ، ކާލިޓީވީ ވީޓީވީ، ޓީވީއެމް ، ޕީއެސްއެމް. ދެން ކިހިނެއް ސަރުކާރުން ހިންގާ ޖަރީމާތައް ކިޔާނީ؟ މަށަށް އެގޭކަމަކީ7މަސްތެރޭގައި 1.6 ބިލިޔަން ރުފިޔާއިން ދަރަނިވެރިވެއްޖެކަމާ 1.8 ބިލިޔަންރުފިޔަ ގެއްލިއްޖެކަމާ ދައުލަތުގެ ރިޟާވް ހުސްވަކަމާ ، އާމުދަނީއެއްލިބޭނޭ މަސައްކަތެއް އަލަށް ނުފައްޓާކަމާ ، ޢާއިލާގެ މީހުންނަށްދީ ދައުލަތް ދަވަލަމުންދާކަމާ ، ރައްޔިތުން ހަނާވަމުންދާކަން. ދެން އަލުން އެ އަގަތައް ފޮކި މީހުން އެތިބީ އިސްމަގާމުތަކުގައ. އަގަ ކޮފިިދާނެ!\nޖޫން 13, 2019 16:32\nކުރިން ހިންގަމުން އައި މަސްރޫއު ތައް ހުއްޓުވާލުމުން މިހާރު މިވަނީ އެއްވެސް ކަމެއް ނުފެށިފަ.މިހާރު ތިޔަ އުޅެނީ ހުއްޓުވާފަ ހުރި މަސްރޫއުތައްވެސް ނުފެއްޓިގެން .މަސްރޫއުތައް ހުއްޓުވާލުމުގެ ސަބަބުން ބޭރުގެ އެހީތެރިކަން ލިބުންވަނީ ހުއްޓިފަ . މިހާރު ބޭރުގެ އިންވެސްޓަރުން މިރާއްޖެއަސް އިތުބާރެއްނުކުރޭ.\nޖޫން 13, 2019 16:36\n"ނޫސްތަކުން ފެންނަނީ ރާއްޖޭގައި އަނިޔާއާއި، ވައްކަމާއި ކޮރަޕްޝަން އަށަގެންފައިވާ މިންވަރުގެ ބޮޑުކަން ކަމަށް ހޫދު ފާހަގަކުރެއްވިއެވެ."\nރާއްޖެ ޓީވީން ތި ޙަބަރު ތައް އަންނަނީ..\nޖޫން 13, 2019 16:38\nތިބުނީ ތެދެއް. ބަދަލު އައި ކުޑަކޮށެއްނޫން، މުޅިޤައުމުގެ އިޤްތިޞާދު ދަށަށް ގޮއްސި، ޤައުމުގައި ކުރިއަރަމުން ހުރީސިނާއަތް ހުޓިއްޖެ، ފެށިފަހުރި ހުރިހާ ޕުރޮޖެކްޓެއް ހުއްޓިއްޖޭބުންނަސް ދޮގަކަންނުވާނެ. އެމީހުންނަން ކުރިން ގޯސްވި ހުރިހާކަމެއް މިއަދު ރަގަނޅުވެއްޖެ. އެހެންވީމާ ކިތައްމެ ރަނގަޅަކަށްވެސް ބަދަލު އައިއްސި.\nޖޫން 13, 2019 16:47\nޙޫދޫ ދޮގުކިޔެވީ ކޮންތާކުންތަ، ދެއުޅިއެއްނުވާ ވާކަހަ ނުދައްކަބަލަ\nގައިމު ވައްކަމާ ފޭރުން ގިނަ ވެއްޖެދީނަށް ފރައްސާރަކުރުން ގިނަވެއްޖެ\nޖޫން 13, 2019 17:10\nމީނާ ސިޔާސީ ވެފައި ހުރި ވަރުން ބޭންކް އޮފް މޯލްޑިވްސް އައި ޖަމުއިއްޔާއަކާއި ދެމެދު ވެފައިވާ އެއްބަސް ވުމުގެ ދަށުން ބޭންކް އިން ދޭންޖެހޭ ފައިސާއެއް ނުލިބެގެން ގުޅުމުން ދިން ޖަވާބަކީ އެއީ ކުރީ ސަރުކާރުގެ އިރުގައި ހިނގި ކަމެކޭ އެކަމެއް ނުވާނެއޭ... ބޭންކް އޮފް މޯލްޑިވްސް އެއީ ސަރުކަރުގެ އޮފީހެއްތަ އޭރު މީނާ އަދި މިމަގާމަށް ރައީސް އައްޔަނެއް ނުކުރޭ... މީނާ ތިޔަ ނޫސް ކޮންފަރެންސް ގައި ދެއްކިވާހަކައިންވެސް ނޫސް ވެރިއަަކަށް ނުކެރުނު ރަނގަޅު ސުވާލެއް ކޮށްލާކަށް / ތަފާސް ހިސާބުން އެހެރީ ފެންނަން ކުރީ ސަރުކަރުގެ 100 ދުވަހު ކުރި ކަންތައް ބަންދު ދުވަސް ކަނޑާފައެއް ނޫންކަންކުރީކީ\nޖޫން 13, 2019 17:14\nސްޕީޑް 0.00 ގަ، މިއީ ދިވެހި ރައްޔިތެއް..\nޖޫން 13, 2019 17:41\nޖޫން 13, 2019 19:51\nސަރުކާރުގެ ސްޕީޑް ބަލާ ކޮމިޝަންއެއް އުފެއްދުން ވަރަށް މުހިންމު. އަދި ސަރުކާރުގެ މުއައްސަސާތަކަށް ސްޕީޑް ބަލާ ޑިވައިސް ސަޕްލައި ކުރުމަށްޓަކާ "ސްޕީޑް ޑިވައިސް ސަޕްލައި އެންޑް ޑިސްޓްރިބިއުޓް ކޮމްޕެނީ ލިމިޓެޑް" ކިޔާ ކުންފުންޏެއް އުފެއްދުންވެސް ވަރަށް ވަރަށް މުހިންމު.\nޖޫން 13, 2019 21:39\nގައުމުގައި އޮތް އަމާންކަމާ އޮމާންކަން އޮތީ އެކަންކަން ނަގާލަން ތިބި އެންމެން މިހާރު ސަރުކާރާ މަޖްލިހުގަ ތިބީމަ. ކޮރަޕްޝަނޭ އަދި ނުގޮވަނީ އެއްވެސް މަޝްރޫއެއް ފަށައިގެން ނުގެންދާތީ. މީހުން ހައްޔަރުނުކުރަނީ އިދިކޮޅުގައި ހައްޔަރުކުރާނެ މީހަކު ނެތިފަ އަދި ހައްޔަރުކުރަން ބޭނުންވާ މީހާއާމެދު ހެކި ނެތީމަ. ބޭއިންސާފޭ ނުގޮވަނީ ބޭއިންސާފުން އަމިއްލަ ސަރުކާރުން ކަންކަން ކުރާތީ. މަގުތައް ހަލަބޮލިނުވަނީ އިދިކޮޅުގައި ތިބި މީހުން ބަސްއަހާތީ. ކުރިއަށް ގެންގޮސް ނިންމި ގިނަ ކަންކަމަކީ ކުރީ ސަރުކާރުން މުޅިންހެން ނިންމާފަ ހުރި ކަންކަން. އެންމެ މުހިއްމު ކަންތައް ކަމަށްވާ ބޯހިޔާވަހިކަމާ ބެހޭ ގޮތުން ކުރެވުނު އެއްވެސް ކަމެއް ނެތް، ހެދިފަ ހުރި ތަންތަންވެސް ތަޅާލުން ފިޔަވައި. ވާރލްޑް ބޭންކުން އިގްތިސާދީ ދުވެލި ދައްވާނެ ކަމަށް ލަފާކުރާއިރުވެސް ހޫދު ތިހެން ހެވިފަ ހުރުމުން ދެން ކަންބޮޑުވާން ހަނދާން ނެތިއްޖެ.\nޖޫން 14, 2019 04:14\nއަފިހުނެއް ކައިގެން ކަނަކު ޢިޝާނަމާދަށް ދާހެން މި ސަރުކާރު މި ދަނީ މީ ރައްޔިތުން ބުނަން ބޭނުން ވާހަކަ އަކީ


Gaabil kan neiy nama dharinnah ves filmakun furusathu nudheynan: Amir Khan\nއާމިރު ހާން އޭނާގެ އެންމެ ދޮށީ ދެ ދަރިންނާއެކު--\n16 ޑިސެންބަރ 20190ކޮމެންޓް\nގާބިލްކަން ނެތް ނަމަ ދަރިންނަށް ވެސް ފިލްމަކުން ފުރުސަތު ނުދޭނަން: އާމިރް ހާން\nމަޝްހޫރު ތަރި، އާމިރު ހާނުގެ ފުރަތަމަ ކައިވެންޏަށް ލިބުނު އީރާ އާއި ޖުނައިދު ވެސް މިހާރު ތިބީ ކިޔަވާ ނިމިފަ އެވެ. އެ ކުދިންގެ ޝައުގުވެރިކަން ހުރީ ފިލްމީ ދާއިރާއިން ކުރިއަށް ދާން ނަމަވެސް އާމިރު މި ވަނީ އެމީހުންގެ އެ ގާބިލުކަން ނެތް ނަމަ ފިލްމަކުން ފުރުސަތު ނުދޭނެ ކަމަށް ބުނެފަ އެވެ.\nއީރާ، މިހާރު ފިލްމެއް ޑައިރެކްޓު ކުރުމުގެ މަސައްކަތް ކުރަމުން އަންނައިރު ޖުނައިދު ވަނީ ފިލްމަކުން ވެސް ފެނިފަ އެވެ. އެކަމަކު އާމިރު ބުނީ ފިލްމީ ދާއިރާއިން ކުރިއަށް ދާން ބޭނުންވި ނަމަވެސް ދަރިން އޭނާގެ ފަރާތުން އެހީތެރިކަން އެއްވެސް ވަރަކަށް ނުހޯދާ ކަމަށެވެ.\nއާންމުކޮށް ތަރިންގެ ދަރިން ފިލްމީ ދާއިރާއިން ކުރިއަރުވަން އެމީހުންގެ މައިންބަފައިން ވެސް އެހީވެ އެވެ. އަދި ފިލްމުތައް ޕްރޮޑިއުސް ކުރާ ނުވަތަ ޑައިރެކްޓް ކުރާ ގާތް އެކުވެރިންނާއި ވާހަކަ ދައްކައިގެން ދަރިންނަށް ފިލްމުތަކުގެ ލީޑު ރޯލު ހޯދައި ދިނުން ފަދަ ކަންކަން ވެސް ކުރިއަށް ދެއެވެ.\nއާމިރު ބުނީ، ބޮލީވުޑަށް ނުކުންނަން ބޭނުން ނަމަ، އެމީހަކު އަމިއްލައަށް މަސައްކަތްކޮށްގެން އެމަގު ހޯދަންވީ ކަމަށެވެ. އަދި އެ ކުދިންނަށް އޭނާގެ ފިލްމަކުން ވިޔަސް ފުރުސަތު ދޭނީ އެމީހުން އެ ރޯލަށް ފިޓްވާ ކަމަށްވާ ނަމަ އެވެ.\nދެހާސް ދެވަނަ އަހަރު އާމިރާއި ރީނާގެ ކައިވެނި ނިމުމަކަށް އައިއިރު އާމިރު ވަނީ 2005 ވަނަ އަހަރު ޕްރޮޑިއުސަރު ކިރަން ރާއޯއާ ކައިވެނި ކޮށްފަ އެވެ. އެ ކައިވެންޏަށް ވެސް ފިރިހެން ކުއްޖަކު ވަނީ ލިބިފަ އެވެ.\nމުނިފޫހިފިލުވުން އާމިރު ހާން


Anhen Kudhinnah Muhinmy Six Pack Eh Noon, Mi Bunaa Kan Kan - Vaguthu\nގިނަ ފިރިހެންކުދިންނަށް ހީވާ ގޮތާއި ޙިލާފަށް އަންހެން ކުދިންނަށް ކަމުދަނީ ރީތި މޫނަކާއި ހަށިގަނޑެއް އެކަނި އޮންނަ ފިރިހެނުންނެއް ނޫނެވެ. އެ ކުއްޖަކާއި އެކު ރަނގަޅު ހަޔާތެއްފެށުމުގެ ފުރުސަތެއް އޮތް ރަނގަޅު އަންހެން ކުއްޖެއް ނަމަ އަބަދުވެސް ބަލާނީ ފިރިހެންކުއްޖާގެ ބުރުސޫރައަށްވުރެ އެތެރެ ހަށީގެ ސިފަތަކަށެވެ.\nމިފަދަ އަންހެން ކުދިންގެ ހިތް އެންމެ ފަސޭހައިން ދަމައިގަންނާނީ ސަމާސާކުރަން ދަންނަ އެކުދިން ހެއްވާލަދޭ ފިރިހެން ކުއްޖާއެވެ. އަދި މިފަދަ ފިރިހެން ކުއްޖާގެ އެހެން ސިފަތައްވެސް ރަނގަޅުވެއްޖެނަމަ އެ އަންހެން ކުއްޖަކު އެ ފިރިހެން ކުއްޖާއާއި އެކުގައި ރީތިކޮށް އުޅުމުގެ ވަރަށް ބޮޑު ފުރުސަތެއް އެބަ އޮތެވެ. ދެން ސުވާލު އުފެދޭނީ މިއީ ކޮން ކޮން ސިފަތަކެއް ކަމާއި މެދުގައެވެ.\nމި ސިފަތަކުގެ ތެރޭގައި ސާފު ތާހިރުކަމަކީ ވަރަށް މުހިންމު ކަމެކެވެ. އަދި ވިސްނުންތެރިކަމާއި ސަމާލުކަމާއިއެކު އެ އަންހެންކުއްޖާގެ ވާހަކަތައް އަޑުއަހައި އެހީވެވެން އޮތް ގޮތުން ވުމަކީ އެ އަންހެން ކުއްޖާއަށް ވަރަށް ކަމުދާ ސިފައެކެވެ. ދެ މީހުން އެކުގައި އުޅޭއިރު އާދަޔާޙިލާފް އެކި ކަންކަން ކޮށް މަޖާކުރުމަކީވެސް އެ އަންހެން ކުއްޖާގެ ހަޔާތަށް އެ ފިރިހެންކުއްޖެއްގެ ސަބަބުން އުފާ ލިބިގެންދާކަން އިހުސާސްވެގެންދާނޭ ކަމެކެވެ.\nއަމިއްލަ ހުވަފެންތަކާއި ސިއްރުތައްވެސް އެ އަންހެން ކުއްޖާއަށް ކިޔައިދީ އިތުބާރުކުރެވޭނެކަން ދައްކުވައިދިނުމަކީވެސް އަންހެން ކުދިން ވަރަށް ގަޔާވާ ސިފައެކެވެ. އަދި އޭގެ އިތުރުންވެސް އެ އަންހެން ކުއްޖާ އުފާކޮށްދިނުމަށްޓަކައި ކުދި ކުދި ކަންކަން ކުރުމަކީވެސް އެ ކުއްޖާގެ ހިތް ވަރަށް ފަސޭހައިން ދަމައިގަންނަ ކަމެކެވެ. މިއީ ސިކްސް ޕެކް އަކާއި ނުލައި އަދި ޖިމް ގައި ދުވާލަކު5ގަޑިއިރު ހޭދަނުކޮށްވެސް އަންހެން ކުދިންގެ ހިތް ފަސޭހައިން ދަމައިގަނެވޭނެ ބައެއް ގޮތްގޮތެވެ.\nޖޫން 11, 2021 13:35\nޟާނީ މީ 2021..\nޖޫން 11, 2021 14:50\n15 އަހަރާ 25 އަހަރާ ދެމެދުގެ ކުދިން/މީހުން ބޭނުންވަނީ ސިކްސް ޕެކް ހުންނަ ފިރިހެނުން. މިލިޔުމުގައި ހުރި ކަންކަން ބޮޑަށް ބޭނުންވަނީ 32 އަހަރުން މަތީގެ އަންހެނުން.\nޖޫން 11, 2021 17:08\n32 އެއްނޫން........ 65 ން މަތި\nމިޒަމާނުގެ ކުދިން ބަލަނީ ބޭރުފުށުގެ ދެއްކުންތެރިކަމަށް.\nމިޤައުމުގައި އެންމެ ކާމިޔާބީ ޕާޓޭން. އެމީހުންގެ އެތެރޭ ސިފަތައް ހާދަ ރީތިވެފައި މާތްވާނެތާ\nއަޅެ މީ ދޮގެއްތަ ސާނީ\nޖޫން 11, 2021 15:55\nމިހާރުގެ އަންހެނުން ބޭނުމެއްނުވޭ ތީގަ ތިބުނާ މީހުންނެއް. ބޭނުންވަނީ އުފަލާ މަޖާ. ގިނަ އަންހެނުންނަކީ މިހާރު ތައުލީމީ ބަޔެއް. އެހެންވީމަ ލާރި ލިބޭ. ކީއްކުރަން ކޮންމެހެން ފިރިހެނަކަށް ބަރޯސާ ވަނީ. އެކަކު ދިޔައިމަ އަނެކަކު ލިބޭ. އެއް ފިރިހެނަކު ބޭނުން ކޮށލާފައި ދެން ހުރިމީހަކަށް ޓާރގެޓް ޖަހަނީ. އަންހެނުން މާކުރީގަ އުޅެނީ. ޒަމާން ބަދަލުވެއްޖެ\nޖޫން 11, 2021 18:32\nވެއިޓް... ތި ހުރިހާ ކަމެއް ވެސް ވަރަށް މުހިންމު އެކަމް ސިކްސް ޕެކް ވެސް މަށަށް މުހިންމު... 🤔\nޖޫން 11, 2021 19:12\nސިކްސް ޕެކް ދެން އެރީތި އެއްޗެއްތަ. މަނުދުވާނަން މޮޔަވެގެން.


ސާރާ ޕޭލިން - ވިކިޕީޑިއާ\nސާރާ ޕޭލިން އަކީ 2008 ވަނަ އަހަރުގެ އެމެރިކާގެ ރިޔާސީ އިންތިޚާބުގައި ވާދަކުރައްވާ ކެންޑިޑޭޓް ޖޯން މެކެއިން ގެ ރަނިން މޭޓްގެ ގޮތުގައި ހަމަޖައްސަވާފައިވާ ބޭފުޅާއެވެ. ޕޭލިން އަކީ އެލަސްކާގެ ޒުވާން ގަވަރުނަރެވެ. މަޢުލޫމާތު ލިބިފައިވާ ގޮތުގައި ޕޭލިންއަށް ނާއިބު ރައީސްގެ ޓިކެޓް ހުށަހެޅުއްވުމުގެ ކުރިން މެކެއިންއާއި ޕޭލިން ބައްދަލުވެވަޑައިގެންފައިވަނީ އެންމެ ފަހަރަކުއެވެ. ބެލެވޭ ގޮތުގައި ޕޭލިން އަށް މި ފުރުސަތު ދެއްވުން އެއީ، ހިލަރީއަށް ތާޢިދު ކުރި ވޯޓަރުންގެ މަޤްބޫލުކަން ހޮއްދެވުމަށް މެކެއިން ހެއްދެވި އުކުޅެކެވެ.\nސޭރާ ޕޭލިންއަކީ ރިޕަބްލިކަން ޕާޓީގެ ރިޔާސީ ޓިކެޓެއްގައި ހިއްސާވެވަޑައިގަންނަވާ ފުރަތަމަ އަންހެންބޭފުޅާއެވެ. އަދި އެމެރިކާގެ ތާރީޚުގައި، ނާއިބުރައީސްގެ މަޤާމަށް ވާދަކުރައްވާ ދެވަނަ އަންހެންބޭފުޅާވެސްމެއެވެ. (މި މަޤާމަށް އެންމެ ފުރަތަމަ ވާދަކުރެއްވި ބޭފުޅަކީ، 1984 ވަނަ އަހަރު، ޑިމޮކްރެޓިކް ކެންޑިޑޭޓް ގެރެލްޑައިން ފެރާރޯއެވެ.) އެލަސްކާގެ ފުރަތަމަ އަންހެން ގަވަރުނަރަކީ ޕޭލިންއެވެ. އެ ސްޓޭޓްގެ އެންމެ ޒުވާން ގަވަރުނަރުގެ ރިކޯޑްވެސް އޮތީ ޕޭލިންގެ އަތްޕުޅުގައެވެ. ޕޭލިން ގަވަރުނަރުކަމުގެ މަޤާމަށް އިންތިޚާބުވެވަޑައިގެންނެވީ އޭނާގެ ޢުމުރުފުޅުން 42 އަހަރުގައި، 2006ވަނަ އަހަރުއެވެ.\nޕޭލިން އުފަންވެވަޑައިގަތީ 1964ވަނަ އަހަރު، އައިޑަހޯއަށެވެ. ނަމަވެސް އޭނާ ތުއްޕުޅުއިރު ޕެލިންގެ އާޢިލާ އެލަސްކާއަށް ހިޖުރަކުރިއެވެ. ޕޭލިންގެ ސިޔާސީ ޙަޔާތްޕުޅު ފައްޓަވާފައިވަނީ 1992ވަނަ އަހަރު ސިޓީ ކައުންސިލަށް އިންތިޚާބުވެވަޑައިތުމަށްފަހުގައެވެ. އޭގެ ހަތަރު އަހަރު ފަހުން، ޢުމުރުފުޅުން 32 އަހަރުގައި އޭނާ ޓައުންގެ މޭޔަރކަމުގެ މަޤާމަށް ވަޑައިގަތެވެ.\nޕޭލިންއަކީ ތަޖުރިބާގެ ގޮތުން ފަޤީރު ބޭފުޅެކެވެ. ޤަވަރުނަރުކަމުގެ މަޤާމުގައިވެސް އޭނާ ހޭދަކުރައްވާފައިވަނީ އަދި އެންމެ ދެ އަހަރެވެ. ނަމަވެސް ޕެލިން މިކަމާ ކަންބޮޑުވެވަޑައިނުގަންނަވައެވެ.\n“އެއީ އެންމެ ރަނގަޅުކަމެއް” ޕޭލިން ވިދާޅުވިއެވެ. “ކޮންމެއަކަސް އަހަރެންގެ ނަޒަރިއްޔާ ތާޒާވާނެ” ޕޭލިންގެ ސިޔާސަތުތަކަށް ބަލާއިރު، ފާހަގަކޮށްލެވޭ ކަންތައްތަކުގެ ތެރޭގައި، އޭނާ އަކީ އެއްޖިންސުގެ ކައިވެންޏަށް ދެކޮޅު ހައްދަވާ ބޭފުޅެކެވެ. ނަމަވެސް އޭނާގެ ގާތް ރައްޓެހިންގެ ތެރޭގައިވެސް، މިފަދަ ގުޅުންތައް ބާއްވާ މީހުން ހިމެނޭކަމަށް ޕޭލިން ވިދާޅުވިއެވެ. އެއް ޖިންސުގެ ޖޯޑުތަކަށް ލިބިދޭ ޙިމާޔަތްތައް އުވާލުމަށް ނަގާ ވޯޓަކަށް އޭނާ ތާޢީދުކުރައްވާނެކަމަށް ޕޭލިން ވިދާޅުވެފައިވެއެވެ. ނަމަވެސް، ޕެލިންގެ ގަވަރުނަރުކަމުގައި، އެންމެ ފުރަތަމަ ވީޓޯ ކުރެއްވީ މިފަދަ ކަމަށް ގޮވާލި ބިލެކެވެ. ޕޭލިން ވިދާޅުވީ އެނާ އެ ބިލް ވީޓޯ ކުރެއްވީ، އެ ބިލަކީ ޤާނޫނާ ތަޢާރުޒުވާ ބިލެއްކަމަށް އެލަސްކާގެ ސްޕްރީމް ކޯޓުން އިޝާރާތްކުރުމުން ކަމަށާއި، އެއްވެސް ޙާލެއްގައި، އެއް ޖިންސުން ކައިވެނި ކުރުމުގެ މިނިވަންކަން ދިނުމަށް އޭނާ ތާޢީދުކުރައްވާތީ ނޫންކަމަށެވެ.\nޕޭލީންއަކީ ކްރިސްޓިއަނެކެވެ. އޭނާއަކީ ‘ފެމިނިސްޓްސް ފޯރ ލައިފް’(އެފް.އެފް.އެލް)ގެ މެމްބަރެކެވެ. މި ޖަމާޢަތަކީ އެބޯޝަން ހެއްދުމާ ދެކޮޅުހަދާ، އަދި ކޮންޓްރެސެޕްޓިވްސް ބޭނުންކުރުން ޕްރޮމޯޓްކުރާ ޖަމާޢަތެކެވެ. ޕަބްލިކް ސްކޫލުތަކުގައި އިވޮލިއުޝަން ތިއަރީ ކިޔަވައިދިނުމަށް ޕެލިން ތާޢީދުކުރައްވައެވެ. އޭނާއަކީ، ނޭޝަނަލް ރައިފަލް އެސޯސިއޭޝަނުގެ މެމްބަރެއްވެސްމެއެވެ. ހަތިޔާރު ގެންގުޅުމަށް އެމެރިކާގައި ޤާނޫނީގޮތުން ލިބިދީފައިވާ މިނަވަން ޕޭލިން ދިފާޢުކުރައްވައެވެ.\nޕޭލިން އުފަންވެވަޑައިގަތީ އައިޑަހޯއަށްކަމަށް ވިޔަސް އޭނާ އޭނާ ލިބިވަޑައިގެންފައިވަނީ އެލަސްކާގެ ތަރުބިއްޔަތެވެ. ހައިސްކޫލްގައި އުޅުއްވި ދުވަސްވަރު ޕެލިންއަށް މުޚާތަބުކުރެވެނީ ‘ސާރާ ބަރަކޫޑާ’ގެ ނަމުންނެވެ. އެއީ ސްކޫކލް ބާސްކެޓްބޯޅަ ޓީމުގައި އޭނާ ދައްކުވައިދެއްވި ހުނަރުވެރިކަމުގެ ސަބަބުންނެވެ. ޕޭލިންގެ ސީނިއަރ އަހަރު އޭނާ ޓީމްގެ ކެޕްޓަންކަން ކުރެއްވިއެވެ. އަދި 1982ވަނަ އަހަރު، ސްޓޭޓް ޗެމްޕިއަންޝިޕް ވަސީއާ ހައިސްކޫލަށް ހޯދައިދިން ފަހު ޕޮއިންޓް ކާމިޔާބުކުރެއްވީ ޕޭލިންއެވެ. އޭގެ ދެ އަހަރުފަހުން، ޢުމުރުފުޅުން 20 އަހަރުގައި، ކޮލެޖް ސްކޯލަރޝިޕަށް ފައިސާ ހޯއްދެވުމަށް، ރީތީގެ މުބާރާތެއްގައި ވާދަކުރައްވާ ކާމިޔާބުކުރެއްވިއެވެ. އެއަށްފަހު، މިސް އެލަސްކާ މުބާރާތުގައި ވާދަކުރައްވާ ޕޭލިން ދެވަނަ ހޯއްދެވިއެވެ. ނޫސްވެރިކަމުގެ ދާއިރާއިން ޑިގްރީއަކާއި އެކު 1987ވަނަ އަހަރު ޕޭލިން އައިޑަހޯ ޔުނިވަރސިޓީއިން ގްރޭޖުއޭޓްވެވަޑައިގަތެވެ. އަދި ސިޔާސީ މަޞްރަޙަށް ނިކުމެވަޑައިގަތުމުގެ ކުރިން މަސްވެރިކަމުގެ ދާއިރާގައާއި އަދި ޓީވީ ސްޕޯޓްސް ކާސްޓަރެއްގެ ވަޒީފާގައި ޕޭލިން މަސައްކަތްކުރެއްވިއެވެ.\nޕޭލިންއާއި ފިރިކަލުން ޓޮޑްއަށް ފަސް ބޭފުޅުން ލިބިވަޑައިގެންފައިވެއެެވެ. އެންމެ ތުއްޕުޅު ބޭފުޅާ، ޓްރިގް ލިބިވަޑައިގަތީ މިދިޔަ އޭޕްރިލް މަހުގައެވެ. ޓްރިގް ލިބިވަޑައިގެންތާ ހަތަރުވަނަ ދުވަހު، ޕޭލިން އޮފީހަށް ނިކުމެވަޑައިގަތެވެ. އަދި އޭނާ އޮފީހަށް ވަޑައިގަންނަވާއިރު، ޓްރިގް ގެންދަވައެވެ. ޕޭލިން ސިފަކުރައްވާ ގޮތުގައި އޭނާއަކީ ގެވެހި މަންމައެކެވެ. ޕޭލިންގެ އެންމެ ދޮށީ ފިރިހެން ދަރިފުޅު ޓްރެކް، 2007 ވަނަ އަހަރުން ފެށިގެން ޚިދުމަތްކުރަމުންދަނީ އެމެރިކާގެ އަސްކަރިއޔާއަށެވެ. އަދި ވަރަށް އަވަހަށް އިރާޤުގައި ހަރަކާތްތެރިވަމުންދާ އެމެރިކާގެ ފައުޖާ ޓްރެކް ގުޅޭނެއެވެ.\nޕޭލިން އޭނާގެ ސިޔާސީ ޙާޔާތްޕުޅު ބިނާކުރައްވާފައިވަނީ އެތިކްސް ޙިމާޔަތްކުރާއްވާ އަދި ރިފޯމްއަށް ގޮވާލާ ލީޑަރެއްގެ ގޮތުގައެވެ. ޕޭލިން މޭޔަރ ކަމުގެ މަޤާމު ފުރުއްވި އިރު އޭނާގެ އަމިއްލަފުޅު މުސާރަ ކުޑަކުރެއްވިއެވެ. ޕޭލިންގެ މި ރިކޯޑުގެ ސަބަބުން، ‘އެލަސްކާ އޮއިލް އެންޑް ގޭސް ކޮންޒަވޭޝަން ކޮމިޝަންގެ އެތިކްސް ކަމިޝަނަރ ކަމުގެ މަޤާމު އޭނާއަށް ލިބިވަޑައިގަތެވެ. ނަމަވެސް، ޕެލިންއާއި އެކު މަސައްކަތް ކުރެއްވި އެހެން ކަމިޝަނަރެއްކަމަށްވާ، ރިޕަބްލިކަން ޕާޓީއަށް ނިސްބަތްވެވަޑައިގަންނަވާ، ރޭންޑީ ރޫރިޗް އޭނާ ރެގިއުލޭޓް ކުރުމަށް ޙަވާލުވެފައިވާ ކުންފުނިތަކުން، ސްޓޭޓް ޕާޓީއަށް ފަންޑު ހޯދާކަމަށް ތުހުމަތުކޮށް، ޕޭލިން ކަމިޝަނަރކަމުގެ މަޤާމުން އިސްތިޢުފާ ދެއްވިއެވެ. ގަވަރުނަރުކަމުގެ އިންތިޚާބު ޕޭލިން ކާމިޔާބު ކުރެއްވީ ރިފޯމިސްޓެއްގެ ގޮތުގައި ކެމްޕެއިންކުރައްވައިގެންނެވެ. އަދި ގަވަރުނަރުކަމަށް ވަޑައިގަތުމަށްފަހު، ގިނަ ދުވަސްތަކެއް ނުވަނީ އެތިކްސް ރިފޯމް ބިލެއް އޭނާ ފާސްކުރެއްވިއެވެ. އެލަސްކާގައި ޕޭލިންވަނީ 90 އިން ސައްތައިގެ މަޤްބޫލުކަން ހޯއްދަވާފައެވެ.\nއެތިކް ރިފޯމިސްޓެއްގެ ލޭބަލް ގެންގުޅުއްވާ ޕޭލިންގެ މައްޗަށް، ނުފޫޒުގެ ބޭނުންކުރައްވައިގެން، އޭނާގެ ކޮއްކޮގެ ކުރީގެ ފިރިމީހާ، މައިކް ވުޓެން ވަޒީފާއިން ވަކިކުރިކަމުގެ ތުހުމަތުތަކެއް ކުރެވިފައިވެއެވެ. އަދި މިތުހުމަތު ތަކާއި ގުޅިގެން ޤާނޫނީ ޕެނަލް އަކުން މިހާރު ދަނީ އެއް ލައްކަ ޑޮލަރުގެ ތަޙްޤީޤެއް ހިންގަމުންނެވެ. އެލަސްކާގެ ސޭފްޓީ ކަމިޝަނަރަ ވޯލްޓް މޮނޭގަން މަޤާމުން ވަކިކޮށްފައިވަނީ ވުޓެން ވަޒީފާއިން ވަކިކުރުމަށް ދެކޮޅު ހެދުމުންތޯ ބެލުމަށް މި މައްސަލަ ތަހްޤީގު ކުރާ ޕެނަލުން މިހާރުދަނީ ސުވާލު ކުރަމުންނެވެ. ނަމަވެސް ޕޭލންވަނީ މި ތުހުމަތުތަކަށް ދެކޮޅު ހައްދަވާފައެވެ. އަދި އޭނާ ވިދާޅުވީ ވުޓެން ވަޒީފާއިން ވަކިކުރުގައި އޭނާގެ އެއްވެސް އަތެއް ނުވާކަމަށެވެ. ޕޭލިން ގަވަރުނަރުކަމުގެ މަޤާމަށް ވާދަކުރެއްވުމުގެ ކުރިން އޭނާއާއި ފިރިކަލުން ޓޮޑްވަނީ، ވުޓެންގެ މައްޗަށް، ޑިއުޓީގައި ހުރެ ރާބުއިމާއި، ޤަވާއިދާ ޚިލާފަށް ޝިކާރަކުރުމުގެ ތުހުމަތުތަކެއް ކޮށްފައެވެ. މި ތުހުމަތުތަކުގެ ސަބަބުން 2006ވަނަ އަހަރު ވުޓެން ވަޒީފާއިން ސަސްބެންޑް ކުރެވުނެވެ.\nޕޭލިންއަކީ ތިމާވެށި ޙިމާޔަތްކުރުމަށް މަސައްކަތްކުރާ ޖަމާޢަތްތަކުން ތާޢީދުކުރައްވާ ބޭފުޅެއް ނޫނެވެ. “ޕޯލަރ ބެއަރ ޙިމާޔަތްކުރުމާއި އާކްޓިކްގައިވާ އެ ޖަނަވާރުގެ ވެށި ޙިމާޔަތްކުރުމަށް އަހަރަމެން މަސައްކަތްކުރަން ޖެހޭނެ. ނަމަވެސް، ޙިމާޔަތްކުރެވިފައިވާ ޖަނަވާރުތަކުގެ ލިސްޓަށް ޕޯލަރ ބެއަރ ލުން، މިބުނި މަސައްކަތުގެ ތެރޭގައި ހިމެނިގެން ނުވާނެ” މިދިޔަ ޖެނުއަރީ މަހު ނިއުޔޯކް ޓައިމްސްގައި ޕޭލިން ލިޔުއްވިއެވެ. އެކަމުގެ ސަބަބުން އެލަސްކާގެ ގޭސް އިންޑަސްޓްރީ އަށް ގެއްލުންވާނެކަމަށް ވިދާޅުވެ، ޕޯލަރ ބެއަރ، ޙިމާޔަތް ކުރެވިފައިވާ ޖަނަވާރުތަކުގެ ލިސްޓުގައި ހިމެނުމަށް ޕޭލިން ދެކޮޅުހެއްދެވިއެވެ.\n"Commissioners - Terms in Office". Oil and Gas Conservation Commission, State of Alaska. May 15, 2006.\n"Biographical Information John K. Norman" (PDF). Alaska State Legislature. Retrieved 2008-09-11.\n"Alaska Governor Sarah Palin". National Governors Association. Retrieved 2008-09-07.\n↑ Cite error: Invalid <ref> tag; no text was provided for refs named TimeInt\n↑ Gorski, Eric (2008-08-30). "Evangelicals energized by McCain-Palin ticket", Google News. Retrieved on 31 އޮގަސްޓު 2008.


FAM inthihaabu gai aa manzaruthakeh! | Mihaaru\n29 އޮކްޓޯބަރ 2016 - 09:01 32 comments\nއެފްއޭއެމްގެ އިންތިހާބަކީ ފުޓްބޯޅައިގެ ވެރިޔަކު ކަނޑައަޅަން ކްލަބްތަކުން ބައިވެރިވެގެން ބާއްވާ އިންތިހާބެކެވެ. އެކަމަކު މި ފަހަރުގެ އިންތިހާބުން ފެންނަނީ އެހެން މަންޒަރުތަކެކެވެ. ރާއްޖޭގެ ކުޅިވަރު އެސޯސިއޭޝަންތަކުގައި މަޖިލިސް މެމްބަރުންގެ ބައިވެރިވުން އާދަޔާ ހިލާފު މަތީ މިންވަރަކަށް މި އިންތިހާބުން އެބަ ދައްކައިދެ އެވެ. ފުޓްބޯޅަ ކްލަބްތަކުގެ އަޑަށް ވުރެ ގަދަވެފައިވަނީ އެހެން އަޑުތަކެކެވެ.\nބައްސާމްގެ އެކްސްކޯ އާއި ކަންބޮޑުވުން!\nއިންތިހާބުގައި ރައީސްގެ މަގާމަށް ވާދަކުރައްވާ ކެންޑިޑޭޓް ބައްސާމް އަދީލް ޖަލީލުގެ އެކްސްކޯގައި މެޖޯރިޓީ އަކީ މަޖިލިސް މެމްބަރުންނެވެ. ބައްސާމާ އެކު ނޯމަލައިޒޭޝަން ކޮމިޓީގައި މަސައްކަތްކުރެއްވި އަލީ އުމަރާއި އަހުމަދު ޝަކީބް (ޑޮކް) އެކްސްކޯގައި ހިމެނޭނެ ކަމަށް ބެލެވުނު ނަމަވެސް، އޭގެ ބަދަލުގައި ގިނައީ ސިޔާސީ ފަރާތްތަކެވެ. ކުރީގެ ވޮލީބޯޅަ ކުޅުންތެރިޔާ އައިޝަތު ނާޒިމާ އާއި މޯލްޑިވްސް ގޭސްގެ ސޭލްސް މެނޭޖަރު މުހައްމަދު ޝިފާއު ފިޔަވައި ދެން ތިއްބެވީ ހުސް މަޖިލިސް މެމްބަރުންނެވެ.\nއެކަމާ ގުޅިގެން ފާޑުކިޔުންތައް ވަރަށް ބޮޑަށް އަމާޒުވި އެވެ. އެ ފާޑުކިޔުންތަކަށް ރައްދެއްގެ ގޮތުގައި އެންމެ ފަހުން ބައްސާމުގެ ޓީމުން ނުކުތީ ރާއްޖޭގެ މެޖޯރިޓީ ކުޅިވަރު އެސޯސިއޭޝަންތަކާ އެކު އެވެ. މިދިޔަ ބުރާސްފަތި ދުވަހު އެސޯސިއޭޝަންތަކުގެ އިސް ވެރިންނާ އެކު ބޭއްވި ނޫސްވެރިންގެ ބައްދަލުވުމެއްގައި ބައްސާމުގެ ސީނިއަ ވައިސް ޕްރެޒިޑެންޓަކަށް ކުރިމަތިލައްވާފައިވާ ފަރެސްމާތޮޑާ ދާއިރާގެ މެމްބަރު ހުސެއިން މުހައްމަދު ލަތީފް ވިދާޅުވީ ސިޔާސީ ބޭފުޅުން ވާދަކުރައްވާތީ އެސޯސިއޭޝަންތަކުން ވަރަށް ބޮޑަށް ކަންބޮޑުވުން ފާޅުކޮށްފައިވާ ކަމަށެވެ. އެހެންވެ އިންތިހާބުން ދުރުވާން ނިންމާފައިވާ ކަމަށާއި އެކަމަކު އެކަން ކުރާނީ ދެން ވާދަކުރައްވާ އަހުމަދު ތޯރިގް (ޓޮމް) ވެސް ފަހަތަށް ޖެހުމުން ކަމަށް ހުސެއިން ވިދާޅުވި އެވެ. ސަބަބަކީ ޓޮމް އަކީ ވެސް ސިޔާސީ ބޭފުޅަކަށް ވުމެވެ.\nދެން އުފެދޭ ސުވާލަކީ ބައްސާމުގެ ޓީމުން އެންމެ ފުރަތަމަ ވެސް މަޖިލިސް މެމްބަރުންތަކެއް ކޮމިޓީގައި ހިމެނީ ކީއްވެތޯ އެވެ. ސިޔާސީ ނުފޫޒުން އެއްކިބާކުރަން ބޭނުން ނަމަ އެންމެ ފުރަތަމަ އެގޮތަށް އަމަލުކުރެއްވީ ކީއްވެތޯ އެވެ.\nބައްސާމުގެ ޓީމުން ބޭއްވި ނޫސްވެރިންގެ ބައްދަލުވުމުގައި ބައިވެރިވި ބައެއް ކުޅިވަރު އެސޯސިއޭޝަންތަކުގެ ވެރިން.-- ފޮޓޯ: ނިޝާން އަލީ/ މިހާރު\nބައްސާމް އެކްސްކޯ އަށް ނޮމިނޭޓްކުރައްވާފައިވާ މަޑަވެލި ދާއިރާގެ މެމްބަރު މުއާޒް މުހައްމަދު ރަޝީދު ވިދާޅުވީ ސިޔާސީ މީހުންނަށްވެ ތިބެ ކުރިމަތިލެއްވީ ބައްސާމް ފަދަ ފުޓްބޯޅައަށް ހިދުމަތްކުރައްވާފައިވާ ޒުވާނުންނަށް ފުރުސަތު ހޯދައިދޭން ކަމަށެވެ.\n"މިއަދުގެ ސިޔާސީ ހަގީގަތަކީ ސިޔާސީ މީހުން ކުޅިވަރުގައި ހަރަކާތްތެރިވާން ބޭނުންވުން. އެގޮތަށް ނޫނީ ފުރުސަތު ލިބެން ނެތް އެހެން ބަޔަކަށް،" މުއާޒް ވިދާޅުވި އެވެ.\nއޭގެން ދޭހަވީ އެސޯސިއޭޝަންތަކަށް ވަކި ބަޔަކަށް މިއަދު އާދެވެން އޮތީ ސިޔާސީ ނުފޫޒެއް އޮވެގެން ކަމެވެ. އެއް ބަޔަކު އެ ނުފޫޒު ބޭނުންކޮށްފި ނަމަ އަނެއް ބަޔަކު ވެސް ސިޔާސީ އެހެން ބާރުވެރި ފަރާތެއްގެ ބޭނުން ހިފާކަން މި އޮތީ ފެންނާށެވެ.\nބައްސާމު ޓީމުން ބުނީ ޓޮމް ފަހަތަށް ނުޖެހިއްޖެ ނަމަ އިންތިހާބާ އެކު ކުރިއަށްދާނެ ކަމަށެވެ. އަދި އިންތިހާބުވުމާ އެކު މަޑުމަޑުން ސިޔާސީ މީހުން އެއްފަރާތް ވުމަށް ކުޅިވަރުގެ މީހުންނަށް ފުރުސަތު ދޭނެ ކަމަށް ވެސް ބުނެފައިވެ އެވެ،\nޓޮމް: ސިޔާސީ މީހެއްތަ؟\nއެފްއޭއެމްގެ ރައީސްގެ މަގާމަށް ތޯރިގް ހޮވިވަޑައިގެންތާ ތިން މަސް ނުވަނީސް، އެކްސްކޯގެ ފަސް މެމްބަރަކު އިސްތިއުފާ ދެއްވުމުން ޓޮމްގެ މަގާމް ގެއްލުނީ އެވެ. އޭރު އިސްތިއުފާ ދިން މެމްބަރުން މިހާރު ތިބީ ބައްސާމްގެ ޓީމުގަ އެވެ. އޭރު އިވުނު އަޑުތަކަށް ބަލާއިރު ޓޮމް ކުރިމަތިނުލައްވާނެ ކަމަށް ވެސް ހީވި އެވެ. އެކަމަކު ކުއްލިއަކަށް ފެނުނީ ރާއްޖޭގެ ބޮޑު ތިން ކްލަބެއްގެ ތާއީދާ އެކު ޓޮމް އަލުން ކުރިމަތިލެއްވި މަންޒަރެވެ.\nޓޮމް (ކ) ކެންޑިޑެސީ ފޯމް ހުށަހަޅާއިރު ކޯޗު ސުޒޭން އަދި ގައުމީ ކެޕްޓަން ދަގަނޑޭ ކައިރީގައި. --ފޮޓޯ: މިހާރު\nޓޮމް އަށް އޮތް އެންމެ ބޮޑު އެޑްވާންޓޭޖަކީ އޭނާގެ އެކްސްކޯގައި ފުޓްބޯޅައިގެ މީހުން ތިބުމެވެ. ހާއްސަކޮށް އެކަމާ ގުޅިގެން އާއްމުންގެ ތާއީދު ޓޮމް އަށް ވަނީ ބޮޑުވެފަ އެވެ. ނިއު ރޭޑިއަންޓާއި މާޒިޔާގެ އިތުރުން ވިކްޓަރީގެ އިސް އޮފިޝަލުންތަކެއް ޓޮމްގެ އެކްސްކޯގައި ހިމެނެ އެވެ.\nޓޮމް ވިދާޅުވީ ކުރީގެ ތަޖުރިބާގެ އަލީގައި މި ފަހަރު އޭނާގެ ޓީމުގައި ހިމެނީ ކްލަބްތަކުގެ މަންދޫބުން ކަމަށާއި އެއީ ކްލަބް ހިންގުމުގައި ގުރުބާނީވެ ބުރަކޮށް މަސައްކަތްކޮށްފައި ތިބި ފަރާތްތައް ކަމަށެވެ. އޭނާގެ ކެންޑިޑެސީ ފޯމް އެފްއޭއެމަށް ހުށައެޅުއްވީ 21 ކްލަބުގެ ތާއީދާ އެކު އެވެ.\nއެކަމަކު ބައްސާމްގެ ޓީމުން ބުނަނީ ޓޮމް އަކީ ވެސް ސިޔާސީ ބޭފުޅެއް ކަމަށާއި އޭނާގެ އެކްސްކޯގައި ފުޓްބޯޅައިގެ ހިންގުންތެރިން ތިއްބަސް ޓޮމް ވަޑައިގެންފި ނަމަ އެފްއޭއެމް ސިޔާސީ ވާނެ ކަމަށެވެ. ރައީސް އަބްދުﷲ ޔާމީންގެ ފުރިހަމަ ތާއީދު އޮތް ކަމަށް ޓޮމް ވިދާޅުވުމުން ވެސް ދައްކައިދެނީ އޭނާ ސިޔާސީ ކާޑް ބޭނުންކުރައްވާކަން ކަމަށް ވެސް އެ ޓީމުން ތުހުމަތު ކުރެ އެވެ.\nބައްސާމްގެ ޓީމުގައި ހިމެނިވަޑައިގަންނަވާ މެމްބަރު ހުސެއިން ވިދާޅުވީ ކިތަންމެ ކުޅިވަރެއް ކުޅެފައި ހުރި ކަމަށް ވިޔަސް ސިޔާސީ ވުމުން ނުވަތަ ރައްޔިތުންގެ މަޖިލީހުގެ މެމްބަރަކަށް ވުމުން އެ މީހަކު ވާނީ ސިޔާސީ މީހަކަށް ކަމަށެވެ.\n"ރައްޔިތުން ގަބޫލުކުރާ ގޮތުގައި މަޖިލިސް މެމްބަރެއް ވެއްޖެއްޔާ ހުންނާނީ ކޮންމެވެސް ކުލައެއް ޖެހިފައި. ކޮންމެ ޕާޓީއެއްގެ މެމްބަރަކަށް ވިޔަސް ރައްޔިތުން ބަލައިގަންނަ ގޮތް ތަފާތު،" އޭނާ ވިދާޅުވި އެވެ.\nމިކަމަށް ޓޮމް ސީދާ ރައްދެއް ނުދެއްވަ އެވެ. އެކަމަކު އޭނާގެ ޓީމުގައި ހިމެނޭ މަޝްހޫރު ފުޓްބޯޅަ ކޯޗު އަލީ ސުޒޭން ބުނީ ޓޮމް ސިޔާސީ މީހަކަށް ހަދަން އުޅެނީ ހަގީގަތް އޮޅުވާލުމުގެ ގޮތުން ކަމަށެވެ.\n"ޓޮމްގެ މުޅި ލައިފް ކުޅިވަރުގައި ހޭދަކުރީ. ގައުމީ ލެވެލް އާއި ކްލަބް ލެވެލްގައި ޓޮމްގެ މުޅި ކެރިއަރު ހޭދަކުރުމަށް ފަހު ގޮސް މަޖިލީހަށް ވަނަސް އޭނާ އަކީ ސިޔާސީ މީހަކަށް ވާން ނުޖެހޭ. އަނެއްކާ މަޖިލީހަށް ގޮސް ވެސް އޭނާ ކުޅިވަރުގެ ބިލް ހުށައެޅީ ވެސް. ޓޮމް އަކީ ކުޅިވަރުގެ ގައުމީ ބަތަލެއް،" 2005 ވަނަ އަހަރުގެ ސާފް ޗެމްޕިއަންޝިޕުގައި ޓޮމް ވިދާލި އިރު ގައުމީ ޓީމުގެ އެސިސްޓަންޓް ކޯޗަކަށް މަސައްކަތްކުރި ސުޒޭން ބުންޏެވެ.\nއެފްއޭއެމްގެ އިންތިހާބީ ދެ ކެންޑިޑޭޓުން: ޓޮމް (ކ) އާއި ބައްސާމް. -- ފޮޓޯ: ނިޝާން އަލީ/ މިހާރު\nއާއްމުން ޓޮމް ދަންނަނީ ފުޓްބޯޅަ ކުޅުންތެރިއެއްގެ ގޮތުގަ އެވެ. އެކަމަކު ރައްޔިތުންގެ މަޖިލިހުގެ މެމްބަރަކަށް ވުމުން ސިޔާސީ ދާއިރާ އިން ވެސް އޭނާ ފެންނާނެ އެވެ. އެއާ ހިލާފަށް ބައްސާމްގެ ޓީމުގައި ހިމެނޭ މަޖިލީހުގެ ގިނަ މެމްބަރުން އާންމުންނަށް ފެނިފައި ވަނީ ހަމައެކަނި ސިޔާސީ ދާއިރާ އިންނެވެ.\nކޮންމެ ގޮތެއް ވިޔަސް ސިޔާސީ މެމްބަރުންތަކެއް ހިމެނުމުން ބައްސާމުގެ ޓީމަށް ކުރިމަތިވި ފާޑުކިޔުންތަކަށް އެ ޓީމުން މި ވަނީ ޖަވާބު ދީފަ އެވެ. އެއީ ޓޮމް ފަހަތަށް ޖެހިވަޑައިގެންފި ނަމަ އެ ބޭފުޅުން ވެސް ފަހަތަށް ޖެހި ކުޅިވަރުގެ މީހުންނަށް ޖާގަ ދިނުމެވެ. އެކަމަކު ޓޮމް އަކީ، ބައްސާމް ޓީމުގައި ހިމެނިވަޑައިގަންނަވާ މެމްބަރުންނަށް ވުރެ ކުރިން އެފްއޭއެމްގެ ރައީސް ކަމަށް ވާދަކުރައްވާ އަދި ކާމިޔާބުކުރައްވާފައިވާ ބޭފުޅެކެވެ. އޭނާ ހުންނެވީ ދޫދެއްވާ ގޮތަކަށް ނޫނެވެ. ޓޮމް އިއްޔެ ފޭސްބުކުގައި ލިޔުއްވާފައިވަނީ "އަޅުގަނޑަކީ ފޯވާޑެއް. ފަހަތަށް ކުޅެން ވަރަށް އުނދަގޫވާނެ" ކަމަށެވެ.\nމި ހުރިހާ ކަންކަމަށް ބަލާއިރު އަންނަ މަހުގެ 20 ވަނަ ދުވަހު ބާއްވާ އިންތިހާބުގެ ކުރިން އަދިވެސް ތަފާތު މަންޒަރުތައް ފެންނާނެ އެވެ.\nއިތުރު ލިޔުންތައް މެމްބަރު އަހުމަދު ތޯރިގް (މަހިބަދޫ) އެފްއޭއެމް އިލެކްޝަން


Manchester United in fahu vaguthu Juventus balikohfi | Mihaaru\nލަނޑު ޖެހުމަށް ފަހު ޔުނައިޓެޑްގެ މަޓާ (ވ) އުފާފާޅުކުރަނީ.-- ފޮޓޯ: އޭއެފްޕީ\nޔުނައިޓެޑުން ފަހު ވަގުތު ޔުވެންޓަސް ބަލިކޮށްފި\n08 ނޮވެމްބަރ 2018 - 08:59\nޓިއުރިން (ނޮވެމްބަރު 8) - ޔުއެފާ ޗެމްޕިއަންސް ލީގުގައި ރޭ މެންޗެސްޓާ ޔުނައިޓެޑުން ފަހަތުން އަރައި ފަހު ވަގުތު 2-1 އިން ޔުވެންޓަސް ބަލިކޮށްފި އެވެ.\nމި މޮޅާ އެކު ދެ ވަނަ ބުރުގެ ފުރުސަތު ޔުނައިޓެޑުން ވަނީ ބޮޑުކޮށްފަ އެވެ. ގްރޫޕް އެޗްގެ އެއް ވަނައިގައި މި ވަގުތު ޔުވެންޓަސް އޮތީ ހަތަރު މެޗުން ނުވަ ޕޮއިންޓާ އެކު އެވެ. ދެ ވަނައިގައި އޮތް ޔުނައިޓެޑަށް ހަތަރު މެޗުން ހަތް ޕޮއިންޓް ލިބިފައިވާއިރު، ރޭ މި ގްރޫޕުގެ އަނެއް މެޗުން ޔަންގް ބޯއީސް އަތުން 3-1 އިން މޮޅުވި ވެލެންސިއާ ތިން ވަނައިގައި އޮތީ ހަތަރު މެޗުން ފަސް ޕޮއިންޓާ އެކު އެވެ. އެންމެ ފުލުގައި އޮތް ޔަންގް ބޯއީސް އަށް އަދި ލިބުނީ އެންމެ ޕޮއިންޓެކެވެ.\nއަމިއްލަ ދަނޑުގައި ރޭ ކުޅުނު މި މެޗުން މޮޅުވެގެން މުބާރާތުގެ ދެ ވަނަ ބުރުގެ ފުރުސަތު ޔުވެންޓަސް އަށް އޮތެވެ. އެހެންވެ އެ ޓީމުން މެޗު ފެށީ ވެސް ވަރަށް އެޓޭކިން ވިސްނުމެއްގަ އެވެ. ފުރަތަމަ ހާފުގައި ޔުވެންޓަސް އަށް ލީޑުނަގައިދޭން އެންމެ ހުސް ފުރުސަތެއް ލިބުނީ ޖަރުމަނުގެ މިޑްފީލްޑަރު ސެމީ ކެޑީރާ އަށެވެ. ކްރިސްޓިއާނޯ ރޮނާލްޑޯ ހުސްކޮށްލާފައި ދިން ބޯޅައަކުން ކެޑީރާ ޖެހި ޝޮޓް އަމާޒުވީ ގޯލުގެ ދަނޑިއަށެވެ.\nދެ ވަނަ ހާފްގައި ޔުވެންޓަސްގެ ޕައޮލޯ ޑިބާލާ ޖެހި ބޯޅައެއް ހުރަސް ދަނޑިއަށް އަމާޒުވިއިރު، މެޗުގެ 65 ވަނަ މިނިޓްގައި ޔުވެންޓަސް އަށް ލީޑުނަގައިދިނީ ރޮނާލްޑޯ އެވެ. ލިއޮނާޑޯ ބޮނޫޗީ އޭރިއާތެރެއަށް މަތިން ފޮނުވާލި ބޯޅަ ރޮނާލްޑޯ ވަނީ އެއް ފަހަރުން ގޯލުގެ ތެރެއަށް ފޮނުވާލައިފަ އެވެ.\nޔުވެންޓަސްގެ ލީޑުފުޅާކުރަން މިރަލެމް ޕިޔަނިޗް އާއި ހުއާން ކުއަޑްރާޑޯ އަށް ލިބުނު ފުރުސަތުތަކުގެ ބޭނުމެއް ނުހިފުނެވެ. ޔުނައިޓެޑުން އެ ޓީމު ކޮޅަށް މެޗުގެ ނަތީޖާ އަނބުރާލީ ފަހު ފަސް މިނިޓް ތެރޭގަ އެވެ. މެޗުގެ 85 ވަނަ މިނިޓްގައި ހިލޭ ޖެހުމަކުން ހުއާން މަޓާ ޔުނައިޓެޑަށް އެއްވަރުކޮށްދިންއިރު، އެ ޓީމު މޮޅުވީ މެޗުގެ 89 ވަނަ މިނިޓްގައި ޔުވެންޓަސްގެ އަލެކްސް ސަންޑްރޯ އަތުން ބައިކޮޅަށް ވަން ގޯލުންނެވެ.\nރޭގެ މެޗަށް ފަހު ޔުނައިޓެޑްގެ ކޯޗު މޮރީނިއޯ (ކ) އާއި ޔުވެންޓަސްގެ ޑިފެންޑަރު ބޮނޫޗީ ވާހަކަ ދައްކަނީ. -- ފޮޓޯ: އޭއެފްޕީ\nމިއީ 2009 ވަނަ އަހަރުގެ ޑިސެމްބަރު މަހުގެ ފަހުން ޗެމްޕިއަންސް ލީގުގެ ގްރޫޕް ސްޓޭޖުގައި ޔުވެންޓަސް އަމިއްލަ ދަނޑުގައި ބަލިވި ފުރަތަމަ ފަހަރެވެ. މި މެޗަށް ފަހު ޔުނައިޓެޑްގެ ކޯޗު ހޯސޭ މޮރީނިއޯ ވަނީ ވަރަށް ބޮޑަށް އުފާފާޅުކޮށްފަ އެވެ. މޮރީނިއޯ އުފާފާޅުކުރިއިރު، ކަންފަތުގައި އަތްއަޅައިގެން ޔުވެންޓަސް ސަޕޯޓަރުންނަށް ނިސްބަތްކޮށް އެއްޗެއް ބުނުމުން އެކަމާ ހިތްހަމަ ނުޖެހިގެން ޔުވެންޓަސްގެ ޑިފެންޑަރު ބޮނޫޗީ އާއި މޮރީނިއޯއާ ދެމެދު ދެބަސްވުންތަކެއް ހިނގި އެވެ.\n"މިއީ އަހަރެން ޔުވެންޓަސް އަށް ފުރައްސާރަކުރުމުގެ ގޮތުން ކުރި ކަމެއް ނޫން. އިޓަލީ ކަހަލަ ހިތްގައިމު ގައުމެއްގައި ޔުވެންޓަސް އިން އަހަންނަށް 90 މިނިޓް ފުރައްސާރަކުރި. އޭގެ ބަދަލުގައި އަހަރެން ކުރީ ކުޑަކުޑަކަމެއް. އޭގެ ސަބަބުން އަހަރެންގެ ކުރީގެ ކްލަބް އިންޓަ އިން ވަރަށް އުފާވާނެ. އަހަރެން ޔުވެންޓަސް އަށް އިހުތިރާމްކުރަން. އެ މީހުން ވަރަށް މޮޅު،" ރޭގެ މެޗަށް ފަހު މޮރީނިއޯ އޭނާގެ އުފާފާޅުކުރުމާ ބެހޭގޮތުން ބުންޏެވެ.\nޔުވެންޓަސްގެ ތަރި ރޮނާލްޑޯ ބުނީ މެޗުން މޮޅުވާން ޔުނައިޓެޑުން އެއްވެސް ކަމެއް ނުކުރާކަމަށާއި މިއީ ޔުވެންޓަސް އިން ޔުނައިޓެޑަށް ދިން ހަދިޔާއެއް ކަހަލަ މެޗެއް ކަމަށެވެ. އަދި ޔުވެންޓަސް އަށް ލިބުނީ އިތުރު ލަނޑެއް ޖަހަން ލިބުނު ފުރުސަތުތަކުގެ ބޭނުން ނުހިފައި ހަމަޖެހިލައިގެން ތިބުމުގެ އަދަބު ކަމަށް ވެސް ބުންޏެވެ.\nގްރޫޕް އީގައި ޖަރުމަނުގެ ބަޔާން މިއުނިކް ވަނީ 2-0 އިން ގްރީސްގެ އޭއީކޭ އެތަންސް ބަލިކޮށްފަ އެވެ. އަދި އެ ގްރޫޕުގެ އަނެއް މެޗުން ބެންފީކާ އާއި އަޔަކްސް ވަނީ 1-1 އިން އެއްވަރުވެފަ އެވެ.\nއިތުރު ލިޔުންތައް މެންޗެސްޓާ ޔުނައިޓެޑް ޗެމްޕިއަންސް ލީގު ޔުވެންޓަސް\nބޮޑެތި ޓީމުތަކަށް ނާކާމިޔާބު، ސިޓީ އަށް މޮޅެއް


Rasfannu veli magu hulhuvaalai Male' vashaigen dhuvvey goiy hadhaifi | Wathan.mv ރަސްފަންނުގެ ވެލިމަގު ހުޅުވާލައި މާލެ ވަށައިގެން ދުއްވޭ ގޮތް ހަދައިފި | Wathan.mv\nރަސްފަންނުގެ ވެލިމަގު ހުޅުވާލައި މާލެ ވަށައިގެން ދުއްވޭ ގޮތް ހަދައިފި\nރަސްފަންނު ތަރައްޤީކުރިއިރު ބޮޑުތަކުރުފާނު މަގުން ވެލި އަޅާ ބަންދުކުރި ސަރަޙައްދުގައި އަލުން ގައު އަތުރާ، މާލެ ވަށައި ވެހިކަލް ދުއްވޭގޮތަށް ހަމަޖައްސައިފިއެވެ.\nމާލޭގެ ބޮޑުތަކުރުފާނުމަގުން މާލެ ވަށައި ދުއްވޭނޭހެން ހުޅުވާލުމަކީ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙުގެ ވަޢުދުފުޅެކެވެ. ރަސްފަންނު ހެދުމަށް ކުރީގެ ސަރުކާރުން ބޮޑުތަކުރުފާނު މަގުގައި ފަސްއަޅައި ބަންދުކުރި ސަރަޙައްދު ހުޅުވާލުމުގެ މަސައްކަތް ފަށާފައިވަނީ މިދިޔަ ފެބްރުއަރީމަހުގެ ތެރޭގައެވެ.\nމި މަސައްކަތް މާލޭ ސިޓީ ކައުންސިލުން ޙަވާލުކޮށްފައިވަނީ ރޯޑް ޑިވެލޮޕްމަންޓް ކޯޕަރޭޝަން، އާރް.ޑީ.ސީންނެވެ. އެ ކުންފުނިން މި މަސައްކަތްކޮށްފައި ވަނީ މާލޭގެ މަގުތައް ރަނގަޅު ފެންވަރަކަށް މަރާމާތުކުރުމަށް ސިޓީ ކައުންސިލުން ކުރިއަށްގެންދާ މަޝްރޫޢުގެ ތެރެއިންނެވެ. ރަސްފަންނު ހެދުމަށްޓަކައި މ. ރާވެރިގެއިން ފެށިގެން ވެސްޓްޕާކާއި ހަމައަށް ބޮޑުތަކުރުފާނުމަގުގައި ގާތްގަނޑަކަށް2ފޫޓަށް ވެލި އަޅާފައިވަނީ ކުރިން ދުއްވަން ބޭނުންކުރި މަގުގެ ގާތައްވެސް ނުނަގައެވެ.\nއެހެންކަމުން އާރް.ޑީ.ސީން ވަނީ އެތަނަށް އަޅާފައިވާ ވެލިތައް ނެގުމަށްފަހު، ވެހިކަލްތަކަށް ފަސޭހައިން ދުއްވޭނޭހެން ގައު އަތުރާފައެވެ. އެމަގު އަލުން ހުޅުވާލާފައި ވަނީ އެތަނުގައި ދުވާ މީހުންނަށް ޚާއްސަކޮށްގެން ތައްޔާރުކޮށްފައިވާ ޓްރެކްވެސް ނެގުމަށްފަހުގައެވެ.\nފެބްރުއަރީ މަހު އެ މަގު ހުޅުވާލުމުގެ މަސައްކަތް ފެށިނަމަވެސް، އެ މަސައްކަތް މަޑުޖެހުނީ ކޯވިޑް-19ގެ ސަބަބުންކަމަށް މާލޭ ސިޓީ ކައުންސިލުންބުނެއެވެ. މި މަޝްރޫއުގެ ދަށުން ކުރިން ވެސްޓްޕާކު ހުރި ސަރަހައްދުގައި ހިންގަމުންދިޔަ ގާޑިޔާތައް ނަގާ، އެ ސަރަޙައްދުވެސް ވަނީ ހުސްކޮށްފައެވެ.


Aamdhanee ah asaru kuri 4525 meehakah 18 million rufiya dhookohfi - vNews.mv\nއާމްދަނީއަށް އަސަރުކުރި 4525 މީހަކަށް 18 މިލިއަން ރުފިޔާ ދޫކޮށްފި\nކޯވިޑް-19އާ ގުޅިގެން ޢާމްދަނީއަށް އަސަރުކުރި 4525 މީހަކަށް ދައުލަތުން، 18.1 މިލިއަން ރުފިޔާ ދޫކޮށްފި އެވެ.\nމިނިސްޓްރީ އޮފް ފިނޭންސް އިން ޢާންމުކޮށްފައިވާ" އިންކަމް ސަޕޯޓް" ރިޕޯޓުގައި ދައްކާގޮތުން މިމަހުގެ 16 ވަނަ ދުވަހުގެ ނިޔަލަށް 4525 މީހަކަށް 18.1 މިލިއަން ރުފިޔާ ވަނީ ދޫކޮށްފައެވެ.\nމި އެލަވަންސް ދޭން ނިންމާފައި ވަނީ އެޕްރީލް މަހުން ފެށިގެން ތިން މަސް ދުވަހަށެވެ. މިގޮތުން ދޭން ކަނޑައަޅާފައިވަނީ 5000ރ. އާ ހަމައަށެވެ. އެލަވަންސް ހޯދުމަށް ޖޮބް ސެންޓަރުގައި ރަޖިސްޓަރީ ކުރަން ޖެހެއެވެ.\nކޯވިޑް-19ގެ ހާލަތާއި ގުޅިގެން އާމްދަނީއަށް ނުރަނގަޅު އަސަރު ކޮށްފައިވާ ފަރާތްތަކަށްދޭ ޢިނާޔަތާ ގުޅޭ އުސޫލުގައި ވާގޮތުން ވަޒީފާއަށް އަސަރުކޮށްފައިވާ މީހުންކަމަށް ބަލާނެ މިންގަނޑަކީ، ވަޒީފާއިން ވަކިކުރުން ނުވަތަ މުސާރަ ނުލިބޭ ގޮތަށް ސަސްޕެންޑް ކޮށްފައިވުމާއި، މުސާރަ ނުލިބޭ ގޮތަށް ނޯޕޭ ލީވްއަށް ފޮނުވާފައިވާ މީހުންގެ އިތުރުން މުސާރައިގެ ގޮތުގައި ލިބޭ ޢަދަދުން ބައެއް އުނިކޮށްފައިވާ މީހުންނަށެވެ.\nމި އުސޫލުގައި އަމިއްލަ މަސައްކަތްކުރާ ފަރާތްތަކަށް އެލަވަންސް ދޭނެގޮތްވެސް ސަރުކާރުން ހިމަނާފައިވެއެވެ. އޭގެ ތެރޭގައި މިނިވަން ކޮންޓްރެކްޓަރުންނާއި، ވިޔަފާރި އުސޫލުން މަސައްކަތްކުރާ ފަންނާނުންނާއި، އާމްދަނީއެއް ހޯދުމުގެ ގޮތުން އަގު ލިބޭގޮތަށް މަސައްކަތްކުރާ އެނޫންވެސް މީހުން ހިމެނެއެވެ.\nސަރުކާރުގެ އިންކަމް ސަޕޯޓް ދޫކުރަން ފެށުމާ ގުޅިގެން، ވޯލްޑް ބޭންކުން ވެސް ވަނީ 12.8 މިލިއަން ޑޮލަރު ދޫކުރަން ނިންމާފައިވާއިރު، މި އެހީ ލިބުމާއެކު ވަޒީފާ ގެއްލި ނުވަތަ އަސަރު ކޮށްފައިވާ ގާތްގަނޑަކަށް 13،000 މީހުނަށް އެލަވަންސް ދިނުމުގެ ގާބިލުކަން ލިބިގެން ދާނެ އެވެ.


Ekuveringe mas kaigen salaamaivi baehge vaahaka\nއެކުވެރިންގެ މަސް ކައިގެން ސަލާމަތްވި ބައެއްގެ ވާހަކަ\nއެންޑެސް ފަރުބަދަތަކުގެ ތެރެއިން 1972ގައި މަތިންދާބޯޓެއް ވެއްޓުނު ވާހަކައަކީ ވަރަށް މަޝްހޫރު ވާހަކަ އެކެވެ. މި ބޯޓުން ސަލާމަތްވީ މަދު ބަޔެކެވެ. މަރު ނުވެ ސަލާމަތްވީ މީހުން ފަރުބަދަ މަތީގައި ގަދަ ފިނީގައި ކާނެ ބޯނެ އެއްޗެއް ވަރަށް މަދުން ނޫނީ ނެތި ތިބީ ވަރަށް ވޭނާއި ކެކުޅުމުގަ އެވެ.\nއެ ހާލުގައި މަރުނުވެ ސަލާމަތްވޭތޯ އެމީހުން ކުރި މަސައްކަތާއި މަޖްބޫރުން ކުރަން ޖެހުނު ކަންތައްތަކަކީ ވެސް މީހަކަށް އަންދާޒާ ކޮށްލެވޭ ވަރުގެ ކަންކަމެއް ވެސް ނޫނެވެ. ބަނޑުހައިހޫނުކަމަށް ކެތް ނުވެގެން ހަދާނެ ގޮތް ހުސްވެގެން އެމީހުން ވަނީ ބޯޓު ވެއްޓުނު ހާދިސާގައި މަރުވި އެމީހުންގެ އެކުވެރިންގެ މަސް ކައިފަ އެވެ. ބޯޓު ވެއްޓުނުތާ ތިން މަހެއްހާ ދުވަސްފަހުން އެމީހުން ސަލާމަތް ކުރަންދެން ދިރި ދުނިޔޭގައި ތިބީ އެކުވެރިންގެ މަސް ކޭ ކަމުން ކަމަށް އެމީހުން ބުނެ އެވެ. އެހެން ނޫންނަމަ އެމީހުން ވީހީ ބަނޑަށް މަރެވެ.\nމި ބޯޓު ވެއްޓުނު ހާދިސާގައި ސަލާމަތްވީ މީހުންގެ ތެރެއިން ބައެއް މީހުން އަދިވެސް ދުނިޔޭގައި އެބަތިއްބެވެ.\nވެއްޓުނު ބޯޓަކީ އުރުގުއޭގެ ރަގަބީ ޓީމެއް ގޮވައިގެން ދަތުރުކުރި ބޯޓެކެވެ. އޮކްޓޯބަރު 13، 1972ގައި ބޯޓު ވެއްޓުނީ އާޖެންޓީނާ އާއި ޗިލީއާ ދެމެދުގައި އޮންނަ އެންޑަސް ފަރުބަދަތަކުގެ ތެރެއަށެވެ.\nބޯޓު ވެއްޓުމާއެކު ވަގުތުން އޭގައި ތިބި 12 މީހަކު މަރުވި އެވެ. އޭގެ މަދު ގަޑިއިރެއް ފަހުން އިތުރު ފަސް މީހަކު މަރުވި އެވެ. ހަފުތާއެއް ފަހުން އަނެއްކާ އިތުރު މީހަކު މަރުވި އެވެ. އިތުރު އަށް މީހަކު މަރުވީ ބޯޓު ވެއްޓުނުތާ 17 ވަނައަށް ވީ ދުވަހު އެ ސަރަހައްދަށް އެރި ގަނޑުފެނުގެ ތޫފާނެއްގެ ސަބަބުންނެވެ.\nޖޯސް ލުއިސް އިންސިއާޓޭ (މަޝްހުރުވެފައިވާ ނަމުން ނަމަ 'ކޯޗޭ') އަކީ މި ވެއްޓުނު ބޯޓުން ސަލާމަތްވީ މަދު މީހުންގެ ތެރޭގައި ހިމެނޭ މީހެކެވެ. އަދި އޭނާ އާއި އޭނާއާއެކު ސަލާމަތްވީ މަދު މީސްކޮޅު އެތަނުގައި ތިބެން ޖެހުނީ ވަރަށް ހާލުގަ އެވެ. އުސް ފަރުބަދަތަކުގެ މަތީގައި އިންތިހާއަށް ފިނި މޫސުމުގައި ކާނެ މަދު ކާއެތިކޮޅެއް ނޫނީ ނެތި އެވެ.\nއެމީހުން ސަލާމަތްކުރެވުނީ 72 ދުވަސް އެގޮތަށް އެތަނުގައި ތިބި ފަހުންނެވެ. މި ދުވަސްތަކުގެ ތެރޭގައި ކާނެ އެއްޗެއް ނުލިބި ކޯޗޭ އާއި އޭނާއާ އެކު ތިބި މީހުންނަށް ވަރަށް އަސަރުގަދަ ނިންމުމެއް ނިންމަން ޖެހުނެވެ. މަރުވެ ގަނޑުވެފައި ތިބި އެމީހުންގެ އެކުވެރިންގެ މަސް ކެއުމެވެ.\nމިހާރު އުމުރުން ވަރަށް ދުވަސްވެފައި ހުރި ކޯޗޭ ބްރިޓިޝް ޑޭ ޓައިމް ޝޯ "ދަ މޯނިންގް"ގައި ބައިވެރިވެ މި ހާދިސާގެ ތަފްސީލުތައް ކިޔައިދީފައި ވެއެވެ.\nއޭނާ ބުނި ގޮތުގައި އެކުވެރިންގެ މަސް ކާން އެންމެން އެއްބަސްވީ ނަމަވެސް އެކަން ކުރަން އެމީހުންނަށް އެހާ ފަސޭހައެއް ނުވި އެވެ.\n"ދިރި ހުންނަން ބޭނުންނަމަ އެނޫން އެހެން އެއްވެސް ގޮތެއް ނެތް. އަހަރެމެން އެންމެން ބައްދަލުވުމެއް ބާއްވާފައި މިކަމާ ގުޅޭ ގޮތުން އެކަކު އަނެކަކާ ވަރަށް ގިނައިރު ވަންދެން އަރާރުންވިން. މިކަން ކުރާނީތޯ ނުވަތަ ނުކުރާނީތޯ ވަރަށް ގިނައިރު ވާހަކަ ދެއްކުމަށްފަހު އެންމެންނަށް ވެސް އެއްބަސްވެވުނީ މިކަން ނުކޮށްފިނަމަ ބަނޑަށް މަރޭ ވާނީ. އެހެންވީމަ އެކަން ކުރާނިއްޔޭ،" ކޯޗޭ ކިޔައިދީފައި ވެއެވެ.\nއޭނާ ބުނި ގޮތުގައި އެކަން ކުރަން ނިންމިޔަސް އެކުވެރިއެއްގެ ގައިން މަސްގަނޑެން ކަނޑާލަން ގޮސް އެކަން ކުރަން ވަރަށް އެނާޖީ އާއި ސިކުނޑިއަށް ވިސްނައިދިނުން ބޭނުންވި އެވެ. އަދި ހަކަތަ ހުރެފައި ސިކުނޑިއަށް ވިސްނުނަސް އަމިއްލަ އަތް އެކަން ކުރާކަށް އެއްބަހެއް ނުވެ އެވެ. ވަރަށް ހިތްވަރުން ގިނަ އިރު ތަކަކުން އެކަން ކުރެވުނަސް އެ މަސްތައް ދިރުވާލަން އަނގަ ހުޅުވާލަން އަނގައެއް އެއްބަހެއް ނުވެ އެވެ.\nބޯޓު ވެއްޓުނު ހާދިސާއިން ސަލާމަތްވީ މީހުން ދެން އެހެން ގޮތަކަށް އެއްބަސްވި އެވެ. އޭގެ ތެރެއިން ކޮންމެ މީހަކު މަރުވިނަމަވެސް ދިރި ތިބި މީހުން އޭނާގެ ގައިގެ މަސް ނައްޓައިގެން ކެއުމަށް އެއްބަސްވެފަ އެވެ. މިގޮތަށް އެއްބަސް ވެވުމުން އެމީހުންނަށް ކޮންމެވެސް ވަރެއްގެ ހިތްހަމަޖެހުމެއް ލިބުނެވެ.\nއެކުވެރިންގެ ގައިން މަސް ނައްޓައިގެން ކައިގެން މި މީހުން އުޅޭތާ ތިން މަހާ ކައިރިވެފައި ވަނިކޮށް އެމީހުން ސަލާމަތް ކުރެވުނީ އެތަނުން ދެ މީހަކު ވަރަށް ހިތްވަރުކޮށްފައި 10 ދުވަސް ވަންދެން ފަރުބަދައިގެ މައްޗަށް އަރައި ހިނގައިގެން ޖަނަވާރު ހުއިހައްޕާ މީހަކާ ބައްދަލު ވުމުންނެވެ. އެމީހާ ވަގުތުން ކަމާ ބެހޭ ފަރާތްތަކަށް އެކަން އެންގުމުން އެމީހުން ސަލާމަތްކުރުމުގެ މަސައްކަތް ވަގުތުން ފެށި އެވެ. އަދި އިސާހިތަކު ރެސްކިއު ޓީމުތައް އައިސް އެމީހުން ސަލާމަތް ކުރީ އެވެ.\nއެ ފަރުބަދަ މަތިން ދިރިހުއްޓާ ސަލާމަތްވާނެކަމުގެ އެއްވެސް އުންމީދެއް އޮތްތޯ ޝޯގެ ހޯސްޓް ސުވާލުކުރުމުން ކޯޗޭ ބުނީ އޭނާއަކީ އަބަދުވެސް ވަރަށް އަމިއްލަ ނަފްސަށް އިތުބާރުކުރާ މީހެއް ކަމަށާއި ގިނަ ދުވަސް ދުވަހު ސަލާމަތްވާނެކަމުގެ އުންމީދު އޮތް ކަމަށެވެ. ނަމަވެސް ބައެއް ދުވަސް ދުވަހު ހާލަތު ގޯސްވެގެން ދިޔަދިޔައިނުން ގޮސް ސަލާމަތްވާނެކަމުގެ އުންމީދު ކެނޑުނު ކަމަށާއި ޑިސެމްބަރު 24 ވަނަ ދުވަހަކީ އޭނާގެ ހަޔާތުގެ ފަހު ދުވަސްކަމަށް އޭނާ އަމިއްލައަށް ގަބޫލުކޮށްގެން ހުރި ކަމަށެވެ.\n"މެމޮރީޒް އޮފް އެންޑެސް"ގެ ނަމުގައި ކޯޗޭ ވަނީ ފޮތެއް ވެސް ލިޔެފަ އެވެ. މި ފޮތުގައި އެންޑެސް ފަރުބަދަމަތީ އޭނާ ހޭދަކުރި ދުވަސްތަކުގެ ތަޖުރިބާތައް ވަރަށް ތަފްސީލުކޮށް ލިޔެފައި ވެއެވެ. އަދި 1993ގައި ރިލީޒްކުރި ފިލްމު "އަލައިވް" އަކީ މި ހާދިސާގެ މައްޗަށް ކުޅެފައިވާ ފިލްމެކެވެ.\nކޯޗޭ ބުނީ އެ ފިލްމުގައި ކިޔައިދީފައިވާ ގިނަ ކަންތައްތަކަކީ ހަގީގަތުގައި އެކަންކަން ހިނގާފައިވާ ގޮތެވެ. ނަމަވެސް ފިލްމުގެ ވާހަކަ ލިޔުނު މީހާގެ އަމިއްލަ ޚިޔާލަށް ލިޔެފައިވާ ހަގީގަތާ ޚިލާފު ބައެއް ކަންކަން ވެސް އެ ފިލްމުގައި ދައްކާފައިވާ ކަމަށް ކޯޗޭ ބުންޏެވެ.\nމި ހާދިސާއަށް އެތައް އަހަރެއް ފަހުން ކޯޗޭ އާއި އޭނާއާ އެކު ބޯޓުން ދަތުރުކުރި މީހުންގެ ތެރެއިން އިތުރު ދެ މީހަކު ބޯޓު ވެއްޓުނު ތަނަށް ޒިޔާރަތްކޮށްފައި ވެއެވެ.\nބޯޓު ވެއްޓުނު ހާދިސާއިން މަރުނުވެ ސަލާމަތްވީ މީހުން އެމީހުންގެ މަރުވެފައިވާ އެކުވެރިންގެ މަސް ކޭ ވާހަކަ އެ ދުވަސްވަރު ދުނިޔޭގެ ނޫސްތަކުގެ ފަލަ ސުރުޚީގައި ލިޔެފައި ވެއެވެ. އަދި މިކަމާ ގިނަ ބަޔަކު ރުޅިއައިސް ހިތްހަމަނުޖެހިގެން އުޅެފައި ވެއެވެ. ނަމަވެސް މި ވާހަކަ މާގިނަ ދުވަހެއް ނުވެ އޮބިގެން ދިޔައީ އެވެ.\nމަރުވި މީހުންގެ އާއިލާތަކުން ވެސް ދިރިތިބި މީހުން އުޅުނު ހާލު އެނގުމުން ވަގުތާއި ހާލަތުގެ ގޮތުން އެފަދަ ކަމެއް ކުރަން މަޖްބޫރުވީ ކަމަށް ގަބޫލު ކުރި އެވެ.\nވައިގެ ހާދިސާތައް އުރުގުއާއި އާޖެންޓީނާ\nރޭލެއް ދަށުވި މީހަކަށް މާ ބޮޑު ކަމެއް ނުވި!\nމަތިންދާ ބޯޓެއް ތެރޭ ފޯނު ވެއްޓުން ބިރުވެރި ކަމަކަށް ވެދާނެ!


Heyn beynun viyas hunumuge gaabilkan nei zuvaaneh!\nނިއު ޒިލެންޑްގެ ޓައިލާ އަކީ 24 އަހަރުގެ ޒުވާން އަންހެނެކެވެ. އުފަންވީއިރުވެސް ޓައިލާ އަށް ވަނީ މޯބިއަސް ސިންޑްރޯމް ކިޔާ ބައްޔެއް ޖެހިފަ އެވެ. މިއީ މުޅި ދުނިޔޭން ވެސް މަދުން ނޫނި ނުފެންނަ ބައްޔެކެވެ. ތަޖުރިބާކާރުން ބުނާ ގޮތުގައި މި ބަލި ޖެހުމުގެ ފުރުސަތު އޮންނަނީ ކޮންމެ ހަތަރު މިލިއަން މީހަކުން އެކަކަށެވެ.\nމޯބިއަސް ސިންޑްރޯމް ހުރުމުގެ ސަބަބުން ޓައިލާއަށް ހިނިތުންވެލާ އުޅުމުގެ ގާބިލްކަމެއް ނެތެވެ. އަދި ލޮލުގެ ކަޅި ކޮޅު ކޮޅަށް ހިންގުމުގެ ކުޅަދާނަކަމެއް ވެސް ނެތެވެ. ނިތްކުރި އުފުލާލައި މޫނަށް އެއްވެސް ކަހަލަ ހަރަކާތެއް ގެނައުމުގެ ގާބިލްކަމެއް ވެސް އޭނާގެ ނެތެވެ. މޫނުގެ މަސްތަކުގެ ވާގި ނެތިފައިވާތީ އެވެ. ނަމަވެސް އޭނާގެ މި ހާލަތާ މެދު ހަމްދަރުދީ ވުމުގެ ބަދަލުގައި ގިނަ ބަޔަކު ކުރަނީ މަލާމާތް ކަމަށް ޓައިލާ ބުންޏެވެ. ފާޑު ފާޑުގެ ހުތުރު ނަން ނަމުން މީހުން އޭނާއާ މުޚާތަބުކޮށް ގޮވާ ހަދަ އެވެ. ޕްލާސްޓިކް ބުދެއް ފަދައިން އޭނާ އަބަދުވެސް އިންނާތީ އެވެ.\nސްކޫލް ދުވަސްވަރު ވެސް ޓައިލާ އަށް ބުލީ ކުރުމުގެ މައްސަލަތައް ކުރިމަތިވި އެވެ. އަދި މިހާރުވެސް މީހުން އޭނާއާ ދިމާލަށް ވެސް ވަރަށް ދެރަވާ ކަހަލަ އެއްޗެތި ބުނެ އެވެ. މިއީ ސްކޫލް ދައުރުއްސުރެ އޭނާއަށް ބުލީ ކުރުމާއި މަލާމާތާއި ފުރައްސާރައިގެ ޝިކާރައަކަށް ވާން މެދުވެރިވީ ސަބަބެކެވެ.\nނަމަވެސް ބުލީކުރުމާއި މަލާމާތް ކުރުމަކީ ޓައިލާ ލޯބިކުރާ ކަންތައްތައް ކުރުމަށް އޮތް ހުރަހެއް ކަމަކަށް ނުދެކެ އެވެ. އޭނާއަކީ ޕަރަލިމްޕިކް ރެކޯޑެއް އޮތް މީހަކަށް ވެފައިވަނީ ހަމަ ގައިމުވެސް ވަރަށް ހިތްވަރު ހުރީމަ ކަން ޔަގީނެވެ. އަދި އިންސްޓަގްރާމްގައި އޭނާ ފޮލޯކުރާ މީހުން ހާހުން ގުނާލެވެ އެވެ. މި ޕޭޖުގެ އެހީގައި ޓައިލާ ގެންދަނީ އޭނާގެ ބައްޔާ ގުޅޭ ގޮތުން މީހުން ހޭލުންތެރި ކުރުވަމުންނެވެ.\nބޮޑެތި ސާޖަރީތައް ހަދައިގެން ޓައިލާ ރަނގަޅު ކުރެވޭތޯ ވެސް އޭނާގެ މައިންބަފައިން ވަނީ ވަރަށް ގިނަ ގުނަ މަސައްކަތް ކޮށްފަ އެވެ. ނަމަވެސް މީގެން އެއްވެސް ކަމަކުން ޓައިލާގެ ހާލަތަކަށް ބަދަލެއް އައިސްފައެއް ނުވެ އެވެ.\nވިހަން ބަނޑުގައި ރިހެން ފެށުމުން ބައިސްކަލުގައި ހޮސްޕިޓަލަށް